Sarukaaru aee hasadha filuvai, badhalu hifan: PPM | Mihaaru\nޕީޕީއެމް އޮފީހުގައި ބޭއްވި ނޫސްވެރިންގެ ބައްދަލުވުމެއްގައި އަބްދުއްރަހީމް ވާހަކަ ދައްކަވަނީ. --- ފޮޓޯ: މިހާރު\nސަރުކާރު އައީ ހަސަދަ ފިލުވައި، ބަދަލު ހިފަން: ޕީޕީއެމް\n14 ޑިސެމްބަރ 2018 - 19:01 81 comments\nކުރީގެ ރައީސް އަބްދުﷲ ޔާމީނާ މެދު ކުރެވޭ ހިޔާނާތުގެ ބޮޑެތި ތުހުމަތުތަކާ ގުޅިގެން އެމަނިކުފާނު މާދަމާ ފުލުހުންގެ އިދާރާ އަށް ހާޒިރުވާން ވަނީ އަންގައިފަ އެވެ. އަދި ޔާމީނާ ދެކޮޅަށް އާ ސަރުކާރުން އެޅި ފުރަތަމަ ފިޔަވަޅެއްގެ ގޮތުގައި އެމަނިކުފާނުގެ އެކައުންޓްތައް ވަނީ ފްރީޒް ވެސް ކޮށްފަ އެވެ.\nKureege Raees Yameen ge bank account thah freeze kofi\nޔާމީނާ މެދު ސަރުކާރުން އަމަލުކުރަމުން އަންނަ ގޮތް ކުށްވެރިކޮށް، ޕީޕީއެމުން ބޭއްވި ނޫސްވެރިންގެ ބައްދަލުވުމުގައި އެ ޕާޓީގެ ނައިބު ރައީސް، އަބްދުއްރަހީމް އަބްދުﷲ ވިދާޅުވީ މި ސަރުކާރު އައުމުގެ މައިގަނޑު މަގްސަދަކީ ޔާމީނާއި އެމަނިކުފާނަށް ތާއީދު ކުރައްވާ ކުރީގެ ވަޒީރުންނާއި ކުންފުނިތަކުގެ ވެރިންނާއި ރައްޔިތުންގެ މަޖިލީހުގެ ޕީޕީއެމްގެ އިސް މެމްބަރުން ހައްޔަރުކުރުން ކަމަށެވެ.\nކުރީގެ ރައީސް ޔާމީން ވެލާނާ އިންޓަނޭޝަނަލް އެއާޕޯޓުގައި އެމަނިކުފާނުގެ އަނބިކަނބަލުން ފާތުމަތު އިބްރާހިމާއެކު. --- ފޮޓޯ: ނިޝާން އަލީ/ މިހާރު\n"މި ސަރުކާރަކީ ރައްޔިތުންނަށް ހިދުމަތްތަކެއް، ތަރައްގީގެ މަޝްރޫއުތަކެއް ހިންގުމަށް އައި ސަރުކާރެއް ނޫން. ސަރުކާރު އައީ ޒާތީ ހަސަދަ ފިލުވަން. ބަދަލު ހިފަން. އެ ރޫހުގައި އައީ. ސަރުކާރަށް މާ ބޮޑެތި ކަންތައްތަކެއް ކުރެވިދާނެ ކަމަށް ރައްޔިތުން އުންމީދު ކުރާނެ ކަމެއް ނެތް،" އަބްދުއްރަހީމް ވިދާޅުވި އެވެ.\nއޭނާ ވިދާޅުވި ގޮތުގައި، ޔާމީނަކީ ފުލުހުންގެ އިދާރާއަށް ހާޒިރުކޮށްފާނެތީ ނުވަތަ ހައްޔަރުކޮށްފާނެތީ އެކަމާ ބިރުފުޅުން ފިއްލަވާނެ ބޭފުޅެއް ނޫނެވެ. އަދި ފުލުހުން ޗިޓް ފޮނުވި ގަޑިއަށް، ޔާމީން ފުލުހުންގެ އިދާރާ އަށް ހާޒިރުވެވަޑައިގަންނަވާނެ ކަމަށް ވެސް ވިދާޅުވި އެވެ.\n"އެމަނިކުފާނު [ޔާމީން] ވަޑައިގަންނަވާނީ ޕާޓީ އޮފީހުން ހިންގަވާފައި ޕޮލިސް ސްޓޭޝަނަށް. އެއްގޮތަކަށް ވެސް ކަޅު ބިއްލޫރި ޖެހި ކާރެއްގައި ގޮސް ޕޮލިސް ސްޓޭޝަން ދޮރުމައްޗަށް ފައިބައިވަޑައިގަންނަވާ ގޮތަކަށް ނޫން އޮތީ. މިއީ އަޅުގަނޑުމެން ސިއްރުކޮށްފައި ބާއްވަން ބޭނުންވާ ކަމެއް ނޫން،" އަބްދުއްރަހީމް ވިދާޅުވި އެވެ.\nއޭނާ ވިދާޅުވީ ގާނޫނީ އިމުގެ ތެރެއިން ޔާމީން ހައްޔަރު ނުކުރެވޭނެ ކަމަށެވެ. އަދި ޔާމީން ވެރިކަން ކުރެއްވީ ގާނޫނުއަސާސީ އާއި ގާނޫނުތަކާ އެއްގޮތްވާ ގޮތުގެ މަތިން ކަމަށާއި ގާނޫނުއަސާސީއާ ހިލާފަށް އެއްވެސް ކަމެއް އެމަނިކުފާނު ކުރައްވާފައި ނުވާނެ ކަމަށް ވެސް ވިދާޅުވި އެވެ.\n"ގާނޫނުއަސާސީ އާއި ގާނޫނާ ހިލާފުވެގެން [ޔާމީން] ހައްޔަރު ކުރަން ޖެހޭ ސަބަބެއް ނޯންނާނެ،" އަބްދުއްރަހީމް ވިދާޅުވި އެވެ.\nއޭނާ ވިދާޅުވި ގޮތުގައި ޔާމީން ހައްޔަރު ކުރާ ނަމަ، އެކަން ކުރާނީ ސިޔާސީ ބޭނުމަކަށް، ޒާތީ ހަސަދައެއް ފިލުވައިލުމުގެ ބޭނުމުގަ އެވެ. އެހެންވެ، ޔާމީނާ އެކު، "ވީއެއްޗެއް ވާން" ޕީޕީއެމްގެ މެމްބަރުން ތައްޔާރަށް ތިބި ކަމަށް ވެސް ވިދާޅުވި އެވެ.\nއޭނާ ވިދާޅުވީ މަގްބޫލް ސަބަބެއް ނެތި، ޔާމީން ހައްޔަރު ކުރުމަކީ ރައްޔިތުން ބަލައިގަންނާނެ ކަމެއް ނޫން ކަމަށެވެ. އެހެންކަމުން އިދިކޮޅުގައި ތިބެގެން ސަރުކާރު ޒިންމާދާރު ކުރުވުމަށް ޕީޕީއެމުން މަސައްކަތް ކުރާނީ ގާނޫނީ އިމުގެ ތެރެއިން ކަމަށް ވެސް ވިދާޅުވި އެވެ.\nއޭނާ ސިފަކުރެއްވި ގޮތުގައި މާދަމާ ޕީޕީއެމުން ފަށަނީ "ކޮޅެއްގައި ޖެއްސުމު"ގެ ދަތުރެކެވެ.\nޔާމީން ފުލުހުންގެ އިދާރާ އަށް ހާޒިރު ކުރަނީ އިންޑިއާ އާއި ރާއްޖެއާ ދެމެދު ހިންގަން އުޅޭ ކަންކަން ރައްޔިތުންގެ ސަމާލު ކަމަށް އައިސްދާނެތީ ކަމަށް ވެސް އަބްދުއްރަހީމް ވިދާޅުވި އެވެ.\n"މި ފެންނަނީ އާންމު ރައްޔިތުންނަށް، ރައީސް ޔާމީނަކީ ކުށްވެރިއެއް ކަން ހާމަކޮށްދިނުމަށް މަސައްކަތް ކުރަމުންދާ ތަން. މިއީ އެއްގޮތަކަށް ވެސް ގަބޫލުކުރާ ގޮތެއް ނޫން،" ފުލުހުންނަށް އަމާޒުކުރައްވައި އަބްދުއްރަހީމް ވިދާޅުވި އެވެ.\nއިތުރު ލިޔުންތައް އެމްޑީޕީ ފުލުހުން ދިވެހި ސަރުކާރު އިދިކޮޅު ފަރާތްތައް ކޮރަޕްޝަން ރައީސް އިބްރާހިމް މުހައްމަދު ސޯލިހް ޕީޕީއެމް ކުރީގެ މެމްބަރު އަބްދުއްރަހީމް އަބްދުﷲ ރާއްޖެ ކޮރަޕްޝަން ރައީސް އަބްދުﷲ ޔާމީން


Udhuhun manaakurumun Qatar Airways in badhalu hoadhanee\nގަތަރު އެއާވޭސްގެ މަތިންދާބޯޓެއް. -- ފޮޓޯ: ރޮއިޓާސް\nދޯހާ (ޖުލައި 22) - ދީނީ ހަރުކަށި ވިސްނުމަށް ހިތްވަރުދޭކަމަށް ބުނެ އަރަބި ހަތަރު ގައުމަކުން ގަތަރާ ހާރިޖީ އަދި ދަތުރުފަތުރު ކުރުމުގެ ގުޅުން ކަނޑާލުމުން، ލިބުނު ގެއްލުމުގެ ބަދަލު ހޯދަން ގަތަރު އެއާވޭސް އިން އާބިޓްރޭޝަނަށް މައްސަލައެއް ހުށަހަޅައިފި އެވެ.\nސައުދީގެ އިތުރުން، ޔޫއޭއީ، ބަހުރެއިން އަދި މިސުރުން ގަތަރާއި ހާރިޖީ އަދި ދަތުރުފަތުރު ކުރުމުގެ ގުޅުން ކަނޑާލީ 2017 ވަނަ އަހަރުގެ ޖޫން މަހުގެ ތެރޭގަ އެވެ.\nގަތަރު އެއާވޭސް އިން މިއަދު ނެރުނު ބަޔާނެއްގައި ބުނީ، އެ ހަތަރު ގައުމުން ސީދާ އެ އެއާލައިނަށް އަމާޒުކޮށް އެޅި ފިޔަވަޅުގެ ސަބަބުން، އެ ގައުމުތަކުގައި ކުރި އިންވެސްޓުމަންޓުތައް ބަންދުކޮށް، އެ ކުންފުނީގެ އެހެން އޮޕަރޭޝަންތަކަށް ބުރޫއެރުމުގެ ސަބަބުން ބޮޑެތި ގެއްލުންތައް ވެފައިވާ ކަމަށެވެ.\nއަދި އެކަން ކޮށްފައިވަނީ އެ ހަތަރު ގައުމުގެ ސިވިލް އޭވިއޭޝަން އިދާރާތަކާއެކު ސޮއިކޮށްފައިވާ އެއްބަސްވުންތަކާ ހިލާފަށް ކަމަށް ގަތަރު އެއާވޭސް އިން ބުންޏެވެ.\nއެގޮތުން، އެ ހަތަރު ގައުމުގެ ފަރާތުން ގާތްގަނޑަކަށް ފަސް ބިލިއަން ޑޮލަރު ހޯދުމަށް އެ އެއާލައިނުން ވަނީ ހުށަހަޅައިފަ އެވެ.\nގެއްލުމުގެ ބަދަލު ހޯދަން ގަތަރު އެއާވޭސުން ފަށާފައިވަނީ، ބައިނަލްއަގުވާމީ ސިވިލް އޭވިއޭޝަންގެ ގަވައިދުތަކާ ހިލާފުވެފައިވާކަމަށް ބުނެ ދޯހާއިން އިންޓަނޭޝަނަލް ސިވިލް އޭވިއޭޝަން އޯގަނައިޒޭޝަނަށް ހުށަހެޅި މައްސަލައެއް ބެލޭނެކަމަށް އދ. އެންމެ މަތީ ކޯޓުން މިދިއަ ހަފްތާގައި ކަނޑައަޅާފައިވަނިކޮށެވެ.\nސައުދީ އަަރަބިއްޔާ މިސްރު ޔުނައިޓެޑް އަރަބް އެމިރޭޓްސް + ބަހްރައިން ގަތަރު ގަތަރު އެއާވޭސް


Dhasvee hiyvaru eluvaalaigen nuvaanekan!\nރައިހާން އާދަމް | ފޮޓޯ: އަހްމަދު ޝުރާއު\n"އައިޑޮލްގައި ބައިވެރިވިކަން ފުރަތަމަ ޕޭރެންޓްސްއަކަށް ނާންގަން. އާއިލާގެ މީހަކު ކައިރިވެސް ނުބުނަން. ރައްޓެހިންގެ ތެރެއިން ވެސް ދެ ތިން ކުއްޖަކަށް އެނގޭނީ. އޮޑިޝަންތައް ދެއްކީމަ އެންމެނަށް ވެސް އެނގުނީ ބައިވެރިވިކަން."\nމިއީ މި ބައިވެރިޔާގެ އައިޑޮލްގެ ދަތުރު ފެށުނު ހިސާބެވެ. ދ. މީދޫއަށް އުފަން ރައިހާން އާދަމް، 21، އަކީ "އަވަސް"ގެ "ޖާނީ" ގެ ދެ ވަނަ މެހުމާނެވެ.\nލަވަކިޔުމަކީ ރައިހާންގެ މައިންބަފައިން އެހާ ރުހޭނެ ކަމަކަށް ނުވެދާނެތީ އޭނާ ފުރަތަމަ ފަސްވެސް ޖެހުނެވެ. އެ ބިރާއެކު މާ ގިނަ އުއްމީދުތަކެއް ނެތިވެސް އައިޑޮލްގައި ބައިވެރިވީ އަޖުމަ ބާލާލުމަށެވެ. އޭނާ ދެކެމުންއައި ހުވަފެނުގައި ކުލަޖެހުމުގެ ފުރުސަތެއް އޮތްތޯ ބެލުމަށެވެ.\n"ފުރަތަމަ ދިޔައިރު ހިޔެއް ނުކުރަން އޮޑިޝަނުން ވެސް ހޮވޭނެ ކަމަކަށް. އެކަމަކު އޮޑިޝަނުން ހޮވުނީމަ ވަރަށް ބޮޑު ހިތްވަރެއް ލިބުނީ. އެހިސާބުން އާއިލާގެ އެންމެގެވެސް ސަޕޯޓް މިހާރު ލިބޭ. މިއީ އަޅުނގަޑު ކުރާހިތުން ކުރާ ކަމެއްކަން އިނގުނީމަ މިހާރު ޕޭރެންޓުންވެސް ވަރަށް ސަޕޯޓީވް."\n"އައިޑޮލް އިން ލިބުނު ވަރަށް ރަނގަޅު ފިލާވަޅެއް. އެއީ އެއްވެސް ކަމެއްގައި ހިތްވަރު އެލުވާލައިގެން ނުވާނެކަން."\nރައިހާން ދެކެމުންއައި ހުވަފެނުގައި މިހާރު އޭނާ ހީނުކުރާ ވަރަށް ކުލަޖެހިއްޖެ އެވެ. އޮޑިޝަނުން ޖަޖުންގެ ލޯބި ހޯދާއި ޕިއާނޯ ރައުންޑުގައި އޭނާ ގޯލްޑެން މައިކްވެސް ހާސިލު ކުރި އެވެ. ގާލާ ރައުންޑުގައި ވާދަކޮށް ޝޯއިން ވަކިވީ ގަދަ ހަތަކުންނެވެ.\n"ޝޯއިން ވަކިވާންޖެހުނީމަ ދެރަވި. އެކަމަކު އެ ހިސާބަށް ވެސް ދެވުނީމަ ވަރަށް އުފާވޭ." ކުރިއަށް އޮތްތަނުގައި އަދި ފަނޑުވުމެއް ނެތި ފެންނާނެ ކަމަށް ރައިހާން ބުންޏެވެ. "ޓޮޕް 16 އިން ފަށައިގެން އައީ ވަރަށް ވާދަވަވެރިކޮށް. އެހާ ހިސާބުން ވަކިވާންޖެހުނު ނަމަވެސް މިއީ ނިމުމެއް ނޫން."\nގަދަ ހަތަކާ ހަމައަށް ހުށަހަޅާދިން ލަވަތަކުގެ ތެރެއިން ރައިހާންއަށް އެންމެ ހިތްހަމަޖެހޭގޮތަށް ހުށަހަޅާ ދެވުނީ "ހީލުން ތި ފޮރުވީ ލަދުންހޭ" އެވެ.\n"އައިޑޮލްއަކީ އަޅުގަނޑަށް ވަރަށް ތަފާތު އެކްސްޕީރިއެންސަކަށްވީ. ތަފާތު ކަންކަން ދަސްވި. އަމިއްލަ މީހާއަށް އަމިއްލަ މީހާގެ ލައިފް ޑިސްކަވާވި." ރައިހާން ބުންޏެވެ. "އައިޑޮލް އިން ލިބުނު ވަރަށް ރަނގަޅު ފިލާވަޅެއް. އެއީ އެއްވެސް ކަމެއްގައި ހިތްވަރު އެލުވާލައިގެން ނުވާނެކަން."\n"ކުރިން މީހުނަކަށް ނެނގޭނެ އަޅުގަނޑަކީ ކާކުކަމެއް. މިހާރު ގިނަ މީހުނަށް އިނގޭ އަޅުގަނޑު. ފެނުނީމަ ގޮވާލާ ސެލްޕީ އެއްޗެހިވެސް ނަގާ ހާދާ. އަސްލު ވަރަށް އުފާވޭ ގިނަ ބައެއް ލޯބި ލިބޭތީ. މިވެސް އައިޑޮލް އިން ހާސިލުވި ކަމެއް."\nލަވަކިޔުމުގެ އިތުރަށް ގިނަ ބަޔަކަށް އެންމެ ކަމުދިޔައީ ރައިހާންގެ ލުކްސް އެވެ. އޭނާގެ އަޑާއި އެއްވަރަށް އޭނާގެ ރީތިކަކަމަށް އޮތް ފޭން ބޭސް ވެސް ބޮޑެވެ.\n"ވަރަށް ގިނަ މީހުން އަހާ ވަރަށް ތަފާތު ސުވާލުތައް. ބައެއް މީހުން އަހާ މޮޑަލްއަކަށް ވާނަންހޭ ނޫނީ ވީޑިއޯ ލަވައަކުން ނޫނީ އެކަހަލަ އެހެން ދާއިރާއަކުންވެސް ފެނިދާނެހޭ." އަމިއްލަ ލަވައަކުން ފެނުނު ނަމަވެސް އެ ކަހަލަ ދާއިރާއަކުން ރައިހާން ބުނީ އޭނާ ނުފެންނާނެ ކަމަށެވެ. އެކަމަކު އޭނާ ފެނިދާނެ އެހެން ދާއިރާއެއް އެބަ އޮތެވެ.\n"ނިއުރޯ ސާޖަންއަކަށްވުމަކީވެސް އަޅުގަނޑުގެ ޑްރީމްއެއް." ލަވަކިޔުމުގެ އިތުރަށް މިވެސް ރައިހާން ދެކެމުން އަންނަ ހުވެފެނެކެވެ. "އަޅުގަނޑުދެކޭ ގޮތުގައި ދެ ޑްރީމެއް އޮތުމަކީ މައްސަލައެއް ނޫން."\nރައިހާން މިހާރު އަންނަނީ ގިޓާ ކުލާސްތައްވެސް ނަގަމުންނެވެ. އޭނާގެ އުއްމީދަކީ ތަފާތު އަމިއްލަ ސްޓައިލުގެ ލަވަތަކެއް ގެނެސްދީ ލަވަ އަލްބަމެއް ނެރުމެވެ.\nމަންމާއާއި ބައްޕަ އަދި އާއިލާގެ މެންބަރުން ދެމުން އަންނަ ސަޕޯޓަށް ރައިހާން ޝުކުރު އަދާކުރި އެވެ. ރައިހާން ބުނީ ރައްޓެހިނާއި ފޭނުންނާއި ރަށުގެ މީހުންނާއި އަދި އައިޑޮލްގެ ދަތުރުގެ ތެރެއިން އޭނާއަށް ހިތްވަރުދީ ސަޕޯޓަކޮށް ދިން އެންމެނަށް އަބަދުވެސް ޝުކުރު އަދާކުރާނެ ކަމަށެވެ. ހާއްސަކޮށް ތޭރަވާގެ ނަން އޭނާ ފާހަގަކުރި އެވެ.


(23 ޖެނުއަރީ 2019 އާ ގުޅޭ)\n"އަވަހަށް ބުނޭ" ވަސީމާ މަންހާ އަތުރަމުން ދިޔަ ތަށިތަކަށް ޖޫސްއަޅަމުން ބުނެލިއެވެ.\n"އަޅުގަނޑު މިވިސްނަނީ ރިޒަލްޓު ލިބެންވާއިރަށް ކިޔަވަން ދާންކަމަށް، ތިއްތޭވެސް ބުނި އެހާ މުހިއްމެއްނޫނޭ ސީއެޗްއެސްއީއަށް ދިއުން، މިހާރުވެސް އަޅުގަނޑަށް ރަނގަޅު ޔުނިވަރސިޓީ އަކުން ޗާންސް ލިބޭނެކަމަށް ތިއްތޭ ބުނި...މީ...ދެން އަޅުގަނޑު ވިސްނާގޮތް، މަންމަ އާއި ބައްޕަ އާއިވެސް މަޝްވަރާކޮއްލާފަ ވަކިގޮތެއް އަޅުގަނޑު ނިންމާނީ" މަންހާ ވަސީމާގެ މޫނަށް ބަލަންހުރެ ވާހަކަ ދެއްކިއެވެ. އޭނަ ބޭނުންވީ އެވާހަކަ ދެއްކުމުން ވަސީމާގެ މޫނުމައްޗަށް އަރާފައިބަމުންދާ ކުލަވަރު ބަލާލުމެވެ. އެހެނީ އޭނަގެ މައިންބަފައިން އެހެން ގޮތަކަށްވެސް ވިސްނާފައި އޮވެދާނެތީއެވެ.\n"މަންމައަށް ތިގޮތްވެސް ކަމުދޭ، އެކަމަކު އަދި ބައްޕަ އާއި މަޝްވަރާކޮއްލާފަ ވަކިގޮތެއް ނިންމަންވާނީ، އެހެންނު....ދެން ދޭ ދޮންބެއަށާއި ތިއްތޭއަށް ކާންގޮވަން" ވަސީމާ ހިނިތުންވެލަމުން ބުނެލިއެވެ.\nމަންހާ ބޯޖަހާލަމުން ހިނިތުންވެލުމަށްފަހު ސިޑިން މައްޗަށް އެރުމަށް ދިޔައެވެ. މާގިނައިރެއްނުވެ ޝިމާދު އާއި ޝަރަފް ގޮވައިގެން ސިޑިން ފައިބައިގެން އަތުވެއްޖެއެވެ. ކާމޭޒުދޮށުގައި ކޮންމެ މީހަކުވެސް ގޮނޑިދަމާލާފައި އިށިންނަމުން ބަލާލީ ކާންހުރީ ކޮންއެއްޗިއްސެއްތޯއެވެ. ކެއުން ކުރިއަށްދިޔަވަރަކަށް މަންހާ ވަސީމާއަށް ލޮލުގެ އިޝާރާތުން ސަޢީދުގާތު އޭނަ ދެއްކި ވާހަކަ ދައްކާދިނުމަށް އެދުނެވެ. އެހެންވެ ވަސީމާ އެވާހަކަ ފެއްޓިއެވެ. ދޮށީ ދެކުދިން އެހިޔާލަށް ތާއިދުކުރުމުގެ ސަބަބުން ސަޢީދު އެކަމާއި އެއްޗެއް ބުނާކަށް ބޭނުމެއްނުވިއެވެ. އެއީ އޭނަވެސް އެކުދިންގެ ނިންމުމާއި އެއްބަސްވާތީއެވެ. ޔަގީނުންވެސް ޝިމާދު އާއި ޝަރަފުގެ ނިންމުން ގޯސްނުވާނެކަން ސަޢީދުއަށް އެނގޭތީއެވެ. މަންހާ ބޭނުންވިގޮތަށް އެކަންތައްތައް ނިމިގެން ދިޔައެއްކަމަކު އޭނަ އެންމެ އުފަލެއްނުވެއެވެ. އަދިވެސް އެހިތުގައި ރިހުންއެކުލެވިގެންވެއެވެ.\nގިނަވަގުތު ކޮޓަރީގައި ވަގުތު ހޭދަކުރަމުން ދާ މަންހާގެ ކަމަކީ އެނދުގައި އޮށޯވެލައިގެން އޮވެ އެކިއެކި ހިޔާލުކުރުމެއެވެ. ހުރިހާ ކަމެއްވެސް ގުޅިލާމެހިފައިވަނީ ދާއިން އާއިއެވެ.\n"މިހާރު މިވަގުތު ދާއިން ކުރާނީ ކީއްބާ؟ އޭނަ ޒާރާދެކެ ހަމައަސްލުވެސް ލޯބިވޭބާ، އާން.....އެހެންނޫންނަމަ އޭނަ ޒާރާއާއި ކައިވެނިކޮއްގެން ނޫޅޭނެ، އަހަރެންމީ ޒާރާއަށް ވިނަމަ، އޭނަ ކިހާ ނަސީބުގަދަ....އަހަރެން މިއުޅެނީ ދާއިންނާ މާދުރަށްދާން، އެކަމަކު އަހަރެންނަށް ދެން އަލުން ލޯބިވާން ވަރަށް އުނދަގޫވާނެ، ހިތަށް އަރާ ދާއިންމަތިން ހަނދާންކުރުމަކީ މޮޔަކަމެކޭ، އެކަމަކު....އެކަމަކު އަމިއްލަ ހިތުގެ މައްޗަށް ބާރެއް ނުފޯރުވޭ، އަހަރެންގެ ލޮލުގެ ނޫރުފަދައިން، ދިރިހުރުމަށްލާ ނޭވާފަދައިން، އަހަރެން ފުރާނައަށްވުރެވެސް ބޮޑަށް އަހަންނަށް ދާއިންދެކެ ލޯބިވެވިފަވަނީ، އަހަރެންގެ ކޮންމެ ދުޢާއެއްގަވަނީ ދާއިން، އަލަކުން މިހިތަށް މިފަދަ ލޯތްބެއް ނުވެވޭނެ، އެކުވެރިން އަހަންނަކީ މޮޔައެކޭލޯބީގަ ދީވާނާވެފަވާ މީހެކޭ ބުންޏަސް އަހަންނަށް އެއްވެސް ފަރުވާލެއްނެތް، ހަގީގަތުގަ އަހަރެންނަކީ އެފަދަ މޮޔައަކީމު، އަހަރެންގެ ރޭގަނޑުގެ އަރާމު ނިންޖާ ހަމަޖެހުން ދާއިންއަށްޓަކާ އަހަރެން ގުރުބާންކުރެވޭ، މުޅި އުމުރަށްވެސް އަހަރެންގެ ހިތް ދާއިންއަށް ވަފާތެރިވާނެ، އެހެނީ އެހިތަކީ މިހާރު އަހަރެންގެ ބަސްއަހާ އެއްޗެއް ނޫން، އެހިތުގެ ހިނގުން ހުއްޓޭނީވެސް ދާއިންއަށްޓަކާ، އަހަންނަށް ދާއިން ކުޑަނަމަވެސް އިޝާރާތެއް ދޭނެނަމަ ކިހާ ރަނގަޅު، އޭރުން އަހަރެން ދުވެފައި ދާއިންގެ އަތުގެ ތެރެއަށް ދާނަން...." މަންހާގެ ތުންފަތަށް ހިނުތުންވުމެއް ވެރިވިއެއްކަމަކު އެދެލޮލުން ކަރުނަ އައެވެ. މަޑުމަޑުން ދެލޯ ފޮހެލިއެވެ.\nމަންހާއަށް އަދިވެސް ހިޔާލުތަކުގެ ތެރެއަށް ގެއްލިފައި އޮވެވުނީއެވެ. އެހެންނަމަވެސް ތަޤްދީރުގައި ވާންނެތްކަމެއް ކުރާނީ ކިހިނެތްހެއްޔެވެ. ހަމައެގޮތުން އެދެމީހުން އެކަކު އަނެކަކާއި ދިމާވުންވެސް ގުޅިފައިވަނީ ތަގްދީރާއެވެ. ނަމަވެސް މިއަދު ދާއިންއަކީ މީހެއްގެ ފިރިއެކެވެ. މަންހާ އުޅެނީ ހަތަރު އަހަރަށް ފުރައިގެން ދާށެވެ. އެހަތަރު އަހަރުގެ ތެރޭވާނެ ގޮތެއް އެކަކަށްވެސް ނޭގެއެވެ. ހުދު މަންހާއަށްވެސް ނޭގެއެވެ. އޭނައަށް ދާއިންގެ ހަޔާތުން ޖާގައެއް ލިބޭނެކަމުގެ އެއްވެސް އުއްމީދެއްނެތެވެ. އެކަމަކު އިންތިޒާރުކުރަމަކީ އޭނަ ބޭނުންވާގޮތެވެ. ކޮންދުވަހަކުންކަމެއް ނޭގުނަސް އެފަދަ ދުވަހަކަށް މަންހާ އިންތިޒާރު ކުރާނެކަން ގައިމެވެ.\nމަންހާގެ ހަޔާތުން ސޮފުހާތަށް ލިޔެވި އުކެމުންދިޔައެވެ. އޭނަގެ ކޮންމެ ދުޢާއެއްގައި ކޮންމެވެސް ދުވަހަކުން ދާއިންގެ ހަޔާތުގެ ބައިވެރިއަކަށް ވުމުގެ ފުރުޞަތު އޭނައަށް ދެއްވުމެވެ. ދާއިންގެ ހިތް އުފަލުން ފުރާލަދިނުމެވެ. އަންބެއްގެ ގޮތުގައި ދާއިންއަށް ހިދުމަތްކޮއްދޭނެ ދުވަހެއް ދެއްކެވުމެވެ. ފެބްރުއަރީ މަހުގައި މަންހާގެ އޯލެވެލް ނަތީޖާ ލިބުނުއިރު އޭނަ ހުރީ މެލޭޝިޔާގައެވެ. އެހިތުގައި ފޮނިއުއްމީދު ތަކަކާއިއެކު ދާއިންގެ ސޫރަ ފޮރުވާލައިގެން ހުރެއެވެ.\nމޫސަ އާއި ނާޒިޔާގެ ދެމެފަރިން މަންހާއަށް ހޫނު މަރުހާބާއެއްކިޔެވެ. މަންހާ އެއާއިލާ އާއި ހަވާލު ކުރުމަށްޓަކައި އޭނަގެ އާއިލާ ދިޔައެވެ. ވާނީވެސް އެހެންތާއެވެ. އާއިލާގައި ހުރި އެންމެ އަންހެން ކުއްޖާއަށް ވުމުގެ އިތުރުން މަންހާއަކީ އެއާއިލާގެ އެންމެ ހަގު ކުއްޖާވެސް މެއެވެ. މަންހާ އެކޮޅުގެ ކަންތައްތަކަށް ހޭނިލަންދެން ވަސީމާމެން މަޑުކުރިއެވެ. އެމީހުން މާލެ އައީ އެކޮޅުގައި ދެހަފްތާ ވޭތިކުރުމަށްފަހުއެވެ. މަންހާއަށް އެމީހުން އެނބުރި ދިއުމުން ކޮންމެވެސް ވަރެއްގެ އެކަނިވެރިކަމެއް އިޙްސާސް ކުރެވުނެވެ. އެކަމަކު ނާޒިޔާ މަންހާއަށް އެފަދަ ފުރުޞަތެއްނުދެއެވެ. މަންހާގެ ހާލު އިރުއިރު ކޮޅާ ބަލާނެއެވެ.\nމަންހާ އޭނަގެ ކިޔެވުމާއިގެން ކުރިއަށް ދިޔައެވެ. އާހިތްވަރަކާއިއެކު މީގެ ކުރިން ހޯދަމުން އައިފަދަ ރަނގަޅު ނަތީޖާއަކަށް ވާޞިލްވުމުގެ އުއްމީދުގައެވެ. ގޭތެރޭގައި އޭނައަށް އުނދަގޫވާނެ ފަދަ އެއްވެސް ކަމެއް ނުކޮށްވޭތޯ މޫސަގެ ދެމަފިރިންބަލައެވެ. އެމީހުންވެސް މަންހާގެ ހިތްވަރާއި ދޭތެރޭ ފަހުރުވެރިވެއެވެ. މިއަދު އޭނަ އާއި ހަވާލުވެގެން ތިބި ބެލެނިވެރިންނަކީ ހަމަ އެދެމަފިރިންނެވެ.\nއަހަރުވީފަހުން އެއްދުވަހު މަންހާ ޔުނިވަރސިޓީ ނިންމާފައި ގެއަށް އައިވުގުތެވެ. އެދުވަހު މަންހާ ނިމުނީ ހަވީރުއެވެ. އޭނަ އާދައިގެ މަތިން އައިގޮތަށް އައިސް ގޭޓުންވަދެގެން ގޮސް މައިގޭގެ ދޮރުހުޅުވާލިއެވެ. އެވަގުތު ދޮރުއެއްޗެއްގައި ޖެހުނުއަޑުއުވުނެވެ.\n"އާ.....ތަދުވެއްޖެ...." ފިރިހެންވަންތަ ޒުވާން އަޑަކުން ބުނެލިއެވެ.\n"ސޮރީ..." ދޮރުން އެތެރެއަށް ކުޑަކޮށްވަދެހުރި މަންހާއަށް އަވަސް އަވަހާ ބުނެލެވުނެވެ. އޭރު ދޮރު ކައިރީ މަންހާ އާއި ދާދި ގާތުގައި އަތްތިލައިން ނިތްކުރިއާއިއެކު ނޭފަތްފޮރުވާލައިގެން ހުރި ޒުވާނާ ފެނުނެވެ.\nމަންހާއަށްހީވީ އޭނަގެ ހަޔާތުންމާޒީވެގޮސްފައިވާސޮފުހާތަކުންމަންޒަރެއް ސިފަގެންދިޔަހެންނެވެ. އޭނަގެ ނޭފަތުގައި ޖެހުނީ ހަމައެވަހެވެ. މަންހާގެ ދުލުކުރިން ނުކުތީ ހަމަ އެލަފްޒެވެ. ކުރިމަތީގައި ހުރި ޒުވާނާއަށް މަންހާ ބަލާލިގޮތަށް އެސްފިޔަވެސް ޖަހާލަން ނޭގިފައިހުރީ ބިރެއްފެނިގެން ހުންނަފަދަ ގޮތަކަށެވެ. ނޭވާ ބާރަށް ލާންޖެހޭކަންވެސް މަންހާ ހަނދާންނެތްކަހަލައެވެ.\nނޫކުލަ އާއި ހުދުކުލައިގެ އަތްދިގު ޓީޝާރޓެއް ލާފައި ހުރިއިރު އަތްވަނީ ވަކިވަރަކަށް އޮޅާލާފައި ނަގާ އަތަށް ހެޔޮވަރުކޮއްލާފައެވެ. ކަޅުކުލައިގެ ވިދުމެއް އެކުލެވިގެންވާ ރޮލެކްސް ގަޑިއެއް އަތުކުރީގައި އޮތެވެ. އެއްކޮށް ކަޅުނޫން ޖިންސެއްލާފައި ހުރިއިރު ހުދުކުލައިގެ ކޮޅަށް ދުގުކޮށް ހުރި ބޫޓަކަށް އަރާފައިހުއްޓެވެ. އެޒުވާނާ ނިތްކުރިއާއި ނޭފަތުގައި ދެފަހަރަކު އަތްހާކާ ލުމަށްފަހު މަންހާއަށް ބަލާލިއެވެ. އެއާއެކު އޭނަގެ މޫނުމައްޗަށް ހިނިތުންވުމެއްވެރިގެން ދިޔައެވެ.\n"ހެލޯ، ހެލޯ...." އެ ޒުވާނާ މަންހާގެ މޫނު ކުރިމަތީ ހަތްހޫރާލިއެވެ.\nމަންހާއަށް ހިޔާލީ ދުނިޔެއިން ނުކުމެވުނެވެ. އަދި އަވަސް އަވަހަށް އަނެއްކާވެސް މާފަށް އެދެވުނެވެ. އެޒުވާނާ ހިނިއައިސްފައި ހުރިގޮތަށް ބަލަންހުއްޓެވެ.\n"އަހާ، ދެކުދިން ދިމާވެއްޖެ ދޯ... ވިޝާލް މީއޭ މަންހާއަކީ" ސިޓިން ރޫމުން ހުރަސްކަނޑާލި މޫސައަށް ވިޝާލް އާއި ދޮރުމަތީ ހުރި މަންހާ ފެނުމުން އެދިމާލަށް އައިސް ހުއްޓިލިއެވެ.\n"ހައި...." ވިޝާލް މަންހާއަށް ބުނެލިއެވެ.\n"ރިއަލީ ސޮރީ އިނގޭ، ވަރަށް ތަދުވި ދޯ" މަންހާއަދިވެސް ހުރީ ކަންބޮޑުވެފައެވެ.\n"އިޓްސް އޯކޭ، މިހާރު އެހާ ތަދެއްނުވޭ" ވިޝާލް ހިނިތުންވެލިއެވެ.\n"މަންކޮ ބޭރުގަތަ އަދިވެސް ތިހުންނަނީ، އާދެބަލަ އެތެރެއަށް، ވިޝާލް ކޮންމެވެސް ބޮޑުބައްޕައަށް އަންގައްޗޭ ވާގޮތެއް...." މޫސަ މަންހާ އާއި ވިޝާލް އާއި ދެމީހުންނާ އެއްފަހަރާ ވާހަކަ ދެއްކިއެވެ.\n"ހޫމް، ނިމުނާހާ އަވަހަކަށް އަންނާން، ބޮޑުބައްޕަ ކަންބޮޑުނުވެބަލަ....އެމީހުން އެބުނީނު އެމީހުން އަތުގަ އެބައޮތޭ....ދެން ދަނީ އިނގޭ" ވިޝާލް މަންހާ ހުޅުވާފައި ހުރި ދޮރުން ބޭރަށް ނުކުންނަމުން އަދިވެސް އެއްފަހަރު މަންހާއަށް ބަލާލަމުން ނިތްއަރުވާލިއެވެ. ދަނީއޭ ބުނާފަދަ ގޮތަކަށެވެ.\nމަންހާ މޫސަގެ ފަހަތުން ހިނގައިގަތީ އެތެރެއަށެވެ. މޫސަ މަންހާ ގާތުގަ އަވަހަށް ސައިބޯން އައުމަށް އެދުނެވެ. ނަމަވެސް މަންހާވަނީ ވާނުވާނޭގޭ ފަދަ ހާލަތެއްގައެވެ. ސިޓިން ރޫމުތެރޭ ހުރި ފޮތްހަރުގަނޑު މަތީ ފޮތްތައް ބަހައްޓާލަމުން ސައިބުއިމަށް ކާކޮޓަރިއަށް ދިޔައެވެ. އޭރު ސިންކުގެ ތެރެއަށް ސައިބޮއެފަ ހުރި ޖޯޑާއި ވަތުތަށިތައް ލާން ނާޒިޔާ ހުއްޓެވެ.\n"ކޮއްކޮ އައީ ކޮންއިރަކު، މިއަދު މާލަހުން ގަޑިއެއް އޮތް ދުވަހަކީތަ؟ އަވަހަށް ސައިބޯން އިށީނދޭ، އައިނީ ތިތަނުން ޖޯޑެއް ދީބަލަ" ނާޒިޔާ މޭޒުކައިރީ މަންހާއަށް ކުރިމަތި ލައިގެން އިށިންނަމުން ފްރިޖު ކައިރީހުރި އެގޭގައި ގެންގުޅޭ އަންހެން މީހަށް ބުނެލިއެވެ.\n"ދައްތާ، އެއީ ކާކުތަ؟" މަންހާގެ ހިތުގާ އުފެދެމުން ދިޔަ އެންމެ ބޮޑު ސުވާލު ކޮއްލިއެވެ.\n"ކާކުތަ" ނާޒިޔާ ކުޑަކޮށް ތެދުވެލަމުން މަންހާގެ ކުރިމަތީ އައިނީ ބެހެއްޓި ޖޯޑަށް ސައިއާޅައިދޭން ފެށިއެވެ.\n"ދެންމެ އެދިޔަ ފިރިހެން ކުއްޖާ....ކީއްވެތަ ބޭބެއަށް ބޮޑުބައްޕަ ކިޔަނީ" މަންހާ އަނެއްކާވެސް ސުވާލުކޮއްލިއެވެ.\n"ހޫން....ވިޝާލް ދޯ، ރީތިތަ އޭނަ މަންކޮއަށް، ސްމާރޓް ދޯ ވަރަށް....ޔޫކޭގަ އުޅެއުޅެފަ މިއަދު އެ އައީ މިގެއަށް، ދެން މިގޭގަ ހުންނާނީވެސް...." ނާޒިޔާ ހިނިއައިސްފައި އިނދެ ސަމާސާ ރާގަކަށް ބުނަމުން ދިޔައެވެ.\n"ސާބަސް ދައްތައަށް، މަންކޮ އެހެންވެގެންނެއް ނޫނޭ މިއެހީ، ދުވަހަކުވެސް ނުދެކޭތީ އަނެއްކާ ބޭބެއަށް ބޮޑުބައްޕަގެ ނަމުން މުހާތަބުކުރުމުން ހަމަ ސުވާލު އުފެދުނީ" މަންހާ ރަކިވެފަ އިނދެ ވާހަކަދެއްކިއެވެ.\n"ކިހިނެތްވީ އަހަރުމެންގެ ވިޝާލް ހަޑީތަ...." ނާޒިޔާ ހެމުން ހެމުން އަނެއްކާވެސް އަހާލިއެވެ.\n"ދެން ދައްތާ، އޯކޭ ދެން އޭނަގެ ވާހަކައެއް ނާހާނަން، އޭނަ ހަޑިއެކޭ މަންކޮއެއް ނުބުނަމެންނު" މަންކޮ އޭނައާއި ނާޒިޔާ ދިމާކުރަނީކަން އެނގިގެން ބޮޑާ ހާކާލިއެވެ. އަދި ނާޒިޔާ އަޑުއަހަން ބޭނުންވެފަ އިން ވާހަކަވެސް ހިމަނާލިއެވެ.\n"ދައްތަ ނުކިޔާ ދޭކަށް ނޫޅެމޭ، ކިޔާދެންތަ؟ އަޑުއަހަން އަދިވެސް ބޭނުންތަ؟" ނާޒިޔާ އަހާލިއެވެ.\n"ދައްތަ މަންކޮއާ ތިގޮތަށް ދިމާކުރަންޏާ ހެޔޮ ނުބުންޏަސް" މަންހާ ގަދަކޮއްލިއެވެ.\n"ވިޝާލް....ބޭބެ ވަރަށް ލޯބިވާނެ ވިޝާލްދެކެ، ބޭބެގެ އެއްބަނޑު އެއްބަފާ ކޮއްކޮ ރާއިދާ އާއި އޭނަގެ ފިރިމީހާ ޝައުކަތް ނިޔާވީ ކާރު އެކްސިޑެންޓެއްގަ، ކޮލޮމްބޯގަ....އޭރު ރާއިދާ އިނީ ވިޝާލްއަށް ބަލިވެ، އެކްސިޑެންޓު ވީއިރު ރާއިގެ ބަނޑަށް އަށްމަސް، ލިބުނު ޒަހަމްތަކުގެ ބޮނޑުކަމުން ދަރިފުޅު ބަނޑުގައި އޮއްވަ ވޯޓާބޭގް ފަޅައިގެން ހިގައްޖެއް، ވަގުތުން އޮފަރޭޝަން ކޮއްފަ ބޭބީ ނަގަންޖެހުނީ، ރާއިގެ ހަބަރެއް ނުލިބިގެން އުޅެނިކޮށް ޝައުކަތްގެ މަރުގެ ހަބަރު ޑޮކްޓަރު ގެނެސްދިނީ....އޭގެފަހުން ދިހަމިނެޓުވެސް ނުވާނެ ރާއިގެ މަރުގެ ހަބަރު ޑޮކްޓަރު ދިންއިރު.........ބޭބެގެ އާއިލާގެ އޭރު ހުރި ހަމައެކަނި މީހަކީ ރާއި، އޭނަވެސް މިދުނިޔެއާއި ވަކިވެގެން ދިއުމުން ބޭބެ ވިޝާލްގެ ހުރިހާ ޒިންމާއެއްނެގި، ކަންދިމާކުރި ގޮތުން ބޭބެ އާއި ދައްތައަށް ފިރިހެންދަރިއެއްގެ ނަސީބެއް ނުލިބުނު، އެފަޅުކަން ފުރިހަމަކޮއްދިނީ ވިޝާލް، މިއޮއްހުރިހާ ދުވަހު ވިޝާލް ހުރީ ޔޫކޭގަ ކިޔަވަންވެގެން، މިހާރު އެއައީ އެއްކޮށް ކިޔަވާ ނިމިގެން، ބޭބެ އުފަލުން ހީވަނީ އުދުއްސައިގަނެދާނެހެން......ފަހުރުވެރި ކަމާއިއެކު ބުނެލާނެ މަގޭ ދަރިއެކޭ އެއީ......" ހުރިހާ ވާހަކައެއް ކިޔާދިންއިރު ހުދު ނާޒިޔާވެސް ވިޝާލް އާއި ދޭތެރޭ ފަހުރުވެރިވާކަން މަންހާއަށް އެނގެއެވެ.\n"ދައްތަވެސް ވަރަށް ލޯބިވޭ ދޯ ވިޝާލްދެކެ، ދެން ކޮބާ ވިޝާލް ބައްޕަމެން އާއިލާ، އެމީހުން ނޫޅޭތަ ވިޝާލް ދެކޭ ހިތުން" މަންހާ އަހާލިއެވެ.\n"އެވާހަކަ ނުދައްކާ، ޝައުކަތްއަކީ ވަރަށް ރަނގަޅު ކުއްޖެއް، އެކަމަކު އޭނަގެ އާއިލާގެ ވާހަކަ ނުދެއްކިއްޔާ ރަނގަޅުވާނީ، ޝައުކަތުމެން އާއިލާއަކީ އައްޑޫގައި ނަންހިނގާ ވަރަށް އުޅެވޭ އާއިލާއެއް، ބޭބެ އާއި ދައްތަ އާއިއެކު ރާއި އައްޑޫއަށް ދިޔަ ދަތުރެއްގަ އެދެކުދިން ދިމާވީވެސް، ފުރަތަމަ ބޭބެ ނުގަބޫލުވިޔަސް ފަހުން ރާއިގެ އުފަލަށްޓަކައި ގަބޫލުވި، އެކަމަކު ކަންވީ ހީވެސް ނުކުރާ ފަދަ ގޮތަކަށް، ޝައުކަތުގެ އާއިލާއިން ބޭނުންވީ އެރަށުގައި ހުރި އެންމެ މުއްސަނދި ސޭޓުގެ އަންހެން ދަރިއާއި ޝައުކަތު އާއި ދެވަން،އެކަމާ ޝައުކަތު ނުގަބޫލުވީމަ އޭނަގެ މަންމަ އެދެކުދިން ދުރުކުރަން ފަންޑިތަ ހެދީ، އެކަމުގަވެސް ރާއި ކިހާ ދުވަހަކު އުޅުނު، ކަރުން ލޭލަނީ، ނުދާ ތަނެއްނެތް، ނުދައްކާ ޑޮކްޓަރެއްނެތް، އެންމެ ފަހުން ބަލިއެނދުގައި އަޅާލައިފައިވާ ހުދު ބެޑުޝީޓެއްހެން ރާއި ދެމުމުން، ދައްތަ ބުނީ ހިނގާށޭ ފަންޑިތަ ހަދާމީހަކު ގެނެސް ބަލާލަމާ، ދެން އެނގުނީ ކިހިނެތްކަން މިވަނީ، ޝައުކަތުއަށް އެވާހަކަ ކިޔާދިނުމުން އޭނަ ވަގުތުން ބޭބެ އާއި ދައްތަމެންނާއިއެކު އައީ މާލެއަށް، ބޭބެ ގާތު ބުނީ ރާއިގެ ކައިވެނި އަވަސްކޮށްދެއްވުމަށް، ޝައުކަތު އެއަޒުމުގަ ހުރުމުން ބޭބެވެސް ކައިވެނި އަވަސް ކުރީ، ފަންޑިތަ ހަދާ މީހާބުނީ ޝައުކަތުގެ އާއިލާއިން ރާއި ދުނިޔޭގައި ހުއްޓައި ދޫނުކުރާނެކަމަށް އެހެންވެ އޭނަ ކަމެއް ކުރުމަށްފަހު ބުނީ ރާއްޖޭން ބޭރަށް ފުރުމަށް، ބޭބެގެ އެހީގައި އަވަހަށް އެދެކުދިން ލަންކާއަށް ފޮނުވާލީ......އެކޮޅުގަ އެމީހުން ހަމަޖެހެލީމަ ބޭބެ އާއި ދައްތަ މާލެ އައީ، އޭގެ ފަހުން އެދެކުދިންނަށް ހަމަޖެހިލާނެ ފުރުޞަތެއް ލިބުނީވެސް، އޭގެ ދެއަހަރުފަހުން ރާއި ބަލިވެ އިން ހަބަރު ލިބުނީ.....އޭރު ދައްތަގެ ދެވަނަ ދަރިފުޅު ވިހަން ތައްޔާރުވެފަ އިނީ، އެހެންވެގެންނާއިއެކު އަހަރުމެން އެކޮޅަށް ދުވަސްކޮޅަކަށް ބަދަލުވީ، އެދުވަސްތަކުގެ ތެރޭ އެހިތާމެރި ހާދިސާ ހިނގާދިޔައީ......ޝައުކަތުގެ އިސްކޮޅު ވިޝާލްގެ އެހެރީ، ރީތިކަން އެއީ ރާއިގެ ރީތިކަމޭ ދައްތަ ބުނާނީ....ރާއިގެ މަޑުމައިތިރިކަން ވިޝާލްއަށް ލިބިފަވެސް ހުރީ، މީހުންނަށް އިޙްތިރާމް ކުރުމުގަ އެވަރެއްނެތް......." ނާޒިޔާ ހިޔާލީ ދުނިޔެއަކަށް ގެއްލި އިނދެ ބުނެލިއެވެ.\n"މާ އޮލަ ވާހަކައެއްގަ އަނެއްކާ ކޮންވާހަކައެއްތަ ތިދައްކަނީ، ނިކަން މަވެސް ބައިވެރިކޮއްބަލަ" މޫސަ ކާކޮޓަރިތެރެއަށް ވަންނަމުން ބުނެލިއެވެ.\n"މާބޮޑު ވާހަކައެއްނޫން، ވިޝާލްގެ ވާހަކަ މިދެކެވެނީ، މަންކޮ މާ ގަޔާވާ ގޮތެއް ހުރީ ކަންނޭގެ ދޯ" ނާޒިޔާ މޫސަގެ ކުރިމަތީގަވެސް މަންހާއަށް ދިމާކޮއްލިއެވެ.\n"ހެ ހެ ހެ ހެ ހެ ތެދެއް......" މޫސަވެސް ނާޒިޔާ އާއި އެއްބައިވެލަމުން މަންހާގާތުން އަހާލިއެވެ.\nމަންހާ ލަދުންގޮސް މޫނު ރަތްވިއެވެ. މޫސައަށްވުރެ ނާޒިޔާއަށް ބަލާލީ އެހެން ނުބުނާށޭ ބުނާފަދަ ގޮތަކަށެވެ. އަދި މޭޒު ކައިރިން ތެދުވަމުން އޭނަގެ ކޮޓަރިއަށް ދިއުމަށް އަވަސްވެ ގަތެވެ.\nބެލްކަންޏަށް ނުކުމެވެން އިން ބިއްލޫރު ދޮރު ދެފަރާތަށް ކަހާލައިގެން މަންހާ އޭނަގެ ފިލާވަޅުތައް ހެދުމުގައި ސްޓަޑީ ޓޭބަލް ކައިރީއިނެވެ. މޭޒުމަތީގައި ހުރި ލައިޓު ދިއްލާލައިގެން އޭނަ ބޮޑު ކަރުދާހެއްގައި ކުރެހުންތަކެއް ކުރަހަނީއެވެ. އޭނަގެ ހުރިހާ ސަމާލުކަމެއްވަނީ އެކަރުދާހަށް ހުއްޓިފައެވެ. ދޭތެރެއަކުން ލޯކައިރިއަށް ނިތްކުރިން ވެއްޓޭ އިސްތިށިކޮޅު ނަގާ ކަންފަތްކައިރީ އަޅުވާލާނެއެވެ. ނޫނީ ކުރަހަން ގެންގުޅޭ ފަންސޫރުގައި ދަތްއަޅާ ލައިގެން ކަރުދާހާ ދިމާލަށް ވިސްނަން އިނދެއެވެ.\nމަންހާ ސިހިގެން ދިޔައީ ހުޅުވާލެވިފައިވާ ދޮރުންވަތް ވައިރޯޅިއާއިއެކު ދޮރުފޮތިތައް ހިއްލިގެންދިއުމުންނެވެ. ކޮޓަރިތެރެއަށް ވަތް ވައިރޯޅި މަންހާގެ ސްޓަޑީ ޓޭބަލް މަތީ ހުރި ކަރުދާސްތައް ވަޔާގޮސްފާނެތީ ދެއަތުން އޭގެ މަތީ އަތްއަޅާލެވުނެވެ. މަޑުމަޑުން ވައިރޯޅިއަކަށްފަހު ވައިރޯޅިއެއް ކޮޓަރިތެރެއަށް ވަންނަމުން ދިޔައެވެ. މަންހާ އެންމެ ފަހުން ކުރަންއިން މަސައްކަތް ހުއްޓާލާފައި ބެލްކަންޏަށް ނުކުތެވެ. ތިރީގައި ޖަހާފައިވާ މާބުލްގެ ފިނިކަން އަޅާލާ ކޮންމެ ފިޔަވަޅަކާއިއެކު މަންހާއަށް އިޙްސާސްވެއެވެ. ބެލްކަނީގައި ދެއަތް އަޅުވާލުމަށްފަހު އުޑުމައްޗަށް ބަލާލިއެވެ. ހަނދުގެމައްޗަށް ވެރިވަމުންދާ ވިލާތަށް މަންހާއަށް ފެނުނެއެވެ. ވައިރޯޅިތައް އޭނަގެ އިސްތަށިގަނޑާއި ތޮޅެން ފެށުމުން އިސްތަށިގަނޑު އޮޅާލުމަށްފަހު އޭރުވެސް އަތުގައި އޮތް ފަންސުރު އިސްތަށިގަނޑަށް ޖަހާލިއެވެ. އެހެންނަމަވެސް ކުރުއިސްތަށިތައް ބަސްނާހާ އުޅެންފެށިއެވެ. މަންހާ އަނެއްކާވެސް އުޑުމައްޗަށް ބަލާލިއެވެ. މިރޭދެން ހަނދުވަރުގެ އަލިފެންނާނެ ކަމުގެ އެއްވެސް އުއްމީދެއްނެތްކަން މަންހާއަށް އެނގުނެވެ. މަންހާ ލޯމަރާލުމަށްފަހު އެފިނިފިނި ފަޒާގެ ތެރެއަށް އޭނަގެ ހިތާއި ވިސްނުން ދޫކޮއްލިއެވެ. ފުންނޭވާއެއް އެތެރެ ހައްޓަށް ދަމާލުމަށްފަހު ބޭރުކޮއްލިއެވެ. މަންހާގެ ހިތާ ސިކުނޑީގައި ސިފަވަމުންދިޔައީ އޭނަ އަބަދުވެސް ބަލަން އެނދޭ މަންޒަރުތަކެވެ. ދެލޯ މަރާލާ ކޮންމެ ފަހަރަކު އޭނަގެ ގާތުގައި ދާއިން ވާކަމުގެ އިޙްސާސް އޭނައަށް ކުރެވެއެވެ. އެފަދަ ކޮންމެ ފަހަރަކު އެހިތް ލޯބީގެ މަސްތުކަމުގެ ތެރެއަށް ގެބިގެން ދެއެވެ. އަދިވެސް އޭނަ ހުރީ އެލޯބީގެ އިންތިޒާރުގައެވެ. ދާއިން ފެންނާނެ ދުވަހެއްގެ އިންތިޒާރުގައެވެ.\nމަންހާ ލޯހުޅުވާލީ އޭނަގެ ކޯތާފަތުގައި ފެންތިއްކެއް ޖެހުމުންނެވެ. ގޯތިތެރެއަށް ވެރިވެފައިވާ ހަމަހިމޭންކަމުގެ ތެރެއިން މަޑުމަޑުން ފެންތިކިތައް ޖެހެމުންދިޔަ އަޑުއިވެންފެށިއެވެ. މަންހާ ވަށައިގެން ނަޒަރު ހިންގާލުމަށްފަހު ބެލްކަނިން ބޭރަށް އަތްދަމާލިއެވެ. ހިމަފޮދު ވާރޭގެ ތިކިތައް މަންހާގެ އަތުގައި މަޑުމަޑުން ބޮސްދޭންފެށިއެވެ. ދެން މާގިނައިރެއްނުވެ ވާރޭ ބޯކޮއްލަފާނެހެން ހީވުމާއިއެކު މަންހާ އޭނަގެ ކޮޓަރިއަށްވަނެވެ. އޭރުވެސް އެއްވަރަކަށް ވައިރޯޅިތަށް ދޮރުފޮތިތަކާއި އެކު ނަށަމުންގެންދެއެވެ. (ނުނިމޭ)


Igmh ge laboratory national reference laboratory akah badhalu koffi\nއައިޖީއެމްއެޗްގެ ލެބޯޓްރީ ނެޝަނަލް ރެފަރެންސް ލެބޯޓްރީ އަކަށް ބަދަލު ކޮށްފި\n1 އަހަރު,4މަސް, 1 ހަފްތާ, 1 ދުވަސް,2ގަޑި, 42 މިނެޓް, 39 ސިކުންތު ކުރިން 3020ފާތިމަތު ރިފާއަތު\nނެޝަނަލް ރެފަރެންސް ލެބޯޓްރީ ފޯ އެންޓިމައިކްރޯބިއަލް ރެސިސްޓަންސް ސަވައިލަންސްގެ ގޮތުގައި އައި.ޖީ.އެމް.އެޗްގެ ލެބޯޓްރީ ހަމަޖެހުމާއި ގުޅިގެން މިކަމާބެހޭ ފަހުމުނާމާގައި ސޮއިކޮށްފިއެވެ.\nސަރުކާރުގެ މައި ހޮސްޕިޓަލް އައިޖީއެމްއެޗަށް ހަތްދިހަ އަހަރު ފުރުން ފާހަގަ ކުރުމަށް ބޭއްވި ޙާއްސަ ހަފްލާގައި މި ފަހުމުނާމާގައި ސޮއި ކުރެއްވީ އައިޖީއެމްއެޗްގެ ޗީފް އެގްޒެކްޓިވް އޮފިސަރ ފަރުހަތު ޝަހީރު އާއި ހެލްތް މިނިސްޓަރ އަބްދުﷲ ނާޒިމް އިބްރާހީމްއެވެ.\nމި ހަފްލާގައި ވާހަކަ ދައްކަވަމުން އައިޖީއެމްއެޗްގެ ޗީފް އެގްޒެކްޓިވް އޮފިސަރ ފަރުހަތު ޝަހީރު ވިދާޅުވީ މުޅި ދިވެހިރާއްޖޭގެ ސިއްހީ ނިޒާމަށް ހީނުކުރާ ވަރުގެ ކުރިއެރުމަށް އައިސްފައިވާކަމަށެވެ. ޝަހީރު ވިދާޅުވީ، އެ ހޮސްޕިޓަލުން ހިދުމަތް ހޯދާ މީހުންގެ ފަރާތުން އެދޭ ކަންތައްތަކެއް އެބަހުރި ކަމަށާއި އެކަންކަން ރަނގަޅުކުރުމަށް އަބަދުވެސް މަސައްކަތް ކުރަމުންދާކަމަށެވެ. އަދި މިއަދު ސޮއިކުރެވުނު ފަހުމުނާމާއެކު، އަމިއްލަ ކްލިނިކް ހިންގާ ފަރާތްތަކަށްވެސް އައިޖީއެމްއެޗުގެ ލެބޯޓްރީއިން އެހީތެރިކަން ފޯރުކޮށްދިނުމަށް ނިންމާފައިވާކަމަށް ޝަހީރު ވިދާޅުވިއެވެ.\nމި ހަފްލާގައި ވާޙަކަ ދައްކަވަމުން އައިޖީއެމްއެޖްގެ ސީނިއަރ ކޮންސަލްޓަންޓް މެޑިސިން ޑރ. އަލީ އަބްދުﷲ ލަތީފް ވިދާޅުވީ ދުނިޔޭގެ ސއްޙީ ނިޒާމަށް މިއަދު ދިމާވެފައިވާ އެންމެ ބޮޑު ގޮންޖެހުމަކީ އެންޓިބައޮޓިކްސް އަށް ނުގުޑާ ފަދަ ޖަރާސީމް ފެތުރެމުން ދާދިއުންކަމަށެވެ. އެގޮތުން ރާއްޖޭގައި އެޑްމިޓް ކުރެވޭ ގިނަ ބަލމީހުންނަށް ދިމާވާ ބަލިތަކަށް ނުގުޑާފަދަ އިންފެކްޝަންތަކާ ކުރިމަތިވަމުންދާކަމަށް އޭނާ ވިދާޅުވިއެވެ. އެހެންކަމުން ނެޝަނަލް ރެފަރެންސް ލެބޯޓްރީ ފޯ އެންޓިމައިކްރޯބިއަލް ރެސިސްޓަންސް ސަވައިލަންސްގެ ގޮތުގައި އައި.ޖީ.އެމް.އެޗްގެ ލެބޯޓްރީ ހަމަޖެހުމާއި ގުޅިގެން ތަފާތު ދާއިރާތަކަކުން ފުޅާ ދާއިރާއެއްގައި ޓެސްތަކެއް ކުރެވިގެންދާނޭކަމަށް ލަތީފް ވިދާޅުވިއެވެ.\n17 މިނެޓް ކުރިން30\n55 މިނެޓް ކުރިން 12 0


Hershey’s Feydhoo Soccer Cup ge molhu kulhuntheriakah Lirugham\nހާޝީޒް ފޭދޫ ސޮކަކަޕްގެ މޮޅު ކުޅުންތެރިއަކަށް ލިރުޣާމް\nއައްޑޫސިޓީ ފޭދޫގައި މިއަދު ނިމިގެންދިޔަ "ހާޝީޒް ފޭދޫ ސޮކަކަޕް 2018" ގެ އެންމެ މޮޅުކުޅުންތެރިއާގެ މަގާމް މުބާރާތުގެ ޗެމްޕިއަންޓީމް ޔުނައިޓެޑް ފްރެންޑްސްގެ ޖާޒީ ނަމްބަރު9އަލީ ލިރުޣާމް ހޯދައިފިއެވެ.\nމިމުބާރާތުގައި އޭނާވަނީ ޓީމަށްފައިދާހުރި މޮޅު ކުޅުމެއްކުޅެ4ލަނޑުވެސް ޖަހައިދީފައެވެ. މުބާރާތުގެ އެންމެ މޮޅުކުޅުންތެރިއާ ލިރުޣާމަށް ޓްރޮފީއާއި، ހަނދާނީ ލިޔުން ހަވާލުކޮށްދެއްވީ އެމްއެންޑީއެފް ސަދަން އޭރީއާގެ ކޮމާންޑަރ ކާނަލް އަބްދުﷲ އިބްރާހީމެވެ. މުބާރާތުގެ އެންމެ މޮޅު ކޯޗަކަށް ހޮވިފައިވަނީ ޔުނައިޓެޑް ފްރެންޑްސްގެ ކޯޗު އިބްރާހީމް ނިޒާރެވެ. އޭނާއަށްވެސް ޓްރޮފީއާއި، ހަނދާނީ ލިޔުން ހަވާލުކޮށްދެއްވީ ކާނަލް އަބްދުﷲ އިބްރާހީމެވެ.\nމުބާރާތުގެ 20 އަހަރުން ދަށުގެ އެންމެމޮޅު ކުޅުންތެރިއާގެ މަގާމް ހޯދީ ނެކްސަސް ޓީމުގެ ޖާޒީ ނަމްބަރު7ހަސަން ރާއިފް އަހުމަދެވެ. އެންމެމޮޅު ފޯވާޑަކަށްވެސް ހޮވިފައިވަނީ އޭނާއެވެ. އަދި އެންމެގިނަ ގޯލްޖެހި ދެ ކުޅުންތެރިންގެ ތެރޭގައިވެސް އޭނާވަނީ ހިމެނިފައެވެ. ރާއިފާއި، ޔުނައިޓެޑް ފްރެންޑްސްގެ ޖާޒީ ނަމްބަރު 22 އަހުމަދު އަތީފް، މިއިން ކޮންމެ ކުޅުންތެރިއަކުވަނީ5ލަނޑު ޖަހައިފައެވެ.\nމުބާރާތުގެ ފެއާޕްލޭ ޓީމަކަށް ހޮވިފައިވަނީވެސް ޔުނައިޓެޑް ފްރެންޑްސްއެވެ. އެޓީމަށް ޓްރޮފީއާއި ސެޓްފިކެޓް ހަވާލުކޮށް ދެއްވީ ހެޕީމާކެޓުގެ އައްޑޫ މެނޭޖަރު އަހުމަދު އަމީމެވެ. މުބާރާތުގެ ރަނަރއަޕް ޓީމުގެ މަގާމްހޯދީ ނެކްސަސްއެވެ. އެ ޓީމަށް ޝީލްޑާއި، ސެޓްފިކެޓާއި، ރިހިމެޑެއްޔާއި، ތިރީސް ހާސްރުފިޔާގެ ސާމްޕަލް ޗެކް ހަވާލުކޮށް ދެއްވީ އައްޑޫ ސިޓީގެ ޑެޕިޔުޓީ މޭޔަރު މުހައްމަދު ޔަސްރިފެވެ. ޗެމްޕިއަން ޓީމް ޔުނައިޓެޑް ފްރެންޑްސްއަށް ތައްޓާއި، ސެޓްފިކެޓާއި، ޝީލްޑާއި، ރަންޑެއްޔާއި، ހަތްދިހަ ފަސްހާސް ރުފިޔާގެ ސާމްޕަލް ޗެކް ހަވާލުކޮށްދެއްވީ މެޗުގެ ޝަރަފްވެރި މެހުމާން ފެނަކަ ކޯޕަރޭޝަންގެ މެނޭޖިން ޑިރެކްޓްރ އަހުމަދު ޝަރީފް އާދަމެވެ. މުބާރާތުގެ ޗެމްޕިއަންކަން ޔުނައިޓެޑް ފްރެންޑްސްއިން ހޯދީ މުބާރާތުގައި ކުޅުނު ހުރިހާ މެޗަކުން މޮޅުވެ 100 ޕަސެންޓްގެ ރެކޯޑަކާއެކުގައެވެ.\nއެންމެމޮޅު ގޯލްކީޕަރަކަށް ހޮވިފައިވަނީ ނެކްސަސްގެ ޖާޒީ ނަމްބަރު 1 މުހައްމަދު ޝަފީއުއެވެ. އެންމެމޮޅު ޑިފެންޑަރަކަށް ހޮވިފައިވަނީ އެޓީމުގެ ޖާޒީ ނަމްބަރު4މުހައްމަދު ސާޖިދެވެ. އެންމެމޮޅު މިޑްފީލްޑަރަކަށް ހޮވިފައިވަނީ ޔުނައިޓެޑް ފްރެންޑްސްގެ ޖާޒީ ނަމްބަރު9އަލީ ލިރުޣާމެވެ. ފެއާޕްލޭ ކުޅުންތެރިއަކަށް ހޮވުނީ މެޖެންޓާގެ ޖާޒީ ނަމްބަރު5ހަސަން ވިޝާލް އެވެ.\nމި މުބާރާތުގެ މެއިން ސްޕޮންސަރަކީ ހެޕީމާކެޓެވެ. މީޑިއާ ޕާޓްނަރަކީ އޭއޯނިއުސްއެވެ. އަންނަ އަހަރުވެސް މި މުބާރާތް ބޭއްވުމަށް ވިސްނަމުންދާ ކަމަށް މުބާރާތުގެ އިންތިޒާމް ކޮމިޓީގެ ރައީސް އަލީ ހަނީޒް ބުންޏެވެ.


Bully kurun- qaumee fenvaruge halleh kommehen beynunvaa hisaabugai !\nރިޕޯޓު - ހަނގާކުރުން/ބުލީ ކުރުން\nބުލީ ކުރުން- ޤައުމީ ފެންވަރުގެ ހައްލެއް ކޮންމެހެން ބޭނުންވާ ހިސާބުގައި !\nރާއްޖޭގައި4ކުދިން ތެރެއިން އެއް ކުއްޖަކު ބުލީގެ ޝިކާރައަކަށްވޭ\nކ. މާލެ 1 އޭޕުރިލް 2019 | ހޯމަ 21:32 5,393\n3 ކުދިން ވެގެން އަންހެން ކުއްޖަކަށް ބުލީ ކުރުން - ރައީސް އޮފީސް\nނިމިދިޔަ އަހަރުގެ އޮގަސްޓް މަހުގެ 24 ވަނަ ދުވަހެވެ. މީސްމީޑިއާގައި ނުހަނު ބާރަށް ދައުރުވި ވީޑިއޯއެއް މުޅި ރާއްޖޭގެ ސަމާލުކަމަށް އައި ދުވަހެކެވެ. ވީޑިއޯއިން ފެންނަނީ ތިން އަންހެން ކުދިން ވެގެން އެއް އަންހެން ކުއްޖެއް ގޮވައިގެން ގޮސް އޭނާގެ މޫނުމަތީގައި ޖަހައި، ކޮއްޕައި އަދި ހުތުރު ބަހުން އެއްޗެހި ކިޔާ ހަދާ މަންޒަރެވެ. އެވާހަކަ ދުވަސްކޮޅެއް ވަންދެން މުޅި ރާއްޖޭގައި އެންމެ ދެކެވޭ ވާހަކައެއް ގޮތުގައި އޮތް ނަމަވެސް މިހާރު ދިވެހިން އެކަން ހަނދާން ނައްތާލައިފިއެވެ. ދެންވެެސް އޮތީ އެފަދަ ތާރީޚެކެވެ. 2017 ވަނަ އަހަރުގެ އޭޕްރީލް މަހުގެ 16 ވަނަ ދުވަހު މީޑިއާ ތަކުގައި އާންމުވެގެންދިޔަ ޚަބަރެކެވެ. 14 އަހަރުގެ ކުއްޖަކު ބްލީޗު ބޮއެގެން އައިޖީއެމްއެޗް ހޮސްޕިޓަލަށް ގެނެސް އެމަޖެންސީ ރޫމްގައި ފަރުވާ ދެވިފައިވާއިރު، އޭނާ ބްލީޗު ބުއީ މަދަރުސާ ތެރެއިން ކުރިމަތިވި ހަނގާކުރުމަށް ކެތް ނުކުރެވިގެން ކަމަށް އާއިލާއިން މައުލޫމާތު ދީފައިވެއެވެ. ދެން އޮތީ ދާދި މިދާކަށް ދުވަހުގެ ޚަބަރެކެވެ. "އެންޓި-ބުލީނގ" އެމްބެސެޑަރަކަށް ބުލީ ކުރުމުގެ ތާރީޚެއް އޮތް ކަމަށް ބުނާ މީހަކު އައްޔަނު ކޮށްގެން އެކަމާ އެންމެން "ރަތަށް" އެރި ޚަބަރެވެ. އެންމެ ފަހުން އޭނާއަށް އެ މަޤާމު ގެއްލިފައިވީ ނަމަވެސް، މިފަދަ ހާދިސާތައް ހިނގާ މިންވަރާއި، އެއާ ގުޅިގެން އަމިއްލަ ނަފްސަށް ނުވަތަ ފުރާނައަށް ގެއްލުންދޭ ކުދިންގެ އަދަދު މިވަނީ އިތުރުވެފައެވެ. ވުމާއެކު، މިކަމަކީ މިއަދު ޤައުމީ ފެންވަރުގައި މަސައްކަތްކޮށް ހައްލެއް ގެންނަންޖެހޭ ކަމަކަށް މިވަނީ ވެފައެވެ.\nރާއްޖޭގެ4ކުދިންގެ ތެރެއިން 1 ކުއްޖަކީ ބުލީ ނުވަތަ "ގަނާކުރުމުގެ" ގެ ޝިކާރައަކަށް ވާ ކުދިން ކަމަށް 2014 ވަނަ އަހަރު ކުރި "ގްލޯބަލް ސްކޫލް-ބޭސްޑް ސްޓޫޑަންޓް ހެލްތް ސާރވޭ" އިން ދައްކާފައިވާއިރު، ގަނާ ކުރުން މަދުކުރުމަށް ޔުނިސެފާއި، އެޑިއުކޭޝަން މިނިސްޓްރީން ވެސް ވަނީ ބޮޑެތި މަސައްކަތްތަކެއް ކުރަން ފަށާފައެވެ. އެކަމުންވެސް ދޭހަވެގެންދަނީ ދިވެހި މުޖުތަމައުގައި މި ކުށް "މޫލާފައިވާ" މިންވަރެވެ. އަނގަބަހުންނާއި، ޖިސްމާނީ ގޮތުންނާއި، މީސްމީޑިއާ މެދުވެރިކޮށް ފަދަ އެކި ގޮތްގޮތުން ބުލީ ކުރުމުގެ މައްސަލަތައް އިތުރުވެފައިވާ މިންވަރެވެ. އެގޮތުން ސަރުކާރުގެ 100 ދުވަހުގެ ވައުދުތަކުގެ ތެރޭގައިވެސް މި ޙައްސާސް މައްސަލައަށް ހައްލެއް ހޯދުން ވަނީ ހިމެނިފައެވެ. ހަޤީޤަތުގައި ވެސް މި މައްސަލަ މުޖުތަމައުގައި އިތުރުވެފައި މިވަނީ ޤައުމީ ފެންވަރުގެ ހައްލެއް ބޭނުންވާ މިންވަރަށެވެ.\nގަނާ ކުރުން ހުއްޓުވުމާ ގުޅޭގޮތުން "ރާއްޖެއެމްވީ" އަށް މައުލޫމާތު ދެއްވަމުން ޖެންޑަރ މިނިސްޓަރ ޝިދާތާ ޝަރީފް ވިދާޅުވީ، އެކި މާޙައުލުތަކުގައި ކުޑަކުދިން ގަނާކުރުމުގެ ޝިކާރައަށް ވާ ކަމީ ހިތާމަ ހުރި ކަމެއް ކަމަށާއި، އަދި އެ ކަން ހުއްޓުވުމަށް ބެލެނިވެރި ފަރާތްތަކުން ގުޅިގެން މަސައްކަތްކުރަން ޖެހޭ ކަމަށެވެ.\n" އެކި މާޙައުލުތަކުގައި ކުޑަކުދިން ގަނާކުރުމުގެ ޝިކާރައަށް ވާ ކަމީ ހިތާމަ ހުރި ކަމެއް، އަދި އެ ކަން ހުއްޓުވުމަށް ބެލެނިވެރި ފަރާތްތަކުން ގުޅިގެން މަސައްކަތްކުރަން ޖެހޭ ކަންބޮޑު ވާ ފަދަ މައްސަލައެއް. މި އަހަރުގެ މިހައިތަނަށް އެކަނި ވެސް 19 ކުއްޖަކު އެކި ގޮތްގޮތަށް ގަނާކުރުމާއި ފުރައްސާރައިގެ ޝިކާރައަކަށް ވެގެން މިނިސްޓްރީއަށް ރިޕޯޓުކޮށް، އެހީތެރިކަން ފޯރުކޮށްދެވިފައިވޭ. އަދި ރިޕޯޓު ނުކުރެވޭ މައްސަލަތައް ނުވަތަ ސިއްރިއްޔާތުގައި ހިނގާ މައްސަލަތައް މި އަށް ވުރެ އިތުރު ވާނެ ކަމަށް ގަބޫލުކުރެވޭ." ޝިދާތާ ވިދާޅުވިއެވެ.\nމާލޭގައި 2015 ވަނަ އަހަރު ކުރި ދިރާސާއަކުން ދައްކާފައިވާ ގޮތުގައި ރާއްޖޭގެ އެކި ރަށްރަށުން ކިޔަވަން މާލެއަށް ބަދަލުވާ ކުދިންގެ 41 އިންސައްތަ ކުދިންނަކީ ގަނާ ކުރުމުގެ ޝިކާރައަށް ވެފައިވާ ކުދިންނެވެ. ނަމަވެސް ރާއްޖޭގެ ސުކޫލުތަކުގައި 87،300 ކުދިން ކިޔަވާއިރު، އެފަދަ ކަންކަމަށް "ކައުންސިލިންގ" ދިނުަމަށް ރާއްޖޭގައި ތިބީ އެންމެ 60 ކައުންސިލަރުން ކަމަށް އެޑިއުކޭޝަން މިނިސްޓްރީގެ ޑިރެކްޓަރ ޖެނެރަލް ފާތިމަތު އައްޒަ ވިދާޅުވެފައިވެއެވެ. އެއީ ކޮންމެ ކައުންސިލަރަކަށް 1455 ކުދިންނެވެ. މިއީ ރާއްޖޭގެ ހުރިހާ ރަށެއްގައި ވެސް ދިމާވާ ސީރިއަސް މައްސަލައަކަށްވާއިރު، އެކަށީގެންވާ ވަަރަށް ކައުންސިލަރުން ނެތުމަކީ މިކަމަށް ޤައުމީ ފެންވަރުގެ ސިޔާސަތުތަކެއް ކަނޑައަޅައި އަވަސް ހައްލެއް ގެންނަން ޖެހިފައިވާ ކަން ދޭހަވާ ކަމެކެވެ. ޔުނިސެފާއި އެޑިއުކޭޝަން މިނިސްޓްރީން ކުރަމުންދާ މަސައްކަތްތަކަށް އެންމެންގެ އެއްބާރުލުންދީ އަވަސް ހައްލެއް ގެނައުމަށް އަތުކުރި އޮޅާލަން ޖެހިފައިވާކަން ދޭހަވާ ކަމެކެވެ. އަދި އިތުރު ކައުންސިލަރުން ތަމްރީނުކޮށް، ޤާބިލު ތަޖުރިބާކާރުން މިދާއިރާއަށް އިތުރުކުރަންޖެހޭކަން ދޭހަވާ ކަމެކެވެ.\nބުލީ ކުރުމަކީ ހަަމައެކަނި ބުލީ ކުރި ކުއްޖާއަށް ވިސްނައިދީ، އެކަން ކުރުން ހުއްޓުވުމާ ހިސާބުން ނިމޭ ކަމެއް ނޫނެވެ. ބުލީގެ ޝިކާރައަށްވާ ކުދިން އެތައް ޒަމާނެއް ވަންދެން އެކަމުގެ ނަފްސާނީ ބަލިމަޑުކަމުގައި އުޅެން ޖެހެއެވެ. އަމިއްލަ ނަފްސަށް ކުރާ އިތުބާރު ގެއްލި، ދުނިޔެމަތިން މުޅިން ފޫހިކޮށްލައެވެ. "ޑިޕްރެޝަން" އާއި "އެންޒައިޓީ" ފަދަ ނަފްސާނީ ބަލިތަކަށް މީހާ ހުށައެޅިގެންދަނީ ވެސް މަދަކުން ނޫނެވެ. ވީމާާ، މިކަމަށް ހައްލެއް ގެނައުމަށް ބުލީ ކުރާ ކުއްޖާއާއި އެކަމުގެ ޝިކާރައަކަށްވި ކުއްޖާގެ އާއިލާއިން ވާހަކަ ދައްކާލައިގެން އެކަން ހުއްޓުވާ ވަރަށްވުރެ ބޮޑެތި ފިޔަވަޅު މިކަމަށް އަޅަން މިވަނީ ޖެހިފައެވެ. ހޭލުންތެރިކަމާއި، އެފަދަ ނަފްސާނީ ބަލިމަޑުކަމަކަށް ވެއްޓިއްޖެނަމަ ދޭނެ ފަރުވާއާއި، އެފަދަ ކުށްކުރާ ފަރާތްތަކާމެދު އަޅާ ފިޔަވަޅުތައް އިތުރަށް ހަރުދަނާ ކުރަން ޖެހެއެވެ. ޤައުމީ ފެންވަރުގެ ބޮޑެތި ހައްލުތަކެއް ގެންނަން ޖެހިއްޖެއެވެ.


Catholic church gai roadha veellanee - Hali News\nކެތޮލިކް ފައްޅީގައި ރޯދަ ވީއްލައި މަޣްރިބް ނަމާދުކުރަނީ\nކޮވިޑް19 އާ ގުޅިގެން އަޅާފައިވާ ދަތިކުރުމުގެ ފިޔަވަޅުތަކާ ހެދި، ބަރޝެލޯނާގެ މުސްލިމު އާބާދީއަށް ޖަމާއަތުގައި ރޯދަ ވިއްލުމުގެ ކަންކަން އިންތިޒާމު ކުރުމަށް ދަތިވުމުން ބަރޝަލޯނާގެ ކެތޮލިކް ފައްޅިން އެކަން އިންތިޒާމް ކޮށްދީފިއެވެ. މި ތާނގައި ރޯދަ ވިއްލުމާއި ނަމާދު ކުރުމުގެ އިންޒިތާމުވެސް ހަމަޖެހިފައި ވެއެވެ.\nއެތައް ސައްތައެއްގެ ގަދީމީ ސެއިންޓް އެނާ ފައްޅިއަށް މަގުމަތި ވެފައިވާ ފަސްދޮޅަކަހަށް މުސްލިމުން އަންނަ ކަމަށްވެސް ވެއެވެ. މިތާގައި ވޮލަންޓިއަރުން އެމީހުންނަ ކައްކާފައިވާ ތާޒާ ކާނާ ކާން ދެއެވެ.\nކެޓަލާން އެސޯސިއޭޝަން އޮފް މޮރޮކަން ވިމެންގެ ފައުޒިއްޔާ ޝާތީ އަކީ ޖަމާއީ ރޯދަ ވީއްލުން އިންތިޒާމު ކުރެއްވި ފަރާތެވެ. މީހުން އެއްވާނެ ތަނެއް ނެތުމުން ފައްޅީގައި ރޯދަ ވީއްލުމާއި މަޣްރިބް ނަމާދު ކޮށްލުމަށް ހަމަޖައްސައިދޭން ފައްޅީގައި އެދިވަޑައިގަތީއެވެ.\nފައްޅީގެ އިސްފާދިރީ، ޕިއޯ ސަންޗޭޒް ވިދާޅުވާ ގޮތުން އެހެން ދީންތަކުގެ މީހުންނަށް އިޙުތިރާމް ކުރުމަކީ ތަހުޒީބީ ސިފައެކެވެ. އެހެންވެ، އޭނާ މުސްލިމުންނަށް އެފުރުސަތު ދެއްވީ ކަމަށެވެ.\nމުސްލިމުން، ކެތޮލިކް ފައްޅިއެއްގައި ރޯދަ ވިއްލައި ހެދުމަށް ފުރުސަތު ލިބުމުން މީހުން އުފާފާޅު ކުރާ ކަމަށް އޭނާ ވިދާޅުވިއެވެ. ދީންތައް ވާން ޖެހޭނީ މީހުން އެއްބައި ވަންތަ ކުރާ ބައިބައި ނުކުރާ އެއްޗަކަށް ކަމަށް އޭނާ ވިދާޅުވިއެވެ.\nފާދިރީ ސަންޗޭޒް ވިދާޅުވީ ދީނީ މީހުން، ސިޔާސީ މީހުންނަށް ވުރެން ޚުލްގް ހެޔޮވާނެ ކަމަށެވެ.


Eki Kulaige Kandoo, Hihgaimeh Noontha? - Vaguthu\nއެކި ކުލަ ކުލައިގެ ކަނޑޫ، ހިތްގައިމެއް ނޫންތަ؟\nމުސްތަގީމާ އޭނާގެ ފޭސްބުކްގައި ހިއްސާކުރި ކަނޑުލުގެ ފޮޓޯއެއް\nމީސް މީޑިއާގައި މީގެ ދެ ދުވަހެއް ވަރު ކުރިން ދައުރުވަމުން ދިޔަ ފޮޓޯގަނޑަކަށް ބަލާލުމުން ފުރަތަމަ އެއީ ކޮން އެއްޗެއް ކަމެއް ނޭނގުނެވެ. މަގްބޫލް ބައެއް ޕޭޖްތަކުގައި ދައުރުވަމުން ދިޔަ ފޮޓޯއަކީ ށ. ފޭދޫއަށް އުފަން އައިޝަތު މުސްތަގީމާ އާންމުކުރި ފޮޓޯތަކެކެވެ. އެންމެ ފުރަތަމަ ބަލާލުމުން އެއީ އެކި ކުލަ ކުލައިގެ މިރުސްތަކެއްހެން ހީވި ނަމަވެސް އެއީ ކުށްހީއެކެވެ. ހަގީގަތުގައި އެއީ އެކި ކުލަ ކުލައިގެ ކަނޑޫތަކެކެވެ.\nއޭގައި ހިމެނުނު ކުލަ ތަކުގެ ފުރިހަމަކަމުން އާއްމުންގެ ބޮޑު ސަމާލުކަމެއް އެ ފޮޓޯތަކަށް ލިބުނެވެ. އަދި އެތައް ސަތޭކަ ބަޔަކު ވަނީ އެ ފޮޓޯތައް މީސްމީޑިއާގައި ހިއްސާކޮށްފައެވެ. އެއްވަރަކަށް އަތްމަތީގައި އަތުރާލާފައިވާ ކަނޑޫތައް ތަރުތީބުވެފައިވާ ކުލަތަކުން ގުދުރަތުގެ ފުރިހަމަކަން ކިތަންމެހާވެސް ރަނގަޅަކަށް ފެނެއެވެ. ޚާއްސަކޮށް ހަމަ ލޮލުން ކަނޑޫ ފެނުމުގެ ފުރުސަތު ލިބިފައި ނެތް އެތައް ދިވެހިންނަކަށް މި ފޮޓޯ ވެގެން ދިޔައީ ހައިރާން ކުރުވަނިވި ފޮޓޯއަކަށެވެ. މީސްމީޑިއާގައި 200 އަށް ވުރެ ގިނަ މީހުން ވަނީ މުސްތަގީމާގެ އެ ފޮޓޯ ޝެއާކޮށްފައެވެ.\nކަނޑޫ( Black mangrove)އަކީ ޗަސް ބިމުގައި ތެދަށް ހެދޭ ގަހަކަށް ކިޔާ ނަމެކެވެ. މިއީ އެއްވަރަކަށް ގޮފިލަމުން ހެދޭ ގަހަކަށް ވާއިރު ކަނޑޫގަހުގެ ލަކުޑި އަށް ވެސް ކަނޑޫ ކިޔައެވެ.\nހަމައެހެންމެ ކަނޑޫ ގަހުގެ ވަކަށް ވެސް ކިޔަނީ ކަނޑޫއެވެ. މިވަކަކީ، މަލުން ނުކުންނަ ހިމަދިގުކޮށް ދެކޮޅަށްތޫރިކޮށް ހުންނަ ތޮޅިއެކެވެ. މިވައް ދޮންނުވާ އިރު، ހުންނަނީ ފެހި ކުލައިގައެވެ. ދޮންވުމުން ރަތް ފެހިކުލައަކަށް ބަދަލުވެއެވެ. ގަދަ އޮރެންޖާއި ރަތް ކުލައިގައި ކަނޑޫ ހުންނަ ތަން ފެންނާނީ މަދު ފަހަރެއްގައެވެ. މިވަކަކީ، ފަލަމަޑީގެ ގޮތުގައި ކެއުމަށްވެސް ބޭނުންކޮށް އުޅޭ އެއްޗެކެވެ.\nދިވެހި ކެއުމުގެ ތެރެއިން ކަނޑުލަކީ އުތުރުގެ ހިސާބުތަކުގައި ވަރަށް މަޝްހޫރު ކެއުމެކެވެ. އާއްމުކޮށް ކަނޑޫ ކަނީ ހުންޏާއި ގަރުދިޔައާ އެކުގައެވެ.\nރާއްޖޭގެ ބައެއް ރަށްރަށުގައި ވެސް ކަނޑޫ ފާތައް ހުންނަކަން ފާހަގަކޮށްލެވެއެވެ.\nކަނޑޫ ކޮޅެއް ވަރަށް ބޭނުން. ގަންނަށް ލިބޭނެގޮތެއް ބުނެލަދެއްވުން އެދެން. ޢައިޝާ.\nޖޫން 1, 2020 17:38\nމިރަށްތަކުގައި ކަނޑޫ އަދި ރަނޑޫ ހުންނާނެ\nޖޫން 1, 2020 18:01\nހއ، ހދ ވަރަށް ގިނަ ރަށްރަށުގަވެސް ކަނޑޫ ހުރޭ. ވަރަށް މީރު ގަރުދިޔަޔާ މޮޑެގެން. މާލޭ މީހުން ހައިރާން ވާނެ.


Japan raajje ah 200 bicycle hadiyaa kuranee\nރާއްޖެ - ޖާޕާނު - ރާއްޖެ\nޖަޕާނުން ރާއްޖެއަށް 200 ބައިސްކަލް ހަދިޔާ ކުރަނީ\nކަރާޓީގެ ޕްރޮގްރާމްތައް ހިންގުމާ ބެހޭ ގޮތުން ވަނީ މަޝްވާރަތަ ކޮށްފައި\nފެތުންތެރިން ތަމްރީނު ކުރުމަށް ވެސް ޖަޕާނުން ޝައުގުވެރިވޭ\nކ. މާލެ 21 މެއި 2019 | އަންގާރަ 23:41 8,749\nފަސްޓް ލޭޑީއާ ޖަޕާން ސަފީރު - ރައީސް އޮފީސް\nޖަޕާނުގެ ބައިސްކަލް ޕާކިންގ ފެސިލިޓީޒް ޕްރޮވިޜަން ފައުންޑޭޝަންގެ ފަރާތުން ބައިކް މޯލްޑިވްސް އަށް 200 ބައިސްކަލު ހަދިޔާކުރުމަށް ނިންމާފައިވާ ކަމުގައި ޖަޕާނުގެ ސަފީރު ކެއިނޯ ޔަނާއި ވިދާޅުވެއްޖެއެވެ.\nއެކަމަނަ އެހެން ވިދާޅުވީ، ފަސްޓް ލޭޑީ ފަޒްނާ އަޙްމަދުގެ އަރިހަށް އަންގާރަ ދުވަހު ކުރެއްވި ޒިޔާރަތެއްގައި ވާހަކަފުޅު ދައްކަވަމުންނެވެ.\nއަންގާރަ ދުވަހު ރައީސްގެ ރަސްމީ ގެކޮޅު މުލިއާގޭގައި ބޭއްވި ބައްދަލު ކުރެއްވުމުގައި، ދިވެހިރާއްޖެއާއި ޖަޕާނާ ދޭތެރޭ ގާއިމުވެފައިވާ ޒަމާންވީ ރަހުމަތްތެރި ގުޅުމުގެ މައްޗަށް ދެ ބޭފުޅުން ވަނީ އަލިއަޅުއްވާލާފައެވެ.\nއެކި ދާއިރާތަކުން ދެގައުމުގެ ދޭތެރޭގައި ބަދަހިވެފައިވާ ގުޅުންތަކާއި ބެހޭގޮތުން ދެ ބޭފުޅުން ވަނީ ފުޅާދާއިރާއެއްގައި މަޝްވަރާ ކޮށްފައެވެ.\nއެގޮތުން ކުޅިވަރުގެ ދާއިރާއިން ރާއްޖެއާއި ޖަޕާނާ ދެމެދު އުފެދިފައިވާ ގުޅުމުގެ މައްޗަށް ވާހަކަފުޅު ދައްކަވަމުން، އުމްރާނީ ތަރައްގީއާ އެއްވަރަށް އިޖުތިމާއީ ދުޅަހެޔޮ ކަމާއި، މުނިފޫހި ފިލުވުމުގެ ދާއިރާވެސް ކުރިއަރުވަންޖެހޭކަން ޖަޕާންގެ ސަފީރު ފާހަގަ ކުރެއްވިއެވެ.\nޖަޕާނުގެ "ބައިސިކަލް ޕާކިންގ ފެސިލިޓީޒް ޕްރޮވިޜަން ފައުންޑޭޝަން" ގެ ފަރާތުން ބައިކް މޯލްޑިވްސްއަށް 200 ބައިސްކަލު ހަދިޔާކުރުމަށް ނިންމާފައިވާ ކަމުގައި ޖަޕާނުގެ ސަފީރު ހާމަކުރެއްވިއެވެ.\nއަދި އޭގެ އިތުރުންވެސް އެހެނިހެން ކުޅިވަރުތައް ކުރިއެރުވުމަށާއި، ސްކޫލް ދަރިވަރުންނަށް އަމާޒުކޮށް ކަރާޓީގެ ޕްރޮގްރާމްތައް ހިންގުމަށާއި، އޮލިމްޕިކްސް ކުޅިވަރު މުބާރާތަށް އަމާޒުކޮށްގެން ރާއްޖޭގެ ފެތުންތެރިން ތަމްރީނު ކުރުމަށްވެސް ޖަޕާނުން ޝައުގުވެރިކަން ހުރިކަން ސަފީރު ހާމަ ކުރެއްވިއެވެ.\nޖަޕާނު ސަރުކާރުގެ ހުށަހެޅުއްވުން ތަކަށް މަރުހަބާ ކިޔުއްވަމުން ފަޒްނާ ވިދާޅުވީ، މިފަދަ ކަންކަމުގެ ސަބަބުން ދިވެހިރާއްޖެއަށް އެތައް ގޮތަކުން ފައިދާ ކުރާނެކަމަށެވެ. އަދި ވަކިން ޚާއްޞަ ގޮތެއްގައި ސްކޫލް ދަރިވަރުން ކުޅިވަރާއެކު ކުރިއަށް ދިއުމަކީ އިޖުތިމާއީ މުހިންމު ސިފަތައް އެކުދިންގެ ކިބައިގައި އަށަގެންނެވުމަށް މުހިންމު ކަމެއް ކަމުގައި އެކަމަނާ ފާހަަގަކުރެއްވިއެވެ.


ވޯލްޑް ހޯޕްގެ ބަދަލުގައި ބޭނުންވީ ގައުމްއަށް ރީތި ނަމެއް ހޯދައިދޭން - ދީމާ ވޯލްޑް ހޯޕްގެ ބަދަލުގައި ބޭނުންވީ ގައުމްއަށް ރީތި ނަމެއް ހޯދައިދޭން - ދީމާ\nވޯލްޑް ހޯޕްގެ ބަދަލުގައި ބޭނުންވީ ގައުމްއަށް ރީތި ނަމެއް ހޯދައިދޭން - ދީމާ\nވޯލްޑް ހޯޕްސްގެ ބަދަލުގައި އިންޑިއަން އޯޝަން އައިލެންޑް ގޭމްސްއަށް ދާން ނިންމީ ޤައުމީ ޓީމަށް އެންމެ މުހިންމު މުބާރާތަކީ އައިއޯއައިޖީއަށްވާތީކަމަށް އެ ގޭމްސްގައި3ރަން މެޑަލް ހޯދި ދިމާ އަލީ ބުނެފިއެވެ.\nރާއްޖޭގެ އެއްވަނަ ޓޭބަލް ޓެނިސް ކުޅުންތެރިޔާވަނީ މިދިޔަ އަހަރުގެ ސައުތް އޭޝިއަން ޖޫނިއަރ މުބާރާތުގެ ރަން މެޑަލް ހޯދާފައި. އަދި އޭގެ ފަހުން އޭޝިޔާ ހޯޕްސް މުބާރާތުގައި ވާދަކޮށް ދީމާ ރިހި މެޑަލް ހޯދިއެވެ. މި ކާމިޔާބާއިއެކު އޭނާވަނީ ވޯލްޑް ހޯޕްސްއަށް ކޮލިފައިވެފައިއެވެ.\nނިމިގެންދިޔަ އިންޑިއަން އޯޝަން އައިލެންޑް ގޭމްސްއާއި ވޯލްޑް ހޯޕްސްއާއި އެއް ދުވަސްވަރަކަށް ދިމާވުމުން ދީމާވަނީ ޖޫނިއަރ ވޯލްޑްކަޕްއަށް ވުރެ ބޮޑަށް އަމިއްލަ ގައުމަށް ރީތިނަން ހޯދައިދިނުމަށް އިސްކަންދީފައެވެ. ދީމާ ބުނީ ވޯލްޑް ހޯޕްސްގައި ކުޅެލަން ލިބުމުން ވަރަށް އުފާވިކަމަށާއި އަދި ފުރަތަމަ ފަހަރަށް އެލެވެލްގައި ކުޅެލަން ލިބުމުން ވަރަށް ހިންހަމަޖެހުނުކަމަށެވެ. ނަމަވެސް އައިއޯއައިޖީއާއި ދިމާވުމުން، އެންމެ ފުރަތަމަ ނިންމީ ގައުމަށް މެޑައްޔެއް ހޯދައިދޭންކަމަށާއި، އައިއޯއައިޖީގައި ބައިވެރިވީ ޓީޓީ ޓީމާއިއެކު ކާމިޔާބީ ހޯދަންކަމަށް ދީމާ ބުނެފިއެވެ.\n"ވޯލްޑް ހޯޕްސް ދިމާވީ އިންޑިއަން އޯޝަން އައިލެންޑް ގޭމްސްއާއި. ދެން ވިސްނީ އިންޑިއަން އޯޝަން އައިލެންޑް ގޭމްސް ނިންމާފަ ވޯލްޑް ހޯޕްސްއަށް ދާ. ނަމަވެސް 100 ޕަސެޓް ހާޒިރީ ބޭނުންވާތީ ވޯލްޑް ހޯޕްސް ތަންޏާ އައިއޯއައިޖީއަކަށް ނުދެވޭނެ. ދެން ދިމާ ބޭނުންވީ ދީމާގެ މަންމަ އާއި ބަންޕަގެ ނިންމުމަކާއި ކޮބާތޯބަލަން. އަދި އެސޯސިއެޝަންގައިވެސް ބުނީ މަންމަ އާއި ބައްފަ ބޭނުންވާ ގޮތް ދީމާއަށް އެންމެ ރަގަނޅުކަމަށް. މަޝްވަރާ ކުރުމަށްފަހު މަންމަ އާއި ބައްޕަ ނިންމީ އިންޑިއަން އޯޝަން އައިލެންޑް ގޭމްސްއަށް ދިއުމަށް. މިއަދު ދީމާ ވަރަށް އުފާވޭ، އިންޑިއަން އޯޝަން އައިލެންޑް ގޭމްސްއަށް ދެވުމުން. ގައުމަށް ތިން ރަން މެޑަލް ހޯދައިދިނުމުން ވަރަށް އުފާވި." ތިން ރަން މެޑަލް ރާއްޖެއަށް ހޯދައިދިން ދީމާ އަލީ ބުންޏެވެ.\nދީމާ އަލީވަނީ ނިމިގެންދިޔަ އިންޑިއަން އޯޝަން އައިލެންޑް ގޭމްސްގައި އަންހެން ޓީމް އިވެންޓުންނާއި އަންހެން ޑަބަލްސް އަދި އަންހެން ސިންގަލްސް އިވެންޓުންވެސް ރަން މެޑަލް ހޯދާފައެވެ.


Iran: Nuclear Scientist ge maru ge badhalu hifaanun | ThePress\nއީރާން: ނިއުކްލިއާ ސައެންޓިސްޓްގެ މަރުގެ ބަދަލު ހިފާނަން\nއީރާނުގެ އެންމެ އިސް ނިއުކްލިއާ ސައެންޓިސްޓް މަރާލި ކަމުގެ ބަދަލު ހިފާނެ ކަމަށް އީރާނުން ވައުދުވެއްޖެއެވެ.\nއީރާނުގެ ނިއުކްލިއާ މަޝްރޫއު އެންމެ ފޯރީގައި ކުރިއަށް ގެންދިޔަ އިރު އެންމެ އިސްކޮށް ހަރަކާތްތެރިވި ސައެންޓިސްޓް މުހްސިން ފަހްރީޒާދީ މަރާލާފައިވަނީ، ވެރިރަށް ތެހްރާން ކައިރިން، ހުކުރު ދުވަހުގެ އިރާކޮޅުގެ ވަގުތެއްގައި ކަމަށް މައުލޫމާތު ލިބެއެވެ. ފަހްރީޒާދީ މަރުވީ، އަނިޔާތަކަށް ފަރުވާ ހޯދަމުން ދަނިކޮށް، ހޮސްޕިޓަލުގައެވެ.\nއީރާނުގެ ރޫހީ ލީޑަރު، އާޔަތުﷲ އަލީ ހާމަނާއީގެ ދިފާއީ މުޝީރު، ހުސައިން ދިހްގާން ވަނީ، މި ހަމަލާގެ ފަހަތުގައި ތިބި ފަރާތްތަކަށް، ހޮނުގުގުރި ޖަހާ ބާރު މިނުގައި އީރާނުން ރައްދު ހަމަލާ ދޭނެ ކަމަށް ވައުދުވެވަޑައިގެންފައެވެ.\nފަހްރީޒާދީއަކީ، އީރާނުން "އުއްމީދު"ގެ ނަމުގައި ހިންގި މަޝްރޫއުގެ އިސްވެރިޔާއެވެ. އިސްރާއިލާއި، އެމެރިކާ އަދި ހުޅަނގުން ތުހުމަތު ކުރާ ގޮތުގައި އީރާނުގެ މި އޮޕަރޭޝަނަކީ، ނިއުކްލިއާ ހަތިޔާރުގެ ބާރުވެރިކަން ހޯދުމަށް އީރާނުން ހިންގާ މަޝްރޫއުއެކެވެ. ނަމަވެސް އީރާނުން ވަކާލާތު ކުރާ ގޮތުގައި، އެގައުމުގެ ނިއުކްލިއާ މަޝްރޫއުގެ ފަހަތުގައި އޮތީ، ސުލްހަވެރި، މަދަނީ މަގުސަދެކެވެ.\nއީރާނުގެ ހާރިޖީ ވަޒީރު މުޙައްމަދު ޖަވާދު ޒަރީފު ވަނީ، "ޓެރަރިޒަމް"ގެ މި އަމަލު ކުށްވެރި ކުރުމަށް ބައިނަލްއަގުވާމީ މުޖުތަމައަށް ގޮވާލައްވާފައެވެ. މި ހަމަލާގެ ފަހަތުގައި އޮތީ އިސްރާއީލު ކަމަށް ޒަރީފު ވަނީ ތުހުމަތު ކުރައްވާފައެވެ. އިސްރާއީލަށް އަމާޒު ކުރަމުންދާ ތުހުމަތުތަކަށް އަދި ރައްދެއް ދީފައެއް ނުވެއެވެ.\nފަހްރީޒާދީ މަރާލަން ހަމަލާ ދިނީ، އެނާ ދަތުރު ކުރަމުން ދިޔަ އުޅަނދަށް އަމާޒުކޮށް، ހަތިޔާރުއެޅި ޓެރަރިސްޓުންތަކެއް ކަމަށް އީރާނުގެ ދިފާއި ވުޒާރާއިން އާންމު ކުރި ބަޔާނެއްގައިވެއެވެ.\nޓެރަރިސްޓުންނާއި، ފަހްރީޒާދީގެ ހަށިފާރަވެރިންނާ ދެމެދު ވަރުގަދަ ކުރިމަތިލުންތަކެއް ކުރިއަށް ދިޔަ ކަމަށާ، ފަހްރީޒާދީއަށް ސީރިއަސް ޒަހަމްތަކެއް ލިބުނު ކަމަށް ހަބަރު ލިބެއެވެ. ފަރުވާ ދިނުމަށް ހޮސްޕިޓަލަށް ގެންދެވުނު ކަމުގައި ވީ ނަމަވެސް، ފަހްރީޒާދީގެ ފުރާނަ ސަލާމަތް ކުރެވޭ ގޮތް ނުވީ ކަމަށް ދިފާއީ ވުޒާރާއިން ވަނީ ބުނެފައެވެ.\nފަހްރީޒާދީ އެންމެ ފަހުން ހިދުމަތް ކުރަމުން ދިޔައީ، އީރާނުގެ ދިފާއީ ވުޒާރާގެ ރިސާޗް އެންޑް އިނޮވޭޝަން އޮގަނައިޒޭޝަންގެ އިސްވެރިޔާގެ މަގާމުގައެވެ.\nއީރާނުން އދއަށް ކަނޑައަޅާފައި ހުންނަވާ މަންދޫބު މަޖީދު ތަހްތު ރަވާންޗީ ވިދާޅުވީ، ފަހްރިޒާދީ މަރާލަން ދިން ހަމަލާއަކީ، ބައިނަލްއަގުވާމީ ގާނޫނުތަކާ ހިލާފު އަމަލެއް ކަމަށާ، މި ހަމަލާ ފަރުމާ ކޮށްފައި ވަނީ، ސަރަހައްދީ ހަމަނުޖެހުމެއް ތަނަވަސް ކުރަން ކަމަށެވެ.\nއިސްރާއީލް އީރާނުގެ ނިއުކްލިއާ މަޝްރޫ އީރާން ދުނިޔެ


vnews - Tumor akaai hanguraama kuramundhaa Irfan Khan2mahah fahu twitter ge dhuniye'ah\nޓިއުމަރަކާ ހަނގުރާމަ ކުރަމުންދާ އިރްފާން ޚާން ދެ މަހަށްފަހު ޓްވިޓަރގެ ދުނިޔެއަށް\nއިރްފާން ޚާން -- ފޮޓޯ: އެންބީސީ ޔުނިވާސަލް\nބޮލީވުޑްގެ މަޝްހޫރު އެކްޓަރު އިރްފާން ޚާން ދެ މަހަށްފަހު އެނބުރި ޓްވިޓަރއަށް އަތުވެއްޖެ އެވެ.\nމީގެ ދެ މަސް ކުރީން އިރްފާން ޚާން ވަނީ ވަރަށް މަދުން ނޫނީ ނުފެންނަ ބައްޔެއް އޭނާ އަށް ޖެހިފައިވާކަން ޓްވިޓަ މެދުވެރިކޮށް މިދިޔަ މާޗް މަހުގެ ފަސްވަނަ ދުވަހު އިއުލާނުކޮށްފަ އެވެ. އަދި ފަހުން ވަނީ އޭނާ ވަރަށް މަދުން ނޫނީ ނުފެންނަ ވައްތަރެއްގެ ޓިއުމަރަކަށް ފަރުވާ ކުރަމުންދާ ވާހަކަ އޭނާއަށް ތާއީދުކުރާ ފަރާތްތަކާއި ހިއްސާކޮށްފަ އެވެ.\nއިރްފާނަށް ކުރިމަތިވި އެންޑޮކްޓްރައިން ޓިއުމަރަކީ ވަރަށް މަދުން ނޫނީ ނުފެންނަ ބައްޔެކެވެ. މި ބަލި ޖެހިފައިވާ މީހުންގެ ހަށިގަނޑުގެ ހޯމޯންސް އުފައްދާ ސެލްތަކަށް ގެއްލުންދެ އެވެ.\nއުމުރުން 51 އަހަރުގެ އިރްފާން ޚާން އެންމެ ފަހުން ކުރި ޓްވީޓްގައި އޭނާގެ އާ ފިލްމާ ބެހޭ މައުލޫމާތު ހިއްސާކޮށްފައިވެ އެވެ. އެ ފިލްމް ރިލީޒް ކުރުމަށް ހަމަޖެހިފައިވަނީ އޮގޮސްޓް މަހުގެ 10 ވަނަ ދުވަހު އެވެ. އިރްފާން ޚާން މިހާރުވެސް ދަނީ އިނގިރޭސިވިލާތުގައި ފަރުވާ ހޯދަމުންނެވެ.\nއިރްފާން ޚާނަކީ ބޮލީވުޑްގެ މަޝްހޫރު އެކްޓަރެއް ނަމަވެސް، އޭނާ ހޮލީވުޑްގެ މަޝްހޫރު އެތައް ފިލްމަކުން ވެސް ފެނިފައިވެ އެވެ. 100 އެތައް ފިލްމަކުން ފެނިފައިވާ އިރްފާން ޚާންގެ ހޮލީވުޑްގެ މަޝްހޫރު ފިލްމުތަކުގެ ތެރޭގައި ލައިފް އޮފް ޕައި، ޖުރެސިކް ވާލްޑް އަދި ސްލަމްޑޯގް މިލިއަނާ ހިމެނެ އެވެ.\nއިރްފާން އެނބުރި ޓްވިޓާގެ ދުނިޔެއަށް އައުމުން އޭނާއަށް ތާއީދުކުރާ ގިނަ އަދަދެއްގެ ބަޔަކު ވަނީ މަރުހަބާ ކިޔާފަ އެވެ.\n2013 ވަނަ އަހަރު އިރްފާން ޚާނަށް ވަނީ ޕާން ސިންހް ތޮމާރްގައި އޭނާ ދައްކައިދީފައިވާ ރޯލަށް އިންޑިއާގެ ގައުމީ ފިލްމް އެވޯޑެއް ލިބިފަ އެވެ.\nމީގެ އިތުރުން "ދަ ލަންޗްބޮކްސް"ގައި އޭނާ އަދާކޮށްފައިވާ ރޯލަށް އޭނާއަށްވަނީ ކާންސް ފިލްމް ފެސްޓިވަލްގައި ވީވާޒް ވޮއިސް އެވޯޑް ލިބިފަ އެވެ. އަދި އޭނާ އިސް ރޯލެއް އަދާކޮށްފައިވާ ފިލްމެއް ވަނީ 2013 ވަނަ އަހަރު ލަންޑަން ފިލްމް ފެސްޓިވަލަށް ވެސް ހޮވިފަ އެވެ.


Ibu Huvaa Kurahvaa Rasmiyyaathah Hurihaa Councilarun Gennanee - Vaguthu\nއިބޫ ހުވާކުރައްވާ ރަސްމިއްޔާތަށް ހުރިހާ ކައުންސިލަރުން ގެންނަނީ\nފައިސަލް އާއި އިބޫ - ފޮޓޯ: އެމްޑީޕީ\nމިދިޔަ ސެޕްޓެމްބަރު މަހުގެ 23 ގައި ބޭއްވި ރިޔާސީ އިންތިހާބު ކާމިޔާބު ކުރެއްވި އިދިކޮޅު ކޯލިޝަނުގެ ކެންޑިޑޭޓު އިބްރާހީމް މުހައްމަދު ސޯލިހު (އިބޫ) އާއި އެމަނިކުފާނުގެ ރަނިންމޭޓު ފައިސަލް ނަސީމު، ހުވާކުރެއްވުމުގެ ރަސްމިއްޔާތުގައި ބައިވެރިވެ ވަޑައިގަތުމަށް ރާއްޖޭގެ ހުރިހާ ކައުންސިލުތަކަށް އިންތިހާބުވެފައިވާ ކައުންސިލަރުންނަށް ދައުވަތު ދެއްވައިފިއެވެ.\nލޯކަލް ގަވާމެންޓް އެތޯރިޓީ (އެލްޖީއޭ) އިން ރާއްޖޭގެ ހުރިހާ ސިޓީތަކާއި އަތޮޅުތަކުގެ އިތުރުން ރަށު ކައުންސިލް އިދާރާތަކަށް ފޮނުއްވި ސިޓީގައި ބުނީ މިއަހަރުގެ ރިޔާސީ އިންތިހާބު ކާމިޔާބު ކުރެއްވި އިބްރާހިމް މުހައްމަދު ސޯލިހު (އިބޫ) ދިވެހިރާއްޖޭގެ ރައިސުލްޖުމްހޫރިއްޔާގެ މަގާމުގެ ހުވާ ކުރެއްވުގެ ރަސްމިއްޔާތުގައި ހުރިހާ ކައުންސިލްތަކުގެ ކައުންސިލް މެންބަރުން ބައިވެރިވެވަޑައިގެންނެވުމަށް އިންތިހާބީ ރައީސްގެ އޮފީހުން ބޭނުންފުޅުވާ ކަމަށެވެ.\nއަދި ހުވާކުރުމުގެ ރަސްމިއްޔާތުގައި ބައިވެރިވެވަޑައިގަންނަވާ މެންބަރުންގެ މައުލޫމާތު ސާފުކުރެއްވުމަށް ފަހު މާދަމާގެ ނިޔަލަށް އެލްޖީއޭ އަށް ފޮނުއްވުމަށް އެދޭކަމަށް އެ އޮތޯރިޓީން ވަނީ އެދިފައެވެ. ނަމަވެސް ރަސްމީ ސިފައެއްގައި އެއްވެސް ކައުންސިލެއްގެ އެއްވެސް ކައުންސިލަރަކަށް ދައުވަތު އަރުވާފައެއް ނުވެއެވެ. އެލްޖީއޭއިން ކައުންސިލްތަކަށް ފޮނުވި ސިޓީގައިވެސް ވަނީ އެކަން ފާހަގަކޮށްފައެވެ. އެގޮތުން ސިޓީގައި ބުނީ ރަސްމިއްޔާތުގައި ބައިވެރިވެޑައިގަންނަވާ ބޭފުޅުންނަށް ރަސްމީކޮށް ދައުވަތު އެރުވުމުގެ އެންމެހާ ކަންކަން ކުރިއަށް ގެންދަވާނީ ރައްޔިތުންގެ މަޖިލީހުން ކަމަށެވެ.\nއިބޫ ހުވާ ކުރެއްވުމުގެ ރަސްމިއްޔާތު ބޭއްވުމަށް ގުޅިފައިވާ ސިޔާސީ ޕާޓީތަކުން ނިންމަވާފައިވަނީ ގަލޮޅު ދަނޑުގައެވެ. އެގޮތަށް ނިންމީ ވީހާވެސް ގިނަ ބަޔަކަށް އެރަސްމިއްޔާތުގައި ބައިވެރިވުމުގެ ފުރުސަތު ދިނުމުގެ ގޮތުންނެވެ.\nއިބޫ ރައީސްކަމުގެ ހުވާ ކުރުމުގެ ރަސްމިއްޔާތު އޮންނާނީ އަންނަ މަހުގެ 11 ނުވަތަ 17 ވަނަ ދުވަހެވެ. އިބޫ ހުވާކުރައްވާނެ ސީދާ ތާރީހެއް ކަނޑައަޅާފައި ނުވާއިރު އަންނަ ނޮވެމްބަރު މަހުގެ 11 ވަނަ ދުވަހު އިންތިހާބީ ރައީސަށް ހުވާކުރުމަށް އެއްވެސް ހުރަހެއް ނެތްކަމަށް އިލެކްޝަންސް ކޮމިޝަނުން ބުނެއެވެ.\nއޮކްޓޯބަރ 23, 2018 15:30\nއިންޝާ ﷲ ދުނިޔެ ތިބި ބަޔަކަށް ފެންނާނެ މިކަން ނިމޭތަންވެސް ދާދިއަވަހަށް އިންޝާ ﷲ\nއޮކްޓޯބަރ 23, 2018 15:32\nސަރުކާރަށް ވަރަށްގިނަދުވަހު ޚިިިދުމަތްކުރެއްވި ބޭފުޅުންނަށް ތިޔަ ޖަލްސާއަށް ދައުވަތުދިނުމަށް ފެނެއެވެ ސަރުކާރަށް ވަރަށްގިނަދުވަހު ޚިދުމަތްކޮށްފައި ވުމަކީ އެއީ ކުޑަކަމެއްނޫނެވެ މިދިޔަ ދުވަސްތަކުގައި ޕެންސަނަރުންގެ ގޮތުގައި ތިއްބެވިފަރާތްތަކަކަށް ދައުވަތުނުދެއެވެ މަޢުމޫންގެ ވެރިކަމުގައި 20 އަހަރުވެގެން ޕެންސަން ލިބިފައިވާ ފަރާތްތަކަށްވެސް ދަޢުވަތުދީފައިވެއެވެ\nއޮކްޓޯބަރ 23, 2018 16:26\nވެރިކަން ވެއްޓޭދުވަހުވެސް ވާނެ ތިމީހުން ގެންދަން!\nއޮކްޓޯބަރ 23, 2018 16:48\nމަމެންގެ އަތޮޅު ނައިފަރާ ، ހިންނަވަރު ކަނޑުން ބްރިޖަކުން ގުޅާލާނޭ ދުވަހެއް ފެންނާނެބާއެވެ؟ އައްޑޫގެ ދެރަށެއްގެ ދެމެދުގައި ފުންކަނޑުހުރަސްކޮށް އަޅަންބުނި 13 މޭލްގެ ބްރިޖް އަޅާދުވަސް ފެންނާނެބާއެވެ؟ މީގެ އިތުރުން ކަނޑުކޮސް 234 ބިޔަ ވަޢުދު އެބަ އޮތެވެ. މުސާރަތައް ބޮޑުކޮށް އޯވަޓައިމްގެ ލިމިޓް ކަނޑާލީމާ ބޭސިކްމުސާރައިގެ ތިންގުނަ އޯވަޓައިމަށް ލިބޭނެއެވެ. ވިހެއުމުގެ ޗުއްޓީ ހަމަހަށް ދިގުދަންމާލުން ، ހުރިހާރަށެއްގައި ޞީއްޙީ އެންމެ މަތީފަންތީގެ ފަރުވާ ، ބަލަން އެބަތިބީމެވެ.\nއޮކްޓޯބަރ 23, 2018 20:42\n÷ ތިއޮތީ ވާ ކަމެއް ހައިރާން ހިތާދޫ މީހަކަށް ހުދު ފޮށައެއް ލިބިގެން އުޅޭހެން ހީވަނީ\nއޮކްޓޯބަރ 23, 2018 20:44\nޔާމީނަށް ތާސްބަޔަކާއި ކުޑަގޮޅި


STO ge AGM mimahu ge 31 gai\nއެސްޓީއޯއިން ކުރިން ބޭއްވި އަހަރީ އާއްމު ޖަލްސާއެއްގައި އެ ކުންފުނީގެ ބައެއް ހިއްސާދާރުން -- ފޮޓޯ: އަވަސް\nސަރުކާރު ފިހާރަ، އެސްޓީއޯގެ އަހަރީ އާއްމު ޖަލްސާ މި މަހުގެ 31 ވަނަ ދުވަހު ބާއްވަން ނިންމައިފި އެވެ.\nސަރުކާރާއި ރައްޔިތުން ހިއްސާވާ އެ ކުންފުނިން ބުނީ މައިކްރޮސޮފްޓް ޓީމްސް މެދުވެރިކޮށް ބާއްވާ އަހަރީ އާއްމު ޖަލްސާ އޮންނާނީ އެ ދުވަހުގެ ހަވީރު 4:00 ގައި ކަމަށެވެ.\nއަހަރީ އާއްމު ޖަލްސާގައި މިދިޔަ އަހަރުގެ މާލީ ބަޔާން ފާސް ކުރުމާއި މި އަހަރު އެ ކުންފުނި އޮޑިޓް ކުރަން ނަގާ އޮޑިޓަރުންގެ އުޖޫރަ ކަނޑައެޅުން އޮންނާނެ އެވެ. މީގެ އިތުރުން ޑިރެކްޓަރުންގެ ބޯޑުން ހިއްސާދާރުންނަށް ބަހަން ނިންމި ހިއްސާގެ ފައިދާ ފާސް ކުރުން ވެސް އޮންނާނެ އެވެ.\nއެސްޓީއޯ އަށް މިދިޔަ އަހަރު ލިބުނު ފައިދާއިން ހިއްސާ އަކަށް 60ރ. ބަހަން އެ ކުންފުނީގެ ބޯޑުން ވަނީ ފާސް ކޮށްފަ އެވެ. އެ އަދަދަކީ 2019 ވަނަ އަހަރު އެ ކުންފުނިން ހިއްސާދާރުންނަށް ބެހި 58ރ. އަށްވުރެ ދެ ރުފިޔާ އިތުރު މިންވަރެކެވެ.\nއެސްޓީއޯގެ މިދިޔަ އަހަރުގެ ހަތަރު ވަނަ ކްއާޓަރުގެ މާލީ ރިޕޯޓް ދައްކާ ގޮތުން އެ ކުންފުންޏަށް އެ ކްއާޓަރުގައި ސާފު ފައިދާގެ ގޮތު 91 މިލިއަން ރުފިޔާ ލިބުނެވެ. އެއީ 2019 ވަނަ އަހަރުގެ ހަތަރުވަނަ ކްއާޓަރާ އަޅާބަލާއިރު 10 ޕަސެންޓުގެ އިތުރު ވުމެކެވެ.\nއެ ކުންފުނިން މިދިޔަ އަހަރުގެ އަހަރީ ރިޕޯޓް އަދި ނުނެރެ އެވެ. ނަމަވެސް މިދިޔަ އަހަރުގެ ހަތަރު ވަނަ ކްއާޓަރުގެ މާލީ ހިސާބުތައް ދައްކާ ގޮތުން އެ ކުންފުންޏަށް މި ކްއާޓަރުގައި ޖުމްލަ އާމްދަނީގެ ގޮތުގައި ވަނީ 1.9 ބިލިއަން ރުފިޔާ ލިބިފަ އެވެ. އަދި ޖުމްލަ ފައިދާގެ ގޮތުގައި ވަނީ 378 މިލިއަން ރުފިޔާ ލިބިފަ އެވެ. މިއީ އޭގެ ކުރީ އަހަރުގެ ހަތަރު ވަނަ ކްއާޓަރާ އަޅާބަލާއިރު 15 ޕަސެންޓުގެ އިތުރު ވުމެކެވެ.\nސީއެމްޑީއޭ ސްޓޮކް އެކްސްޗޭންޖް އެސްޓީއޯ


Afraasheem ge maruge Mauloomaathu haama kurey! | Mihaaru\nއަވަހާރަކޮށްލާފައިވާ ޑރ. އަފްރާޝީމާއި އޭރުގެ ކޮމިޝަނާ އޮފް ޕޮލިސް އަބްދުﷲ ރިޔާޒު-- ފޮޓޯ: މަޖިލިސް\n24 އޮކްޓޯބަރ 2018 - 14:19 14 comments\nމީގެ ހަ އަހަރު ކުރިން، އަނިޔާވެރި ގޮތަކަށް ގަތުލު ކޮށްލާފައިވާ ދީނީ އިލްމުވެރިޔާ ޑރ. އަފްރާޝީމް އަލީގެ މަރާ ގުޅުން ހުރި މައުލޫމާތު ހާމަކުރަން ވަކި ތަނެއް ނޯންނާނެ ކަމަށް ބުނެ އަފްރާޝީމްގެ އާއިލާ އިން އޭރުގެ ޕޮލިސް ކޮމިޝަނަރަކަށް ހުންނެވި އަބްދުﷲ ރިޔާޒަށް މިއަދު ރައްދު ދީފި އެވެ.\nކިނބިދޫ ދާއިރާގެ މެމްބަރު ރިޔާޒް ވަނީ އަފްރާޝީމްގެ މަރާ ބެހޭ މައުލޫމާތުތަކެއް އެނގޭ ކަމަށާއި، އެކަމަށް އެންމެ އެކަށީގެންވާ ވަގުތު ޖެހުމުން އެ މައުލޫމާތުތައް ހާމަ ކުރައްވާނެ ކަމަށް ވިދާޅުވެފަ އެވެ. އެކަމަކު އޭނާ ވިދާޅުވީ މަގާމެއްގައި ހުއްޓައި އެ މީހަކަށް ލިބޭ މައުލޫމާތާއި ވާހަކަތަކަކީ ބޭނުން ކޮންމެ ގޮތަކަށް ހިއްސާ ކުރެވޭނެ އެއްޗެއް ނޫން ކަމަށެވެ.\nއެ ކަމަށް ރައްދު ދެއްވައި އަފްރާޝީމްގެ އެއްބަނޑު އެއްބަފާ ބޭބެ، އަބްދުއްނާސިރު އަލީ "މިހާރު" އަށް މިއަދު ވިދާޅުވީ އިންސާނެއްގެ މަރާ ގުޅޭ ގޮތުން ލިބިފައިވާ މައުލޫމާތު ދިނުމަށް ވަކި ތަނެއް ނޯންނާނެ ކަމަށެވެ. އަމިއްލަ އަށް އިސްވެ އެ މައުލޫމާތު ދޭން ޖެހޭ ކަމަށާއި އެގޮތުން މީޑިޔާ އާއި އާއްމު ތަންތަނުގައި ވެސް އެކަން ހާމަކުރަން އާއިލާ އިން އެދޭ ކަމަށް އޭނާ ވިދާޅުވި އެވެ.\nAfrasheem ge maraa gulhey mauloomaathu media gai haama eh nukureveyne: Riyaz\nއަފްރާޝީމްގެ މަރާ ގުޅޭ މައުލޫމާތު މީޑިއާގައި ހާމަކުރެވެން ނެތް ކަމަށް ރިޔާޒު ވިދާޅުވުން--\nރިޔާޒް ވިދާޅުވި ގޮތުގައި އޭނާ އެ މަރާ ބެހޭ މައުލޫމާތު، މަޖިލީހުގެ ކޮމެޓީއެއްގައި، ޝަރުއީ ކޯޓެއްގައި ނުވަތަ ރިޔާސީ ކޮމިޝަނެއްގައި ވެސް ދެއްވަން ހުންނެވީ ތައްޔާރަށެވެ. އަދި ވިދާޅުވީ ފުލުހުންގެ މުއައްސަސާ އިން އެ ބެލި ކަމުގައި ވިޔަސް، އެ ކަންކަމުގައި ލިބިފައި ހުރި މައުލޫމާތުތައް ހިއްސާކުރައްވާނެ ކަމަށެވެ.\nއެ މައުލޫމާތު ހާމަނުކުރައްވާ ރިޔާޒު ދައްކަވާ ވާހަކަތަކަކީ އެއްވެސް ތާކުންތާކު ޖެހޭ ވާހަކަތަކެއް ނޫން ކަމަށްވެސް އަފްރާޝީމްގެ ބޭބެ ވިދާޅުވި އެވެ.\n"ވަކިތާކަށް ހާޒިރުކުރަން ދެން ހުންނާކަށް ނުޖެހޭ. މަގުމަތީގައިވެސް މީޑިޔާތަކުގައިވެސް އެ މައުލޫމާތު ދޭންވީ. އަމިއްލައަށް އިސް ނަގައިގެންވެސް އެ މައުލޫމާތު ދޭންވީ،" އުނގޫފާރު ކައުންސިލް މެމްބަރުކަން ވެސް ކުރައްވާ އަބްދުއްނާސިރު ވިދާޅުވި އެވެ.\nއަފްރާޝީމް މަރާލި ކަމަށް ސާބިތުވެ ހ. ލޮބީ ހުސެއިން ހުމާމް މަރަން ހުކުމްކޮށްފައިވާއިރު އެ ހިސާބުން އެ މައްސަލަ ނުނިމޭ ކަމަށް އާއިލާއިން ބުނެ އެވެ. އެ ކަން ކުރީ ކޮން ބައެއްގެ އެންގުމަށް އަދި ކޮން މަގުސަދެއްގައިކަން ފުލުހުންނަށް ހޯދިފައިނުވާތީ އާއިލާއިން އަބަދުވެސް ކަންބޮޑުވުން ފާޅުކުރެ އެވެ.\nއަބްދުއްނާސިރު ވިދާޅުވީ އޭނާގެ ކޮއްކޮގެ މަރުގެ ހަގީގަތް ހޯދައިދެއްވާނެ ކަމަށް 2013 ގައި ރައީސް އަބްދުﷲ ޔާމީން ވެސް ވައުދުވެވަޑައިގެންނެވި ކަމަށާއި ނަމަވެސް އެކަން ވީ ތަން ފެނިވަޑައިނުގަންނަވާ ކަމަށެވެ.\nއެ މަރަށް އިންސާފު ހޯދައިދެއްވާނެ ކަމުގެ ވައުދު އިންތިހާބީ ރައީސް އިބްރާހިމް މުހައްމަދު ސޯލިހް (އިބޫ) ވެސް ވަނީ ވެވަޑައިގެންފަ އެވެ. އެހެންކަމުން އާއިލާ އިން މިހާރު އިންތިޒާރުކުރަނީ އެކަން ވާނެ ދުވަހަކަށް ކަމަށް ނާސިރު ވިދާޅުވި އެވެ.\nއަފްރާޝީމް އަވަހާރަ ކޮށްލިކަން ސާބިތުވެ މަރަން ހުކުމްކޮށްފައިވާ ހުމާމް: އާއިލާއިން ބުނަނީ ހުމާމާ ހަމައިން އެ މައްސަލަ ނުނިމޭ ކަމަށް، ފޮޓޯ: ފުލުހުން\nއޭނާ ވިދާޅުވި ގޮތުގައި އަފްރާޝީމް އަވަހާރަކޮށްލުމަކީ ހަތަރު މިލިއަން ރުފިޔާ ހަރަދުކޮށްގެން ހިންގާފައިވާ އަމަލެކެވެ. އެކަމުގެ އަޑީގައި ތިބި މީހުން ހާމަކުރަން ޖެހޭ ކަމަށް އަބްދުއްނާސިރު ވިދާޅުވި އެވެ.\n"އެކަން ހޯދަން ބޭނުންވެއްޖެއްޔާ ވަރަށް ފަސޭހަވާނެ. ވަރަށް ގިނަ ބަޔަކަށް އެނގޭ ބޮޑު ސިއްރެއް އެއީ. އަޅުގަނޑުމެން 2018 އާ ހަމައަށް ވެސް މިތިބީ އެކަން ވޭތޯ. އަދިވެސް މިތިބީ އެގޮތަށް،"\nއަފްރާޝީމް އަވަހާރަކޮށްލި ބަޔަކު ހޯދުމުގައި އެހީތެރިވެދޭން ތައްޔާރަށް ހުންނެވި ކަމަށް ދިވެހި ސައިންސްވެރިޔާ ޕްރޮފެސަރު ހަސަން އުގައިލް ވަނީ ވިދާޅުވެފަ އެވެ. އަދި އެކަމަށް ބޭނުންވާ ފަންނީ އެހީތެރިކަން ހިލޭ ދެއްވާނެ ކަމަށް ވެސް އޭނާ ވިދާޅުވެ އެވެ.\nއަފްރާޝީމް އަވަހާރަކޮށްލީ ސެޕްޓެމްބަރު 30، 2012 ވަނަ ދުވަހުގެ ރޭ 1:30 ހާއިރު އޭނާ ދިރިއުޅުއްވި ގޭ، ހ. ފުންވިލުގެ ސިޑިގޮޅި ކައިރީގަ އެވެ. ތޫނު އެއްޗަކުން ހަށިކޮޅަށް ހަމަލާދީ ވަރަށް ބޮޑަށް އޮތީ ޒަހަމްކޮށްލާފަ އެވެ.\nއިތުރު ލިޔުންތައް ޕޮލިސް މީހުން މެރުން މެމްބަރު އަބްދުﷲ ރިޔާޒް (ތިމަރަފުށި) ޑރ. އަފްރާޝީމް އަވަހާރަކޮށްލުން


SunOnline: Hulhumale dhevana fiyavahin goathi dookurun ACC huhtuvaifi\nހުޅުމާލެ ދެވަނަ ފިޔަވަހިން ގޯތި ދޫކުރުން އޭސީސީން ހުއްޓުވައިފި\nފާތިމަތު ސައީދު 09 Nov 2018, 19:35\nހުޅުމާލެ ދެވަނަ ފިޔަވަހީގެ އިމާރާތްތަކެއް ---- ސަން ފޮޓޯ/ ފަޔާޒު މޫސާ\nހުޅުމާލޭ ދެވަނަ ފިޔަވަހިން 400 ގޯތި ދޫކުރަން އެޗްޑީސީން ކުރަމުން ދިޔަ މަސައްކަތް ހުއްޓާލަން އެންޓި ކޮރަޕްޝަން ކޮމިޝަން (އޭސީސީ) އިން އަންގައިފި އެވެ.\nހުޅުމާލެ ދެވަނަ ފިޔަވަހިން ގޯތި ދޫކުރަން ފުރަތަމަ އިއުލާނު ކުރީ ހައުސިންގް މިނިސްޓްރީންއިންނެވެ. ހައުސިންގް މިނިސްޓަރު މުއިއްޒު އޭރު ވިދާޅުވީ ގޯތި ވިއްކަން އެޗްޑީސީގެ ބޯޑުން ނިންމައި އެކަން ކުރުމަށް އެޗްޑީސީން އެ މިނިސްޓްރީއަށް އަންގާފައިވާ ކަމަށެވެ.\n'ސަން' އަށް އެނގިފައިވާ ގޮތުން ހުޅުމާލެ ދެވަނަ ފިޔަވަހިން ގޯތި ވިއްކަން އެޗްޑީސީގެ ބޯޑުން އެއްއިރަކުވެސް ނުނިންމަ އެވެ.\nހައުސިންގް މިނިސްޓްރީން ގޯތި ވިއްކަން އިއުލާނު ކުރި ނަމަވެސް އެކަން ފަހުން ވަނީ އެޗްޑީސީއާ ހަވާލުކޮށްފަ އެވެ. އަދި ފަހުން އޭސީސީން ވަނީ ހުޅުމާލޭ ދެވަނަ ފިޔަވަހިން ގޯތި ވިއްކުން ހުއްޓާލަން އަންގާފައިކަން އެނގިފައިވެ އެވެ.\nގޯތި ވިއްކުމުގައި މީގެ ކުރިން އެޗްޑީސީއިން އަމަލު ކުރާ ގޮތާ ހިލާފަށް ގޯތި ވިއްކަމުންދާ ކަން އޭސީސީން ވަނީ އެޗްޑީސީއަށް އަންގާފަ އެވެ. ހައިސިންގް މިނިސްޓްރީން ގޯތި ވިއްކަން އިއުލާނު ކުރުމުން ކަމާ ގުޅޭ ލިޔެކިޔުންތައް ފޮނުވަން އޭސީސިން އެ މިނިސްޓްރީއަށް އެންގި ނަމަވެސް އެއްވެސް ލިޔެކިޔުމެއް ފޮނުވާފައި ނުވާކަންވެސް ވަނީ އެނގިފަ އެވެ.\nނަމަވެސް އޭރު ހައުސިންގް މިނިސްޓަރު މުއިއްޒު ވިދާޅުވެއްފައިވަނީ ލިޔެކިޔުންތައް އޭސީސީއާ ހިއްސާ ކުރި ކަމަށެވެ.\nހުޅުމާލެ ދެވަނަ ފިޔަވަހިން ގޯތި ވިއްކަން އިއުލާނު ކުރީ 1000 އަކަފޫޓު ހަތަރު ލައްކަ ރުފިޔާ އަށެވެ.\nހައުސިންގް މިނިސްޓްރީއިން ހުޅުމާލޭ ދެވަނަ ފިޔަވަހިން ގޯތި ވިއްކަން އިއުލާނު ކުރި ދުވަހު އެތައް ހާސް ބަޔަކު ކިޔުގައި ޖެހިގެން ވަނީ ފޯމު ހުށަހަޅާފަ އެވެ.\nފްލެޓަށް ވާނެގޮތް ބަލަން ކެންޑިޑޭޓުންނަށް ގުޅަން ރައީސް ނަޝީދު އެދިވަޑައިގެންފި\nއެއީ ތެދެއް، ފްލެޓުގެ ވާހަކަ މިދައްކަނީ ވޯޓާ ދިމާކޮށް: ނަޝީދު\nދައުލަތަށް މިލްކުވެފައިވާ ދެ ބިމެއް ހުސްކުރަން އަންގައިފި


Squad Aa medhu Hiyhama jehey, Beyru Kulhuntherin Gulhumun ithurah Varugadha Vaane: Naadhu - Vaguthu\nފުރަތަމަ ސީޒަނުގައި އަލަށް ވާދަކުރާ ސުޕަ ޔުނައިޓެޑް ސްޕޯޓްސްގައި ހިމެނޭ ކުޅުންތެރިންގެ ސްކޮޑާއިމެދު ހިތްހަމަޖެހޭ ކަމަށާއި ބިދޭސީ ކުޅުންތެރިން ގުޅުމުން ސުޕަ ޔުނައިޓެޑް ސްޕޯޓްސް (ސަސް) ޓީމު އިތުރަށް ވަރުގަދަވެގެންދާނެ ކަމަށް އެ ޓީމުގެ ކޯޗު އަޙްމަދު ނާޝިދު (ނާދު) ބުނެފިއެެވެ.\nއެޗްޕީއޭގެ ގައިޑްލައިނާއެކު ސަސްގެ ފުރަތަމަ ފަރިތަކުރުންތައް ވަނީ ބާއްވާފައެވެ. ރާއްޖެޓީވީއާއި ވާހަކަދައްކަމުން ނާދު ބުނީ ފުރަތަމަ ކަމަކަށް ޓީމުގެ އަމާޒަކީ ގަދަ ހަޔަކަށް ވަނުން ކަމަށާއި، އެކަމަކު އެއަށްވުރެވެސް މައްޗަށް ދިޔުމަށް ބޭނުންވާ ކަމަށެވެ.\nމީގެއިތުރުން ނާދު ބުނީ ޓީމުގައި ޒުވާން ރަނގަޅު ކުޅުންތެރިންތަކެއް ތިބި ކަމަށެވެ. އަދި މި ސްކޮޑާމެދު އުއްމީދުތަކެއް ކުރެވޭކަމަށެވެ.\nސަސްގައި ހިމެނޭ ފާހަގަކޮށްލެވޭ ކުޅުންތެރިންގެ ތެރޭގައި ޓީސީގެ ކުރީގެ ކެޕްޓަން ފައްރާހް އަހުމަދު (ފައްރަ) އާއި ތަޖުރިބާކާރު ޑިފެންޑަރ ޝާފިއު އަހުމަދު (ޝާފީ) އާއި އަބްދުﷲ ހަނީފް (ބެންޖޯ) އާއި އަހުމަދު ފަރުހާން (ގައްބެ) ހިމެނެއެވެ.\nދިރާގު ދިވެހި ޕްރިމިއާ ލީގުގެ ކުޅުން ފެށުމަށް ތާވަލުކޮށްފައިވަނީ ޑިސެމްބަރު މަހުގެ 13 އަށެވެ. ލީގުގައި ސަސްއިން ކުޅޭ ފުރަތަމަ މެޗުގައި ޑިސެމްބަރު މަހުގެ 13 ވަނަ ދުވަހުގެރޭ ނުކުންނާނީ ކުލަބު އީގަލްސްއާ ދެކޮޅަށެވެ.\nސަސް އިން ފުރަތަމަ ޑިވިޝަނުގެ ޖާގައެއް ހޯދާފައިވަނީ ދެވަނަ ޑިވިޝަނުގެ ރަނަރަޕް ޓީމުގެ މަގާމު ހޯދައިގެންނެވެ. މިއަހަރުގެ ލީގުގައި ޖުމްލަ 8 ޓީމެއް ވާދަކުރެއެވެ. އެއީ ޗެމްޕިއަން މާޒިޔާ އާއި ޓީސީ ސްޕޯޓްސް ކްލަބް، ކްލަބް ގްރީން ސްޓްރީޓްސް، ކްލަބް އީގަލްސް، ކްލަބް ވެލެންސިއާ، ޔުނައިޓެޑް ވިކްޓްރީ ދަ ގްރާންޑޭ ސްޕޯޓްސް ކްލަބް އަދި ސުޕަ ޔުނައިޓެޑް ސްޕޯޓްސް (ސަސް) އެވެ.\nސަސްއަށް ޖަޕާނުގެ ދެ ކުޅުންތެރިއަކާއި އުޒްބަކިސްތާން އަދި ސްޕެއިން ކުޅުންތެރިއެއް


"One Direction" ge 10 vana aharah reunion eh | Mihaaru\n"ވަން ޑިރެކްޝަން" ގެ 10 ވަނަ އަހަރަށް ރިޔުނިއަނެއް\n16 އެޕްރީލް 2020 - 08:34\nއިނގިރޭސިވިލާތުގެ ކުރީގެ މަޝްހޫރު ޕޮޕް ބޭންޑް "ވަން ޑިރެކްޝަން" އުފެއްދިތާ 10 އަހަރު ފުރުން ފާހަގަކުރަން ބޭންޑްގެ މެމްބަރުން ރިޔުނިއަންއަކަށް ދާން މަޝްވަރާތައް ކުރަމުން އަންނަ ކަމަށް ރިޕޯޓްތައް ބުނެފި އެވެ.\nއީޓީ އޮންލައިނުން ރިޕޯޓްކޮށްފައިވާ ގޮތުގައި 2015 ގައި ރޫޅުނު ބޭންޑްގެ މެމްބަރުން ރިޔުނިއަންއާ ބެހޭ ގޮތުން މަޝްވަރާތައް ކުރަމުންދާތާ ވެސް މިހާރު ދުވަސްކޮޅެއްވެއްޖެ އެވެ. އެގޮތުން ހުރިހާ މެމްބަރުންގެ މެދުގައި ވެސް މިހާރު މުއާމަލާތް ކުރެވެމުންދާ ކަމަށާއި މި އަހަރުގެ ޖުލައި ހިސާބުގައި ރިޔުނިއަން ޝޯ ބޭއްވޭތޯ އެ މީހުން މަސައްކަތްކުރަމުން އަންނަ ކަމަށް ބުންޏެވެ.\nއެކަމަކު ޝޯ ބޭއްވޭނީ މިހާރު ދުނިޔެ ހަނގުރާމަކުރަމުން އަންނަ ކޮރޯނާވައިރަހުގެ ހާލަތަށް އަންނަ ހެޔޮ ބަދަލަކާ އެކީގަ އެވެ.\nރިޔުނިއަންއާ ބެހޭ ގޮތުން ބޭންޑްގެ މެމްބަރުން ރަސްމީކޮށް އަދި އެއްވެސް ވާހަކައެއް ނުދައްކަ އެވެ.\n"ވަން ޑިރެކްޝަން" އިން ފަހަރަކު މެމްބަރަކު ވަކިވެ، މިހާރު ސޯލޯ އާޓިސްޓުންގެ ގޮތުގައި މަސައްކަތްކުރަމުން އަންނަ އިރު، އޭގައި ހިއްސާވީ ޒުވާން ފަސް ފިރިހެން މެމްބަރެކެވެ. އެއި ޒޭން މާލިކާއި ހެރީ ސްޓައިލްސް އާއި ނާއިލް ހޯރަން އާއި ލިއަމް ޕޭންގެ އިތުރުން ލުއީ ޓޮމްލިންޒަނެވެ.\nއާންމުންގެ ތެރޭގައި ވަރަށް ބޮޑު މަޝްހޫރުކަމެއް ހޯދި "ވަން ޑިރެކްޝަން" އަކީ 2010 ގައި ވުޖޫދުވި ބޭންޑެކެވެ. އެކަމަކު މާ ގިނަ ދުވަސްތަކެއް ނުވެ، ބޭންޑްގެ މެމްބަރުން ބައިބައިވެގެން ދިޔަ އިރު، ފަސް އަލްބަމެއް ނެރެފައިވެ އެވެ. އެއީ މޭޑް އިން ދަ އޭއެމް (2015) އާއި ފޯ (2014) އާއި މިޑްނައިޓް މެމޮރީޒް (2013) އާއި ޓޭމް މީ ހޯމް (2012) ގެ އިތުރުން އަޕް އޯލް ނައިޓް (2011) އެވެ.\nމެމްބަރުން މިހާރު ސޯލޯ އާޓިސްޓުންގެ ގޮތުގައި މަސައްކަތްކުރަމުން އަންނަ އިރު، ބައެއް މެމްބަރުން އަމިއްލަ އަލްބަމްތަކެއް ވެސް ނެރެފައިވެ އެވެ.


Dheenaa Gulhey Gothun Dhogu Fethurun Kushakahvaa Gothah Bill Faaskoffi - Vaguthu\nއިސްލާމް ދީނާ ގުޅުވައިގެން ދޮގު މައުލޫމާތު ފެތުރުމަކީ ދީނަށް ފުރައްސާރަ ކުރުމުގެ ޖިނާއީ ކުށުގެ ބައިގައި ހިމެނޭ ކުށެއް ގޮތުގައި ކަނޑައަޅާ ގޮތަށް ގާނޫނުލް އުގޫބާތަށް އިސްލާހު ގެނައުމުގެ ބިލު ރައްޔިތުންގެ މަޖިލީހުން މިއަދު ފާސްކޮށްފިއެވެ.\nޖުޑިޝަލް ސާވިސް ކޮމިޝަން (ޖޭއެސްސީ) ގެ ރައީސް އަދި މަޖިލީހުގެ ތުޅާދޫ ދާއިރާގެ މެންބަރު ހިސާން ހުސައިން ހުށަހެޅުއްވި ބިލު ދިރާސާކޮށް ޖުޑިޝަރީ ކޮމިޓީން އެކުލަވާލި ރިޕޯޓް ފާސްކުރީ 50 މެންބަރުންގެ ވޯޓުންނެވެ. ފާސްކުރަން ނުފެންނަ ކަމަށް އެއްވެސް މެންބަރަކު ވޯޓެއް ނުދެއްވައެވެ.\nހިސާން ހުށަހެޅުއްވި ބިލުގައި ވަނީ މީސް މީޑިއާއާއާއި ޓެކްނޮލޮޖީގެ ވަސީލަތްތައް ބޭނުން ކޮށްގެން އިސްލާމް ދީނަށް ފުރައްސާރަ ކުރުމަކީ ކުށެއްގެ ގޮތުގައި ކަނޑައަޅައިފައެވެ. ޖުޑިޝަރީ ކޮމިޓީން މި ބިލު ދިރާސާ ކުރުމަށް ފަހު ކުށް އިތުރަށް ތަފްސީލް ކޮށްފައިވެއެވެ.\nމި ގޮތުން ފުރަތަމަ މާއްދާގައި ކުށުގެ ގޮތުގައި ލިޔެފައި ވަނީ "މުވާސަލާތީ ވަސީލަތެއް ބޭނުން ކޮށްގެން ނުވަތަ އެނޫން ވެސް ގޮތަކަށް އާންމު ތަނެއްގައި، އިސްލާމް ދީނަށް ތައުހީނުކުރުމުގެ ނިޔަތުގައި ބަހުން ނުވަތަ އަމަލުން މާތްﷲ އަށް ނުވަތަ ކީރިތި ގުރުއާނަށް ނުވަތަ ކީރިތި ރަސޫލާއަށް ނުވަތަ ކީރިތި ރަސޫލާގެ ސުންނަތަށް ނުވަތަ އިސްލާމްދީނަށް ފުރައްސާރަ ކުރުން،" މިހެނެވެ.\nދެވަނަ މާއްދާގައި ކުށުގެ ގޮތުގައި ލިޔެފައިވަނީ "މުވާސަލާތީ ވަސީލަތެއް ބޭނުން ކޮށްގެން ނުވަތަ އެ ނޫން ވެސް ގޮތަކަށް، އިސްލާމް ދީނަށް ތައުހީނު ކުރުމުގެ ނިޔަތުގައި ބަހުން ނުވަތަ އަމަލުން، މާތްﷲ އާ މެދު ނުވަތަ ކީރިތި ގުރުއާނާ މެދު ނުވަތަ ކީރިތި ރަސޫލާއާމެދު ނުވަތަ ކީރިތި ރަސޫލާގެ ސުންނަތާ މެދު ނުވަތަ އިސްލާމް ދީނާ މެދު ދޮގު މައުލޫމާތު ފެތުރުން ނުވަތަ އެފަދަ އަމަލެއް ކުރުމުގައި ބައިވެރިވުން،" މިހެނެވެ.\nމި ބިލު ފާސްކޮށްފައިވަނީ ނަފުރަތުގެ އަމަލުތަކަކީ ޖިނާއީ ކުށެއްގެ ގޮތުގައި ކަނޑައަޅަން ގާނޫނުލް އުގޫބާތަށް ހުށަހެޅި އިސްލާހުގެ ބިލާ ވެސް އެކުގައެވެ. މި ބިލު ވެސް މަޖިލީހަށް ހުށަހެޅުއްވީ ހިސާނެވެ. ދީނަށް ފުރައްސާ ކުރުމުގެ ކުށް ތަފްސީލް ކުރާ ބިލު މަޖިލީހަށް ހުށަހެޅީ ވެސް ފުރަތަމަ ބިލާ އެކު ފާޑުކިއުންތައް އަމާޒުވެފައިވަނިކޮށެވެ.\nނޮވެމްބަރު 16, 2021 13:12\nދީނުގެ ހުކުމްތައް ރަނގަޅަށް ނުދަންނަ ބަޔަކަށް ދީނާ ބެހޭގޮތުން މީހަކު ދެއްކީ ދޮގު ވާހަކައެއްކަން ކަނޑައަޅަން އެނގޭނެބާ؟ ދީނުގެ ބައެއް ހުކުމްތަކާ ގުޅިގެން ޚިޔާލު ތަފާތުވުންތައް ހުރިއިރު ވަކި މީހަކު ބުނާ އެއްޗެއް އެއީ ދޮގެއް ކަމަށް ކަނޑައެޅޭވަރުގެ މީހަކު މިހާރު ދުނިޔޭގައި އެބަހުރިބާ؟\nނޮވެމްބަރު 16, 2021 14:22\nދީން ، މިދެއަކުރުގައި ފިލިޖަހަން އެނގޭ ބަޔަކު ޤާނޫނު ހަދާމަޖިލިހަށް ހޮވާނީ ކޮންއިރަކުންތޯ؟ ރަށްޔިތުންނަށް ސުވާލު ދޫކޮށްލަން..\nނޮވެމްބަރު 16, 2021 19:27\nތިޔަ މަޖިލީހަކީ ބޭކާރު ތަނެއް ކެނެރީ ނަޝީދުހެން.\nނޮވެމްބަރު 16, 2021 20:01\nމިގޮތްވެސް ވަގުތައް ކަމުނުދިޔައީ! ދެން ރަގަޅު ގޮތަކީ ކޮބާ؟


L. Atholhun masthuvaathakehchaaeku meehaku hahyarukohfi – Iru\nލ. އަތޮޅުން މަސްތުވާތަކެއްޗާއެކު މީހަކު ހައްޔަރުކޮށްފި\nމަސްތުވާތަކެއްޗާ ދެކޮޅަށް ފުލުހުން ކުރަމުންދާ މަސައްކަތްތަކުގެ ތެރެއިން، ފުލުހުންގެ އިންޓެލިޖެންސަށް ލިބުނު މައުލޫމާތަކާ ގުޅިގެން ސެޕްޓެބަރ 09 ވަނަ ދުވަހު ލ. އަތޮޅުގެ ދެ ރަށެއްގައި މަސްތުވާތަކެތީގެ ދެ އޮޕަރޭޝަނެއް ހިންގައިފިއެވެ.\nއެގޮތުން ހިންގި ފުރަތަމަ އޮޕަރޭޝަނަކީ ފޮނަދޫ ޕޮލިސް ސްޓޭޝަނާއި އިންޓެލިޖެންސް ގުޅިގެން ހިންގި އޮޕަރޭޝަނެކެވެ. އެ އޮޕަރޭޝަނުގައި ފޮނަދޫ ބަނދަރު ސަރަހައްދުން ދިވެހި ފިރިހެނަކު ފުލުހުންގެ ބެލުމުގެ ދަށަށް ގެނެސް ބަލައި ފާސްކުރިއިރު މަސްތުވާތަކެތި ކަމަށް ޝައްކުކުރެވޭ އެއްޗެއްހުރި ޖޫސްޕެޓީކޮތަޅެއް ފެނިފައިވެއެވެ.\nދެ ވަނަ އޮޕަރޭޝަނަކީ ފުލުހުންގެ އިންޓެލިޖެންސާއި އިސްދޫ ޕޮލިސް ސްޓޭޝަނުން ގުޅިގެން ހިންގި އޮޕަރޭޝަނެެކެވެ. އެ އޮޕަރޭޝަނުގައި، ކަލައިދޫ ބަނދަރުގައި އޮތް ފެރީއެއް ބަލައި ފާސްކުރިއިރު މަަަސްތުވާތަކެތިކަމަށް ޝައްކުކުރެވޭ އެއްޗެއްހުރި ދެ ރަބަރު ޕެކެެޓު ފެނިފައިވެއެވެ. މި އޮޕަރޭޝަނުގައި މީހަކު ހައްޔަރުކޮށްފައެއް ނުވެއެވެެ.\nޕޮލިސް ބޯޑަށް ސަފާ ނަގަން ރުހުން ދީފި


AFC Cup Group Stage Match Thah Baahvan Raajje In Bid Kohfi - Vaguthu\n4 މަސް ކުރިން ( ޖުލައި 18, 2020 )\nއޭއެފްސީ ކަޕް ގްރޫޕް ސްޓޭޖްގެ ބާކީ ހުރި މެޗުތަށް ރާއްޖޭގައި ކުޅުމަށް ބިޑު ކޮށްފައި ވާކަމަށް އެފްއޭއެމްގެ ރައީސް ބައްސާމް އަދީލް ޖަލީލް ވިދާޅުވެއްޖެއެވެ.\nބައްސާމް އިއްޔެ ކުރި ޓުވީޓެއްގައި ވިދާޅުވީ އޭއެފްސީ ކަޕުގެ ގްރޫޕް ސްޓޭޖްގެ މެޗުތަށް ރާއްޖޭގައި ބޭއްވުމަށް ރަސްމީކޮށް ބިޑު ކޮށްފައި ވާކަމަށެވެ. މި ޓުވީޓުގައި އޭނާ ވަނީ ޔޫތް މިނިސްޓަރު އަހުމަދު މަހްލޫފަށާއި ސަރުކާރަށް ދެއްވި އެއްބާރު ލުމަށް ޝުކުރު އަދާ ކޮށްފައެވެ.\nއަންނަ އޮކްޓޫބަރު މަހުގައި އޭއެފްސީ ކަޕުގެ ގްރޫޕް ސްޓޭޖުގެ ބާކީ ހުރި މެޗުތަށް އެއް ދަނޑެއް ގައި ކުޅޭގޮތަށް މިހާރު ނިންމާފައި ވާއިރު އޭއެފްސީން މި ވަގުތު އޮތީ މުބާރާތުގެ ގްރޫޕް ސްޓޭޖުގެ މެޗުތައް ހޯސްޓް ކުރުމުގެ ފުރުސަތު މެންބަރު އެސޯސިއޭޝަންތަކަށް ހުޅުވާލާފަ އެވެ.\nމި މެޗުތަށް ކުޅެން ހަމަޖެހިފައިވާ ތާރީހަކީ 23 އޮކްޓޫބާއިން ފެށިގެން ނޮވެމްބަރު4އާއި ހަމައަށް 13 ދުވަހުގެ ތެރޭގައި ގްރޫޕް ސްޓޭޖުގެ ހުރިހާ މެޗުތަށް ކުޅެ ނިންމާ ގޮތަށެވެ.\nއޭއެފްސީ ގްރޫޕް ސްޓޭޖްގެ ދެކުނު އޭޝިއާ އަށް ހާއްސަ ގްރޫޕުގައި ރާއްޖޭގެ ދެ ޓީމެއް މިހާރު ވާދަކުރަމުން ދެއެވެ. ރާއްޖޭގެ މާޒިޔާ އާއި ޓީސީ ސްޕޯޓްސް ކްލަބްގެ މި ގްރޫޕުގައި މިހެނޭ އިރު ދެން ވާދަކުރަނީ ބަންގްލަދޭޝްގެ ޗެމްޕިއަން ބަޝުންދުރާ ކިންގްސް އާއި އިންޑިއާގެ ޗެންނާއީ ސިޓީއެވެ.\nދެކުނު އޭޝިއާގެ ޓީމުތައް ހިމެނޭ ގްރޫޕުގެ ޓީމު ތަކަށް އަދި ބާކީ5މެޗު ކޮންމެ ޓީމަކަށް ކުޅެން ޖެހޭއިރު އެންމެ ފުރަތަމަ މެޗުތައް 23 އޮކްޓޫބަރުގައި ކުޅޭއިރު މާޒިޔާ ނިކުންނާނީ ބަޝުންދުރާ އާއި ދެކޮޅަށެވެ. އަދި ޓީސީ ބައްދަލު ކުރާނީ ޗެންނާއީ ސިޓީއާއި އެވެ.


Firihenun Ladhu Gahnuvaalumah Instagram Account Eh - Vaguthu\nފިރިހެނުން ލަދު ގަންނަވާލުމަށް އިންސްޓަގްރާމް އެކައުންޓްއެއް\nޒަަމާން ކިތަންމެ ތަރައްޤީވެގެން އައިކަމަކު އަދިވެސް ލޯބި ހޯދުމަކީ އުދަގޫ ކަމެކެވެ. ނަމަވެސް ސިޓީގެ ޒަމާން މާޒީވެ، ލޯބި ހޯދާ އުޅޭ ގޮތްވެސް މުޅިން ބަދަލު ވެއްޖެއެވެ. މިހާރު ދުނިޔޭގެ ގިނަ ބަޔަކު ލޯބިވެރިން ހޯދަނީ އޮންލައިންކޮށް ސައިޓްއެއް ނުވަތަ ފޯން އެޕްލިކޭޝަން އެއް މެދުވެރިކޮށެވެ.\nނަމަވެސް މިގޮތަށް އޮންލައިންކޮށް މީހުންނާއި ވާހަކަ ދައްކާ ހަދާއިރު، ބައެއް ފަހަރު މީހުންގެ ފުރައްސާރަ އާ ކުރިމަތިލާންޖެހި ނަފްސާނީ ބަލިކަށިކަމެއްގެ ތެރެއަށް މީހާ ވައްޓާލައެވެ. އެލެކްޒެންޑާ ޓްވިޓެން ނަމަކަށް ކިޔާ އަންހެނަކު މަސައްކަތް ފެށީ މިފަދަ މީހުން ހުއްޓުވާ އިންޓަރނެޓްއަކީ ހުރިހާ އެންމެންނަށްވެސް ބޭނުން ކުރެވޭ އެއްޗަކަށް ހެދުމެވެ.\nމިގޮތުން އޭނާ ބޭނުން ކުރި އުކުޅަކީ ލަދު ގަންނަވާލުމެވެ. މިގޮތަށް ޖިންސީ ގޯނާ ކުރާ ނުވަތަ ޖެއްސުން ކުރާ މީހުން ލަދު ގަންނަވާލުމެވެ. މިކަމަށް އޭނާ ބޭނުން ކުރަން ފެށީ މީސްމީޑިޔާއެއް ކަމުގައިވާ އިންސްޓަގްރާމެވެ.\nބައިފިލީޕްގެ ނަމުން ނަންދެވިފައިވާ އައިޑީއަކުން މިފަދަ މީހުންގެ ވާހަކަތައް ފޮޓޯއާއިއެކު އާއްމު ކުރަމުން ދާއިރު، މިކަން ފަށާފައިވަނީ 2014 ވަނަ އަހަރުގެ ތެރޭގައި ކަމަށް އޭނާ މައުލޫމާތުދެއެވެ. އެލެކްޒެންޑާ ބުނެފައިވަނީ މިކަމަށް ގިނަ ބަޔެއްގެ ތަރުޙީބު ލިބެމުން އަންނަ ކަމަށާއި މިހާތަނަށް 4،000 ފަރާތަކުން މިގޮތަށް ސްކްރީންޝޮޓްތައް ހިއްސާކޮށްފައިވާ ކަމަށެވެ.\nއެލެކްޒެންޑާގެ މިމަސައްކަތަށް ގިނަ ބަޔަކު ތަޢުރީފް ކުރަމުންދާއިރު، ގިނަ މީހުން ބުަނަމުންދަނީ މިގޮތަށް ކަންކުރުމުގެ ސަބަބުން މީހުންގެ އަސްލު ސިފަ ބޭޒާރުވެ، ދެވަނަ ފަހަރަށް އެފަދަ ކަމެއް ކުރުމުން އެމީހަކާއި އެހެން މީހުންވެސް ދުރުކޮށްދޭ ކަމަށެވެ. އަދި ފުރައްސާރަ ކުރެވޭ މީހާއަށް އަޑު އުފުލުމުގެ ބާރު މި އެކައުންޓްގެ ސަބަބުން ލިބޭ ކަމަށް ގިނަ ބަޔަކު ޤަބޫލު ކުރެއެވެ.\nފޭސްބުކް، އިންސްޓަގްރާމް، ވަޓްސްއެޕް ޑައުންވެއްޖެ


Qualifying gai Raajje kulhey3match ves June gai - vNews.mv\nމިއީ މިބުރުގެ މެޗުތައް ފަސްކުރި ތިންވަނަ ފަހަރު- ފޮޓޯ:- އޭއެފްސީ\nކޮލިފައިންގ ގައި ރާއްޖޭގެ ކުޅޭ ތިންމެޗުވެސް ޖޫންގައި\nއައްފާން މުހައްމަދު 20 February 2021, 15:07\nފީފާ ވޯލްޑް ކަޕާއި އޭޝިއަން ކަޕުގެ ޖޮއިންޓް ކޮލިފިކޭޝަންގެ މެޗުތައް އަނެއްކާވެސް ފަސްކުރިއިރު ރާއްޖޭގެ ޓީމު ކުޅެންހުރި ހުރިހާ މެޗެއްވެސް ޖޫން މަހުގެ ތެރޭގައި ކުޅެން ނިންމައިފިއެވެ.\nއޭއެފްސީން އިއްޔެ ނެރުނު ބަޔާނުގައި ބުނެފައިވަނީ އަންނަ މާޗު މަހު ކުޅެން ހަމަޖެހިފައިވާ މެޗުތަކުގެ ތެރެއިން ހަތަރު މެޗެއް ފިޔަވައި ދެން ހުރި ހުރިހާ މެޗެއް ކުޅޭނީ ޖޫން މަހު ކަމަށެވެ.\nއޭއެފްސީން މިގޮތަށް ނިންމިއިރު ކުރިން ނެރުނު ޝެޑިއުލްގައިވާ ގޮތުން އަންނަ މާޗު މަހުގައި ރާއްޖެ ޓީމު ދެމެޗެއް ކުޅެން ޖެހެއެވެ. އެއީ މާޗު މަހުގެ 25 ވަނަ ދުވަހު ޗައިނާއާ ދެކޮޅަށް އެ ގައުމުގައި ކުޅެން އޮތް މެޗާއި، މާލޭގައި އެމަހު 30 ވަނަ ދުވަހު ސީރިއާއާ ބައްދަލުކުރަން އޮތް މެޗެވެ. ދެން ކޮލިފައިންގައި ރާއްޖެއަށް އޮތީ ޖޫން މަހު ރަށުން ބޭރުގައި ފިލިޕީންސާ ދެކޮޅަށް ކުޅެން އޮތް މެޗެވެ.\nމިއީ ކޮވިޑް-19 އާ ގުޅިގެން ކޮލިފައިންގ މެޗުތައް ފަސްކުރި ތިންވަނަ ފަހަރެވެ. އެގޮތުން މިދިޔަ އަހަރު މާޗް މަހު ކުޅެން އޮތް މެޗުތައް އެންމެ ފުރަތަމަ ފަސްކުރީ މިދިޔަ އަހަރުގެ އޮކްޓޯބަރު މަހާއި ނޮވެމްބަރު މަހު މެޗުތައް ކުޅުމަށެވެ. އެހެންނަމަވެސް ފަހުން ވަނީ މިމެޗުތައް މާޗު މަހާއި ޖޫން މަހުގައި ކުޅުމަށް ތާވަލުކޮށްފައެވެ.\nރާއްޖެ ހިމެނޭ ގްރޫޕް އޭގެ ބާކީ ހުރި މެޗުތައް ޗައިނާގައި އަންނަ ޖޫން މަހު ކުޅުމަށްވެސް އެ ގައުމުން ވަނީ ހުށަހަޅާފައެވެ. އެގޮތުން ޗައިނާއިން އޭއެފްސީއަށް ހުށަހަޅާފައިވާ ހުށަހަޅާފައިވާ ޝެޑިއުލްގައިވާ ގޮތުން ބާކީ ހުރި މެޗުތައް ސެންޓްރަލައިޒް ކޮށްގެން، ޝަންހާއީގައި ކުރިއަށްގެންދާނީ ޖޫން މަހުގެ ތިންވަނަ ދުވަހުން ފެށިގެން ޖޫން މަހުގެ 15 ވަނަ ދުވަހުގެ ނިޔަލަށެވެ.


September 23 aa hamayah rayyithun saabithuve thiben jehey: Aisha - vNews.mv\nސެޕްޓެމްބަރު 23 އާ ހަމައަށް ރައްޔިތުން ސާބިތުވެ ތިބެންޖެހޭ: އައިޝާ\nޝިފްޒާ މުޞްޠަފާ 24 August 2018, 10:44\nސެޕްޓެމްބަރު 23 އާ ހަމައަށް ރައްޔިތުން ސާބިތުކަންމަތީ ދެމިތިބެންޖެހޭ ކަމަށް ޖުމްހޫރީ ޕާޓީގެ ލީޑަރު ގާސިމް އިބްރާހީމްގެ އަނބިކަނބަލުން އައިޝަތު ނަހުލާ ވިދާޅުވެއްޖެއެވެ.\nއެކަމަނާ މިހެން ވިދާޅުވީ ފ.އަތޮޅާއި ދ.އަތޮޅަށް ކުރައްވަމުން ގެންދަވާ ދަތުރުފުޅުގައި ދ.މާއެނބޫދޫއަށް މިއަދު ވަޑައިގެން ވީނިއުސްއަށް ދެއްވި ޚާއްސަ ބަސްދީގަތުމެއްގައެވެ.\nއައިޝަތު ނަހުލާ ވިދާޅުވީ ގުޅިފައިވާ ޕާޓީތަކުގެ ރިޔާސީ ކެންޑިޑޭޓް އިބްރާހީމް މުހައްމަދު ސޯލިހާއި ރަނިންމޭޓް ފައިސަލް ނަސީމަށް ތާއީދު ހޯއްދެވުމުގެ ގޮތުން އެކަމަނާއަށް ވެސް މިހާތަނަށް ގިނަ ރަށްތަކަކަށް ދަތުރުފުޅު ކުރެއްވިފައިވާ ކަމަށެވެ. ރަށްތަކުން ފެންނަ މަންޒަރުތަކުން ވަރަށް އުފާކުރައްވާ ކަމަށާއި ރައްޔިތުންގެ ވަރަށް ބޮޑު ތާއީދެއް ފެނިގެންދާ ކަމަށް އައިޝާ ވިދާޅުވިއެވެ.\nއައިޝާ ވިދާޅުވީ ރައްޔިތުންގެ ތަރުހީބާއި ތާއީދު ކިތަންމެ ބޮޑު ނަމަވެސް އެވަރުން އަދި ނުފުދޭ ކަމަށެވެ. އިސްލާހީ މަސައްކަތުގެ ނަތީޖާ ފެންނާނީ ސެޕްޓެމްބަރު 23ގައި ނަގާ ވޯޓާ ހަމައިން ކަމަށާއި އެހެންކަމުން އެދުވަހާ ހަމައަށް ރައްޔިތުން އެކަތިގަނޑެއްގެ ގޮތުގައި ތިބެންޖެހޭ ކަމަށެވެ. އެކަމަނާ ވިދާޅުވީ މިމަސައްކަތުގައި ބައިވެރިވުމަކީ މިއަދު ކޮންމެ ރައްޔިތަކުވެސް ކުރަން ޖެހޭ ކަމެއް ކަމަށެވެ.\n"އަޅުގަނޑުމެންގެ އާއިލާއަށް އެކަނި ބެލިޔަސް އެތައް ހިތާމައަކާއި ވޭނެއް ތަހަންމަލްކުރަން ޖެހިފައި މިވަނީ. މިހިތާމައާއި ވޭން އެހެން ބަޔަކު، އެހެން ކުޑަކުދިންތަކެއް، އެހެން އާއިލާއެއް ތަހަންމަލް ކުރަން އަޅުގަނޑު ނޭދެން. އަޅުގަނޑުމެންގެ ދަރިންނާއި މައިންނާއި ބަފައިންނާއި ފިރިންގެ ހައްގުގައި އިސްލާހީ މަސައްކަތަށް ނުކުންނަން ޖެހޭ" އައިޝާ ވިދާޅުވިއެވެ.\nއައިޝާ ވިދާޅުވީ އެކަމަނާގެ އިލްތިމާސަކީ ސަރުކާރު ބަދަލުކުރުމަށް ލާ ވޯޓު އިބްރާހީމް މުހައްމަދު ސޯލިހާއި ފައިސަލް ނަސީމަށް ކާމިޔާބުވާނެ ގޮތް ހަދައިދިނުން ކަމަށެވެ. އަދި ސެޕްޓެމްބަރު މަހުގެ 23 ވަނަ ދުވަސް ވެގެންދާނީ ރާއްޖޭގެ ރައްޔިތުންނަށް އައު މިނިވަންކަމެއް ލިބިގެންދާ، މުޅިން އައު މިނިވަންދުވަހަކަށް ކަމަށް ވެސް ވިދާޅުވިއެވެ.\nޖުމްހޫރީ ޕާޓީގެ ކައުންސިލް މެމްބަރު އައިޝަތު ނަހުލާ ނިލަންދެއަތޮޅަށް ކުރައްވާ މިދަތުރުފުޅުގައި އެއަތޮޅުގެ ގިނަ ރަށްތަކަކަށް ޒިޔާރަތް ކުރެއްވުމަށް ވަނީ ހަމަޖެހިފައެވެ. އެކަމަނާ ވަނީ ގުޅިފައިވާ ޕާޓީތަކުގެ ރިޔާސީ ކެންޑިޑޭޓާއި ރަނިންމޭޓަށް ތާއީދު ހޯއްދެއވުމުގެ ގޮތުން މީގެ ކުރިން ލ.އަތޮޅާއި އދ.އަތޮޅަށް ވެސް ދަތުރުފުޅު ކުރައްވައި ވަރަށް ކާމިޔާބުކަމާއެކު ކެމްޕޭން ހަރަކާތްތައް ކުރިއަށް ގެންދަވާފައެވެ.


Haaru Kaan Emme Rangalhee Koacheh?\n6 މަސް,6ދުވަސް,2ގަޑި, 23 މިނެޓް, 24 ސިކުންތު ކުރިން 4350ފަތޯނާ ފާއިޒް\nރޯދަ މަހުގެ ދުވާލުގެ ވަގުތު ތަކުގައި އެއްވެސް އެއްޗެއް ނުކައި އުޅެން ޖެހުމުން ކޮންމެ މީހަކުވެސް ބަނޑުހައިކަން އިހްސާސް ކުރާނެއެވެ. ބައެއް ފަހަރު ހާރުދަމުގައި ކެވޭ އެއްޗެއްގެ ގޮތުން އިތުރަށް ވަރުބަލި ވެއެވެ.\nނުވަތަ މާ މަދުން ކެއުމުގެ ސަބަބުންވެސް އެހެން ދިމާވެދާނެއެވެ. ރޯދަ ވީއްލުމަށްފަހު ގިނައިން ކެޔަސް، ހަށިގަނޑަށް ބޭނުންވާ މިންވަރަށް ފެން ނުބޮއެފިނަމަ ދުވާލުގެ ވަގުތުތަކުގައި ވަރަށް ބޮޑަށް ކަރު ހިއްކައި، މީހާ ވަރުބަލިވާނެއެވެ. އެހެންކަމުން، ހާރުކާއިރުގައި ކެއުމަށް ގެންނަ ބަދަލަކުން ދުވާލު އިހްސާސް ކުރަންޖެހޭ ވަރުބަލިކަން ކުޑަ ކުރެވިދާނެއެވެ.\nތުރުކީގެ އިސްތަންބުލްގެ ޔުނިވަރސިޓީއެއްގެ ޑައިޓީޝަނަކު ބުނީ، ރޯދަ ވިއްލުމަށްފަހު، ހާރު ކެއުމުގެ ކުރިން، ކުޑަ ކުޑަކޮށް ދެފަހަރު ކޮންމެވެސް ވަރަކަށް ކެއުން ރަނގަޅު ކަމަށެވެ. ހާރު ކާ ގަޑީގައި ގިނައިން ކެއުމަކީ ދުވާލު ގައިގައި ވަރުޖައްސާދޭނެ ކަމެއް ކަމަށް ހީވުމަކީ ކުށްހީއެއް ކަމަށް އޭނާ ބުންޏެވެ.\n" ހާރު ކާގަޑީގައި ގިނައިން ކެއުމަކީ އެންމެ ރަނގަޅުގޮތް ކަމަށް ގިނަ މީހުންނަށް އޮންނަނީ ހީވެފައި. އެއީ ގޯހެއް. އެންމެ ރަނގަޅީ ހާރު ކާ ގަޑީގައި ކާއެއްޗަކީ ހަކަތަ ލިއްބައިދޭ ކާނާއަށް ހެދުން. ކޮންމެހެން ގިނައިން ކާކަށް ނުޖެހޭ" އޭނާ ބުންޏެވެ.\nކެއުމުގެ ތެރެއިން އެންމެ މުހިންމު ވަނީ ހެނދުނުގެ ނާސްތާއެވެ. ހާރު ކާގަޑިއަކީ އެ ނާސްތާ ކަމުގައި ބަލައިގެން ކެއުމަކީ އެދެވިގެންވާ ކަމެއް ކަމަށް ސިއްހީ މާހިރުން ވިދާޅުވެއެވެ. އަދި ކޮންމެހެންވެސް ހާރު ކެއުމަކީ ވަރަށް މުހިންމު ކަމެކެވެ. ވީހާވެސް ފަސްކޮށްފައި ހާރު ކެއުމަށް ކީރިތި ރަސޫލާވެސް ވަނީ ބާރު އަޅުއްވާފައެވެ.\nހާރުކާއިރު ސަމާލުކަން ދޭންޖެހޭ އެއް ކަމަކީ ފަސޭހައިން ހަޖަމު ކުރެވޭ ކާނާ ކެއުމެވެ. އެގޮތުން ކިރާއި، ބިހާއި، ކިއުކަމްބާ، ޓޮމާޓޯ، ނަޓްސް، ހޯލް މީޓް ބްރެޑަކީ ހާރު ކެއުމަށް އެންމެ އެކަށީގެންވާ ކެއުމުގެ ބާވަތްތަކެވެ. މާބޮޑަށް ފޮނި އެއްޗެހި ކާހިތްވާނަމަ، ކަދުރުކޮޅެއް ކެވިދާނެއެވެ.\nއަދި ދުވާލުގެ ވަގުތުތަކުގައި ކަރުހިއްކުމުން ސަލާމަތްވުމަށްޓަކައި ތެލުލި އެއްޗެހި ކެއުމުން ދުރުވުމަކީވެސް ކުރެވިދާނެ ވަރަށް މުހިންމު ކަމެކެވެ.\n6 މަސް ކުރިން 435 0


vnews - Eh form number2faharah thakuraaruvee olhumakun: Housing Ministry\nއެއް ފޯމު ނަމްބަރު ދެ ފަހަރަށް ތަކުރާރުވީ އޮޅުމަކުން: ހައުސިން މިނިސްޓްރީ\nހުޅުމާލެއިން އަމިއްލަ މީހުންނަށް ދޫކޮށްފައިވާ ފްލެޓްތަކެއް -- ވީފައިލް ފޮޓޯ\nމިނިސްޓްރީން ބުނީ ފްލެޓް ލިބޭ މީހުންގެ ލިސްޓްު އާންމުކޮށްފައިވާއިރު ސުމާރު ނަންބަރު 273 އާއި ސުމާރު ނަންބަރު 350ގައި އެއް ފޯމެއްގެ ނަންބަރު ޖެހިފައިވަނީ އޮޅުމަކުން ކަމަށެވެ.\nހައުސިން މިނިސްޓްރީން މިހެން ބުނެފައި މިވަނީ އެއް ފޯމު ނަންބަރެއް ދެ ފަހަރަށް ތަކުރާރުވެފައިވާތީ އެއީ އެކަކަށް ދެ ފްލެޓު ދީފައިވާ ކަމަށް ބުނެ ގިނަ ބަޔަކު ސަރުކާރަށާއި އެ މިނިސްޓްރީއަށް ފާޑުކިޔަމުންދާ ދަނޑިވަޅެއްގަ އެވެ.\nހައުސިން މިނިސްޓްރީން މިއަދު ބުނީ ސުމާރު ނަންބަރު 350 ގައި މިހާރު އޮންނަނީ C1 07392 ކަމަށެވެ. އަދި ސުމާރު ނަންބަރު 273 ގައި މިހާރު އޮންނަނީ C1 00808 ކަމަށެވެ. މި އިސްލާހާ އެކު ފްލެޓް ލިބުނު މީހުންގެ ލިސްޓަށް އެކަކު މިވަނީ އިތުރުވެފަ އެވެ.\nސަރުކާރުން 2014 ވަނަ އަހަރުގެ ތެރޭގައި ގެދޮރުވެރިކުރުމުގެ ޕްރޮގްރާމްގެ ދަށުން ފްލެޓަށް ފޯމް ހުށަހަޅަން ހުޅުވާލުމުން 15،000 އަށް ވުރެ ގިނަ މީހުން ވަނީ ފޯމް ހުށަހަޅާފަ އެވެ.


4426 akee Nahula ge masterpiece eh!\nމަރިޔަމް އައްޒަ - އެލީޝާ\nމުހައްމަދު ޖުމައްޔިލް - ސުޖާ\nއިބްރާހިމް ޖުމައިހް - ހާނިމް\nޔޫސުފް ޝަފީއު - މިފޫ\nޝީލާ ނަޖީބު - ރޫބީ\nޖިމީ - މުޖޫ\nމުހައްމަދު ފައިސަލް - ނިހާދު\nފާރޫގް - އަލިބެ\n4426ގެ މަންޒަރެއްގައި ބަތަލާ އައްޒަ އާއި އެކްޓަރު ޖުމައިހް. --ފޮޓޯ: ކްރިސްޓަލް އެންޓަޓެއިންމަންޓް\n"ފިލްމީ ދާއިރާ އަށް ނުކުތީ މީހުންނަށް އަހަރެން ލިޔެދިން ސްކްރިޕްޓްތަކުގެ އަސްލު އަސަރު އެމީހުންނަށް ހުށަހަޅައި ނުދެވޭތީ. ހިތަށް އެރީ އަމިއްލަ އަށް ފިލްމު ހަދާނީއޭ އެ އިހްސާސްތައް މީހުންނާ ހަމަ އަށް ގެންގޮސްދޭން،" މިއީ 2014 ވަނަ އަހަރު އަޅުގަނޑަށް ދިން އިންޓަވިއުއެއްގައި ލިޔުންތެރިޔާ އަދި ފިލްމު ޑައިރެކްޓަރު ފާތިމަތު ނަހުލާ ބުނެފައިވާ ވާހަކަ އެކެވެ.\n"ފަހުނޭވާ" އެއްގެ ގޮތުގައި ނަހުލާގެ ފިލްމީ ހަޔާތް ފެށިގެންދިޔަ ނަމަވެސް މިއަދާ ހަމަ އަށް ވެސް އެ ނޭވާ އަށް ނުވަތަ އޭނާގެ މި "ފިލްމަކަށް" ނިމުމެއް ނައިސް އޮތް ސަބަބަކީ މިއީ ކަމަށް ވެދާނެ އެވެ. މީގެ 14 އަހަރު ކުރިން ވެސް އަދި މިހާރު ވެސް ދިވެހި ފިލްމީ ދާއިރާގައި ހުރި އެންމެ މަގްބޫލު ނުވަތަ އެންމެ ކާމިޔާބު ޑައިރެކްޓަރަކީ އޭނާ އެވެ. ވަކިން ހާއްސަކޮށް ފިރިހެނުންގެ ބާރުގަދަ ފަންނުވެރި ދާއިރާއަކަށް ބަލާއިރު ނަހުލާ އަކީ ފިސާރި އަންހެނެކޭ ބުނާވަރެވެ.\nފާތިމަތު ނަހުލާ، މިވަރުގެ ނުފޫޒުގަދަ ނުވަތަ ކާމިޔާބު ނަމަކަށް ފިލްމީ ދާއިރާގައި ބަދަލުވެގެން ދިއުމުގެ ސިއްރަކީ ކޮބައި ހެއްޔެވެ؟\nއެންމެ ކުރިން އޭނާ އަކީ ޓީޗަރެކެވެ. ދެން ވަކި ހިސާބަކުން ލިޔުންތެރިކަމުގެ ފިޔަގަނޑު ފަޅައި އުދުއްސައިގަތީ އެވެ. ތިރިކުރީ ދިވެހި ފިލްމީ ދުނިޔެއަށެވެ. -- މީހުންނަށް ކިޔައިދީ އުނގަންނައިދޭ ސިކުނޑިއަކާއި ލިޔެ ޑައިރެކްޓްކޮށް ބޮޑެތި ފިލްމުތައް އަމިއްލަ އަށް މެނޭޖުކުރުމުގެ ގާބިލުކަމާއެކުގަ އެވެ. -- މިއީ އެކަކަށް ބަލާއިރު ވަރަށް ވެސް ގިނަ އަދި މުހިންމު ހުނަރެވެ. ވަކިން ހާއްސަކޮށް ފިލްމީ ދާއިރާގެ ޑައިރެކްޓަރުންގެ ވާހަކަ ދައްކާ ނަމަ، ނަހުލާ މި އުޅެނީ މާ ކުރީގަ އެވެ.\nމިގޮތަށް ފިލްމު ލިޔެ، ޑައިރެކްޓްކޮށް އަދި ޕްރޮޑިއުސްކޮށް މި ކާމިޔާބީ އެއްވަރެއްގައި ދެމެހެއްޓޭ އެހެން މީހަކު މި ދާއިރާގައި ނެތްއިރު ނަހުލާ އަށް އެކަން ކުރެވެނީ މި ސަބަބުތަކާ ހެދި ކަމަށް ވެދާނެ އެވެ. ވަކިން ހާއްސަކޮށް ކުޅަދާނަ ވާހަކަ ލިޔުންތެރިޔަކަށް ވުމަކީ، ޑައިރެކްޓަރެއްގެ ގޮތުގައި ނަހުލާ އަށް ލިބޭ ޕްލަސް ޕޮއިންޓެކެވެ. އާންމުކޮށް ދިވެހި އެހެން ޑައިރެކްޓަރުންނަކީ ނަހުލާވެސް ބުނެފައި އެ އޮތްގޮތަށް، ލިޔުންތެރިޔާގެ އަސްލު އިހްސާސް ނުވަތަ ސްކްރީންޕްލޭގައި ލިޔެފައި އޮންނަ އިހްސާސް އެގޮތުގައި ވިޝުއަލީ ގެނެސްދެވޭ ބައެއް ނޫނެވެ. ސްކްރީންރައިޓަރުގެ ހިޔާލު އެގޮތުގައި އެގްޒެކިއުޓްކުރަން ނޭނގޭ ޑައިރެކްޓަރުން ވެސް އެބައުޅެ އެވެ.\nއެހެންވީމަ "4426" ގެ ރިވިއުގެ ކުރިން ނަހުލާގެ ރިވިއުއެއް މިވަރަށް މުހިންމުވީ މި ހުރިހާ ސަބަބަކާ ހެދި އެވެ. ދެން މި އޮތީ އޭނާގެ އާ ފިލްމުގެ ރިވިއުއެވެ. އެކަމަކު އެންމެ ފުރަތަމަ ފިލްމުގެ މެއިން ކާސްޓް އަދި ކްރެޑިޓްސް އެވެ.\nޑައިރެކްޓްކުރީ: ފާތިމަތު ނަހުލާ އަދި އަހުމަދު ޝިނާން\nޕްރޮޑިއުސަރު: ހަސަން ސިނާން\nވާހަކަ އަދި ސްކްރީންޕްލޭ: ފާތިމަތު ނަހުލާ\nސިނެމެޓޯގްރެފީ: ހުސެއިން ޝިނާން\nސްޕެޝަލް މޭކަޕް: ޖުމައިހް\nފިލްމު އެޑިޓިން: ފައިސަލް\nސްޓަންޓްސް: މާޝަލް އާޓްސް އެސޯސިއޭޝަން، އެމްއެންޑީއެފް\nސްޓޫޑިއޯ: ކްރިސްޓަލް އެންޓަޓެއިންމަންޓް\nފިލްމުގައި އެލީޝާ (އައްޒަ) އަކީ ލޯބީގައި ކެހި ލިބި ޒަހަމްވެފައިވާ ބަލި ހިތެކެވެ. އޭނާ އަށް މި ހިތްދަތިކަމެއް ދީގެން އުޅޭ ކުރީގެ ލޯބިވެރިޔާ އަކީ ސުޖާ (ޖުމައްޔިލް) އެވެ. އަދި މި ލޯބީގެ ތިން ވަނަ ކަނަކީ ނުވަތަ އެލީޝާގެ އާ ލޯބިވެރިޔަކީ ހާނިމް އެވެ. މި ރޯލު ފިލްމުގައި ކުޅެފައި ވަނީ އައްޒަގެ އަސްލު ދިރިއުޅުމުގެ ވެސް ބައިވެރިޔާގެ ރޯލު ކުޅެމުން އަންނަ ޖުމައިހް ނުވަތަ މަޝްހޫރު ނަމުން ނަމަ ޖުމާ އެވެ.\nއެކަމަކު ފިލްމުގެ އެންމެ މުހިންމު ތަރިންނަކީ މިއީއެއް ނޫނެވެ. ފިލްމުން ފެނިގެން ދަނީ އެންސެމްބްލްޑް ކާސްޓެކެވެ. އެގޮތުން މި އެންމެން ފިލްމުގައި އެއްތަންވެގެން ދަނީ އެލީޝާގެ ބޭބެ، މިފޫ (ޔޫއްޕެ) އާއި ފަހަރި، ރޫބީ (ޝީލާ) ގެ ކުޑަ އާއިލާ އަށް ހާއްސަ "ބޮޑު ގެއެއް" އާދަޔާހިލާފަށް ހެޔޮއަގެއްގައި ލިބޭ ވާހަކަ ބާބެކިއުއެއްގައި މިފޫ އިއުލާނުކުރާ ހިސާބުންނެވެ.\nއެހިސާބުން އެންމެން އެކުގައި ގޮސް ވަންނަނީ ހަތަރު ބުރީގެ ގެއަކަށެވެ. އެ ހިސާބުން މި އެންމެންނާއި، ވާނުވާ ނޭނގި އެ ގެއަށް ވަދެވޭ ގޮތްނޭނގޭ މީހަކާއި (ޖިމީ)، ދެން ވެސް އެ "ފަޅު ގެއަކަށް ވަދެ ތިބި" ބަޔަކާ އެކު ގޭގައި ތަޅުލެވި އެންމެން އެތަނުގައި ބަންދުވަނީ އެވެ.\nއެއަށް ފަހު ގާތްގަނޑަކަށް ދެ ގަޑިއިރުވަންދެން ފިލްމުގައި ދައްކުވައި ދެނީ މި ގެއެއްގެ ތެރޭގައި އެމީހުންނަށް ކުރިމަތިވާ ރޫހާނީ ނުބައި ބާރުތަކެއްގެ މުސީބާތާއި އެ ބިރުވެރިކަމަކުން ސަލާމަތްވެ ގެއިން ނުކުތުމަށް ކުރާ މަސައްކަތެވެ. އެކަމަކު ފިލްމުގެ ނަމުގައި އޮތް ނަމްބަރުގެ ހަގީގަތް ނޭނގެނީސް މިއިން އެކަކަށް ވެސް ފިލްމުގައި ސަލާމަތެއް ނޯވެ އެވެ.\nފިލްމުގެ ޕްލޮޓްގެ މިއަށް ވުރެން އިތުރަށް ވަންނާނީ ސްޕޮއިލާ އެލާޓް އަޅުވައިގެންނެވެ.\nރަށު މީހުން އެ ގެއަކާ ބެހޭ ގޮތުން އެކި ވާހަކަތައް ދައްކާ މި ގެއަކަށް ވަނުމާ އެކު އެންމެ ފުރަތަމަ ހިނގަނީ ރޫހާނީ ބާރަކާއި އިންސާނުންގެ ކުރިމަތިލުމެއް ނޫނެވެ. ބެލުންތެރިންގެ ހިއްސުތައް ހެއްވާލުމަށް ނަހުލާ އާއި ޝިނާން ބޭނުންކޮށްފައިވާ އުކުޅަކީ، ލޯބީގެ ހިތި ރަހަ އާއި ހަސަދަ އާއި ތުރާލެވެ. މިއީ "ޖިންނިތަކަށް" ސީދާ ސަމާލުވެ ވިސްނައިގެން އިންނަ ބެލުންތެރިޔާގެ ސިކުނޑިއާ ވެސް ކުޅެލުމަށް ބޭނުންކޮށްފައިވާ ހިތްގައިމު ޕްލޮޓް ޑިވައިސްއެކެވެ.\nއެގޮތުން ފުރަތަމަ ފެނިގެންދަނީ އެލީޝާގެ ލޯބީގައި އަލުން ޖެހެން ބޭނުންވެފައި ހުންނަ ސުޖާ އާއި "ނިއު އަދި އެވަރަށް ގަޓު ބޯއިފްރެންޑް" ހާނިމްގެ ކުރިމަތިލުންތަކެކެވެ. މިއީ ފިލްމުގެ ރޫހާނީ ނުބައި ބާރަށް މުޅި މާހައުލު ތައްޔާރުކޮށްދޭ "ވަޖިދުގަނޑެވެ." ދެން ފެނިގެންދަނީ މި އަރާރުމަކާއި ތަޅާފޮޅުމެއްގެ ތެރެއިން ރޫހާނީ ބާރެއް ގޮސް އެލީޝާގެ ހަށިގަނޑަށް ސަވާރުވެ އިރުއިރުގަނޑުން އަރުވާ ވަރުވަރުތަކާއި މި ޖިންނިއެއް ނުވަތަ ޖިންނިތަކެއް ކޮންޓްރޯލްކުރުމަށް ކުރެވޭ މަސައްކަތުގައި އޮހޮރޭ ލެއެވެ.\nމި ހުރިހާ ކަމެއްގެ ތެރެއިން ދެން ފާހަގަކޮށްލެވޭ ޕްލޮޓް ޑިވައިސްއަކީ ގޮތް ނޭނގޭ މީހެއްގެ ރޯލު ކުޅެފައިވާ (ޖިމީ) ގެ ކެރެކްޓާ އެވެ. ފިލްމުގެ މެއިން ކެޓަލިސްޓަކީ ނުވަތަ އޭގެ އަސްލު އިންޖީނަކީ މި ކެރެކްޓާއެވެ. މި ކެރެކްޓާއެއް ވަށައިގެން އެނބުރޭ "ޖިންނިތައް" ފިލްމުގައި ވަރަށް ވެސް ގިނަ އެވެ. ފަހަރުގައި "4426" ގެ އަސްލަކީ ވެސް މިއީ އެވެ.\nމި ފިލްމަށް ފޫއްސެއް ނުވާނެ!\nއެއީ ކީއްވެގެންކަން އެނގޭ ހެއްޔެވެ؟ ފިލްމުގެ ޕްލޮޓް ނަހުލާ ގަތާލާފައި އޮތް މޮޅުކަމުންނެވެ. ނަހުލާގެ އެ ގާބިލުކަމަކާ މެދަކު އަހަރެމެން ދުވަހަކު ވެސް ސުވާލެއް ނުއުފައްދަމެވެ. ސުވާލެއް އުފެދިފައި އޮތް ނަމަ އެ ސުވާލެއް އުފެދިފައި އޮތީ ނަހުލާގެ ފިލްމުތަކުގެ ޓެކްނިކަލް ކޮލިޓީތަކާ މެދުގަ އެވެ.\n"4426" އަށް ފޫހި ނުވާނެ އަނެއް ސަބަބަކީ މި ފިލްމުގައި ނަހުލާ އެ ޑިޕާޓްމަންޓް ގާތްގަނޑަކަށް އެއްކޮށް ރަނގަޅުކޮށްފައި އޮތުމެވެ. ފިލްމުގެ ދެ ވަނަ ޑައިރެކްޓަރެއްގެ ގޮތުގައި ނަހުލާ ގެނެސްފައިވާ ޝިނާން އަކީ ސީދާ ފިލްމުގެ ޓެކްނިކަލް ކޮލިޓީ މި ފެންވަރުގައި ހިފެހެއްޓުމަށް އިހުތިޔާރުކޮށްފައިވާ ހުނަރެކޭ ވެސް ބުނެވިދާނެ އެވެ.\nއެހެންކަމުން ނަހުލާގެ ލިޔުންތެރިކަމުގެ ކުޅަދާނަކަމާއި ޑައިރެކްޝަންގެ ތަޖުރިބާތައް ގޮސް ޝިނާންގެ ޒުވާން އަދި ޒަމާނީ ހުނަރުތަކާ މަސްހުނިވުމުން "4426" ގެ ކޮލިޓީ އާއި ދުވެލި ވަރަށް ވެސް ހިތްގައިމެވެ. އެކަމަކު މިފަދަ ހިތްގައިމު ދުވެއްޔެއްގައި ގޮސް ދިވެހި ފިލްމެއް ނިންމާލެވުމަކީ އާންމުކޮށް އޮލިމްޕަހުގައި ނުކުރެވޭ ކަމެކެވެ.\nވަކިން ހާއްސަކޮށް ޝައުގުވެރިކަން ހިފަހައްޓަން ބޭނުންކުރާ އުކުޅުތަކާ ހިސާބުން ދިވެހި ގިނަ ޑައިރެކްޓަރުންނާއި ސްކްރީންރައިޓަރުން ތިބެނީ ގޮސް މަގުއޮޅިފަ އެވެ. އެކަމަކު ނަހުލާގެ ފިލްމުގެ އެންމެ ފަހަތުގައި ފޮރުވާފައިވާ "4426" ގެ ސިއްރަށް ވާސިލުވުމަށް ކޮށައިދީފައި އޮތް މަގު ވަރަށް ވެސް ޝައުގުވެރިވަނިވި އެވެ.\nފިލްމުގެ ސްކްރިޕްޓްގެ މޮޅުކަމަށް ތައުރީފު އޮއްސާ ނަމަ، އޭގެ އެންމެ މުހިންމު އެއް ކެރެކްޓާއެއްގެ ގޮތުގައި ބޭނުންކޮށްފައިވާ (ޖިމީ) ގެ ކެރެކްޓާ ވަކިން ހާއްސަކޮށް ފާހަގަކުރަން ޖެހެ އެވެ. އަދި މި ކެރެކްޓާ ކުޅެފައިވާ ޖިމީ އޭގައި ދައްކުވައިދޭ ޕާފޯމެންސް ވެސް ފިލްމުގެ މި އަރާމު ދުވެލީގައި ބޮޑު ހިއްސާއެއް އަދާކުރެ އެވެ. އޭނާ ދީފައިވާ ޕާފޯމެންސަކީ ދިވެހި ސިނަމާއިން މަދުން ނޫނީ ނުފެންނަ ވަރުގެ މޮޅުކަމެކެވެ.\nފިލްމުގެ މޭކިންގައި ޖިމީގެ ދަތެއް ވެސް ވަނީ ބިންދައިގެން ގޮސްފަ އެވެ. ޔަގީނަށް ވެސް އެ ޑެޑިކޭޝަންގެ ނަތީޖާ ފެނިއްޖެ އެވެ.\nފިލްމުގެ މަންޒަރެއްގައި ޖިމީ. --ފޮޓޯ: ކްރިސްޓަލް އެންޓަޓެއިންމަންޓް\nޖިމީގެ އިތުރުން އެހެން ތަރިން ކިހިނެތް؟\nމި ފިލްމުގައި ޖިމީ ދީފައި ވަނީ އެންމެ މޮޅު އެކްޓަރުގެ އެވޯޑް ހާއްސަވާ ވަރުގެ ޕާފޯމެންސެކޭ ބުނާވަރުވެ އެވެ. އެކަމަކު މެއިން ކާސްޓަށް ބަލާއިރު ދެރަވަރު މީހަކު ވެސް ނެތެވެ. ފިލްމުގެ ކާސްޓުގައި ހިމެނެނީ ތަޖުރިބާކާރު އެކްޓަރުންނާއި ތަޖުރިބާމަދު އެކްޓަރުންނެވެ. އެކަމަކު އެކަން އެހާ ބޮޑަކަށް އޮން ސްކްރީނުން ފާހަގައެއް ނުކުރެވެ އެވެ.\nޖިމީގެ އިތުރުން އެހެން އެކްޓަރެއްގެ ހުނަރުވެރިކަން ފާހަގަކުރާ ނަމަ، ހާނިމްގެ ރޯލު ކުޅެފައިވާ ޖުމާ އަށް ތައުރީފު ހައްގެވެ. ކުރީގެ ފިލްމެއްގެ ކުޑަ ރޯލަކުން ކުރިން ޖުމާ ފެނިފައިވެ އެވެ. އެއީ މި ރޯލާ އަޅާބަލާއިރު ވަރަށް ވެސް ކުޑަ ރޯލެކެވެ. އަނެއްކޮޅުން ނަހުލާގެ ކެރެކްޓާ ބިލްޑިން ކޮލިޓީތަކާ އެކު ޖުމާ މި ހާނިމްގެ ރޯލަށް ވަދެފައިވާ މިންވަރު މާ ބޮޑަށް ވެސް ފުރިހަމަ އެވެ.\nޖުމާ އަކީ އަޅުގަނޑަށް ސަޕްރައިޒެކެވެ. އަދި ފިލްމުން ދެ ވަނަ އަށް އެންމެ ކަމުދިޔަ ކެރެކްޓާއަކީ، ކުރަސް އޭނާ ކުޅެފައިވާ ރޯލެވެ.\nއެކަމަކު ފިލްމު ބެލި ވަރަށް ގިނަ ބަޔަކު އެންމެ ބޮޑަށް ތައުރީފު އޮއްސާފައި ވަނީ ބަތަލާ އައްޒައަށެވެ. ފިލްމުގައި އައްޒަ ވެސް މޮޅެވެ. އެކަމަކު ފުރިހަމަވެފައިނުވާކަން ފާހަގަކޮށްލެވެ އެވެ. އޭނާގެ އެކްޓިން އެއްވަރެއްގައި ހިފެހެއްޓިފައެއް ނެތެވެ. އެކަމަކު ވެސް އެއީ އައްޒަގެ ފިލްމީ ހަޔާތުގައި މިހާތަނަށް ދިން "ބެސްޓް ޕާފޯމެންސްކަން" ޔަގީނެވެ.\nފިލްމުގެ ބާކީ އެހެން ތަރިންނަށް ބަލާ ނަމަ ފާހަގަކޮށްލަން ބޭނުންވާ އަނެއް ނަމަކީ އުއްމީދީ އެކްޓަރު ޖުމައްޔިލް އެވެ. ޖުމައްޔިލް އަކީ ދިވެހި ސިނަމާގެ ޑާލިންއެކެވެ. އެކަމަކު މި ފިލްމުގައި އަޅުގަނޑަށް ފެނިގެން ދިޔައީ ވަރަށް އެވްރެޖު ޖުމައްޔިލް އެކެވެ.\nމި ފިލްމުގައި ސަޅީ ދެން ކޮން ކަމެއް؟\nދިވެހި އާދައިގެ ފިލްމަކާ އަޅާ ބަލާއިރު މިއީ ހަގީގަތުގައި ވަރަށް ގިނަ ކަންކަން ރަނގަޅުކޮށް މަތީ ފަޑީގައި ބާއްވާލާފައި އޮތް ފިލްމެކެވެ. ފިލްމުގެ ސަޅިކަމުގެ ވާހަކަ ދައްކާ ނަމަ ނުވަތަ ރަނގަޅު އެހެން ކަންތައްތަކެއްގެ ވާހަކަ ދައްކާ ނަމަ މި ފިލްމަށް ކޮށްފައިވާ ބުރަ އަދި ބޮޑު މަސައްކަތް އެންމެކުރިން ފާހަގަކުރަން ޖެހެ އެވެ.\nމާލޭގެ މާފަންނުގައި ހުރި، ޑޮނަލްޑްގެ ކުރީގެ ފެކްޓަރީ، މި ފިލްމުގެ ސެޓަށް ބަދަލުކޮށްލާފައިވާ ގޮތާއި ފިލްމުގެ ސުޕަނެޗުރަލް އެކްޓްތަކަށް އަދި އެކްޝަން ސްޓަންޓްތަކަށްކޮށްފައިވާ އުކުޅުތަކާއި މަސައްކަތް ފާހަގަކޮށްލެވެ އެވެ. އެހެންކަމުން މިހައި ހާލުގައި އޮތް ފިލްމީ ދާއިރާ ކޮޅަށް ޖެހުމަށް ނަހުލާ އާއި އޭނާގެ އާދަޔާހިލާފު ޓީމުން ނެރެފައިވާ މި އެފަޓަށް ސަތޭކަ ދޭން ޖެހެ އެވެ. "ފައިޓް ސީންތައް" އެންމެ ފުރިހަމަ އަށް ފައްކާކުރެވިފައި ނެތަސް އެކަން މާ ބޮޑަށް ފާހަގަކުރުމުގެ ބޭނުމެއް ނެތީ މި ސަބަބާ ހެދި އެވެ.\nސަޅި އެހެން ކަމެއް ވެސް އެބައޮތެވެ. ނަހުލާގެ ޓްރޭޑްމާކް، ރޮމޭންސާއި ގައިގޯޅި މަންޒަރުތައް މި ބިރުވެރި ފިލްމަށް އޭނާ ފާއްދާލާފައިވާ ގޮތެވެ. އަދި ލިޕްސިންކްކުރާ ލަވައިގެ ސަގާފަތް ދޫކޮށް "4426" ފަދަ ބަދަލަކަށް ނަހުލާ ހިފީތީ ވަރަށް ވެސް ބޮޑަށް ޝުކުރިއްޔާ އެވެ.\nމި ފިލްމުން ކަމުނުދިޔަ ކަމެއްގެ ވާހަކަ ދައްކާ ނަމަ، ފާހަގަކޮށްލާނީ ނެގި "އިންޓަވަލް ބްރޭކެވެ." ޔަގީނަށް ވެސް އެއީ ފިލްމުގެ ޝައުގުވެރިކަމުން ދަމައި ބޭރުކޮށްލި ބްރޭކެކެވެ.


iPhone Dharifaskolhah 10 Aharu! Mifaharu Kon Badhaluthakeh? | #Dhiislam\nފޮޓޯ: އައިޑްރޮޕް ނިއުސް\nއައިފޯނު ދަރިފަސްކޮޅަށް 10 އަހަރު! މިފަހަރު ކޮންކަހަލަ ބަދަލުތަކެއް؟\n11 months ago | 1 comment| April 1, 2017\nމި އަހަރަކީ އެޕަލްއަށް ބޮޑު އަހަރެއްކަން އެންމެންވެސް ދަނެއެވެ. ސްމާޓްފޯނުގެ ދުނިޔެއަށް ވަރުގަދަ އިންގިލާބެއް ގެނައި އައިފޯން ދަރިފަސްކޮޅުގެ ފުރަތަމަ މެންބަރު އުފަންވިތާ ދިހަވަނަ އަހަރު ފުރޭ އަހަރެވެ. މާ ކުރިއްސުރެ ތުންތުންމަތިން ދައްކަމުންއައި ވާހަކައިގެތެރެއިން ބުރަދަންހުރި އެތައް ޚަބަރެއް ލީކުގެ ގޮތުގައި އައީ ތިލަވަމުންނެވެ. އެއިން ބައެއް ކަންކަމަކީ އަޞްލެއް ނެތް ކަންކަމަށް ވިޔަސް ނިކަން އާރުލާ ޒާތުގެ ވާހަކަތައްވެސް މީގެ ކުރިން ލިބިފައިވާނެއެވެ.\nމިއީ ވަރަށް އިތުބާރުހުރި މަސްދަރުތަކުން ލިބިފައިވާ މަޢުލޫމާތުކަމަށް ބުނެވެއެވެ. ސެމްސަންގުގެ ނޯޓު7’މަރުވުމުގެ‘ ހިތާމައިގައި ލައްކަ ދުވަހު އުޅުމަށްފަހު މިދާކަށްދުވަހު ނެރުނު ގެލެކްސީ އެސް 8 ފެނިފައި ސިއްސައިގެންދިޔަ އެޕަލްގެ ވަފާތެރިންނަށް މިއޮތީ އާ ޚަބަރެކެވެ.\nދެން ނެރޭ އައިފޯނަށް ކިޔާނީ އައިފޯން 8 ކަމަށް ބުނެވެމުން އައި ބުނުމަށްވުރެ، އެ ފޯނަށް އެޕަލުން ކިޔާނީ ’އައިފޯން އެޑިޝަން‘ ކަމަށް ބުނާ ބުނުންތަކުގެ އަޑު މިހާރު މާ ގަދައެވެ. ދިހަ އަހަރު ފުރޭ މުނާސަބަތުގައި ފޯނުގެ ނަމަށް މިފަދަ ބޮޑު ބަދަލެއް އެޕަލުން ގެނައުމަކީ ހައިރާންވާވަރުގެ ކަމެއް ނޫންކަން ގައިމުވެސް އެޕަލްގެ ވަފާތެރިން ދަންނާނެއެވެ.\nއަނެއް ކަމަކީ އައިފޯނުގެ ފަހަތުގައި ހުންނަ2ކެމެރާއަށް ގެނެވޭ ބޮޑު ބަދަލެވެ. އައިފޯން7ޕްލަސްގެ ފަހަތުގައި ރަހައަށް ހުރި ދެ ކެމެރާގެ ބަދަލުގައި އަލަށް ނެރޭ ފޯނުގެ ދެ ކެމެރާ ހުންނާނީ އޮލަނބަށް ކަމަށް ބުނެވެއެވެ. ފްލޭޝް ހުންނާނެކަމަށް ބުނެވެނީ ދެ ކެމެރާގެ ތިރިއަށް ވާ ގޮތަށެވެ. ވާދަވެރި އެހެން ކުންފުނިތަކާ އެޕަލްގެ ވިސްނުން އެއްގޮތީކަމެއް، ނޫނީ އިއްތިފާގެއް ކަމެއް ނޭންގެއެވެ. އެންމެންވެގެން ރެޔާދުވާލު ފައްކާކުރަން މަސައްކަތްކުރާ އުންމީދީ ’3ޑީ ސެންސިންގ ޓެކްނޮލޮޖީ‘ އަށް މަގުފަހިކުރުމަށް މިފަހަރުގެ އައިފޯނުގެ ކުރިމަތީގައި ދެ ކެމެރާ ހުންނާނެކަމަށްވެސް ބައެއް ރިޕޯޓުތަކުގައި ވެއެވެ.\nދެން އޮތީ ސްކްރީނުގެ ވާހަކައެވެ. ގެލެކްސީ އެސް 8 ފަދައިން، ކުރީގެ އައިފޯނުތަކުގެ މަތިންނާއި ތިރިން ހުރި ’ބޭކާރު‘ ބައި ކުޑަކޮށް، ސްކްރީން ބޮޑުކުރާނެކަމަށް ބުނެވެއެވެ. ނަމަވެސް އެޕަލުން ބޭނުންވި ފެންވަރުގައި ސްކްރީނުގެ ދަށުގައި ފިންގަރޕްރިންޓް ސްކޭނަރު އިންދިފައިނުވާތީ، އަލަށް ނެރޭ ފޯނުގައި ފިންގަރޕްރިންޓް ސްކޭނަރު ހުންނާނީ ފޯނުގެ ފަހަތުގައި ކަމަށް ވެއެވެ. ކުރި ޓެސްޓުތަކުން އެދެވޭ ނަތީޖާއެއް މިފަހަރު ނުނުކުތަސް އެޕަލުން އަދި އޮތީ އުންމީދު ކަނޑާލާގޮތަކަށް ނޫނެވެ.\nސެމްސަންގް ގެލެކްސީ އެސް 8 ނުކުތުމާއެކު، ނޯޓް7ގެ ހިތާމައިގައި އިސްދަށަށް ޖަހާލައިގެންތިބި ވަފާތެރިންގެ މޫނުމައްޗަށް ކުރީގެ ހިނިތުންވުން ރުޖޫޢަވެއްޖެއެވެ. އައިފޯނުގައި ނެތް އެތައްކަމެއް، ނުޖެއްސިވާ އެތައް ކުލައެއް އޭގައި އެބަހުއްޓެވެ. ސްމާޓްފޯނުގެ ދުނިޔެ އިހުނަށްވުރެ މިހާރު މާ ވާދަވެރިއެވެ. އެޕަލްއާއި ސެމްސަންގަށް ދޫނުކޮށް، ފަހަތުން ބާރަށް ކުރިއެރުމަށް ދެންތިބި ކުންފުނިތައް ކުރާ މަސައްކަތުގެ ސަބަބުން ކުރު މުއްދަތެއްގެ ތެރޭގައި އާދަޔާޚިލާފު ބޮޑެތި ކުރިއެރުންތަކެއް ހޯދައިފިއެވެ. ކޮފީމޭޒުތަކުގެ ފޯރި ތަންފުކެއްވެސް ކުޑައެއް ނޫނެވެ. އޭރު ދެއްކީ ސައިޒުގެ ވާހަކައެވެ. މިހާރު ދައްކަނީ ފޯނުގެ މޫނުމަތި އެއްކޮށް ސްކްރީނަށް ހަދާ ވާހަކައެވެ.\nކޮންމެއަކަސް އަދި އޮތީ ނޭވާ ހިފަހައްޓާލައިގެން ތިބުމެވެ. އައިފޯނު އާއިލާއަށް އަލަށް އިތުރުވާ މެންބަރު އުފަންވާނީ މި އަހަރުގެ ސެޕްޓެންބަރުގައި ކަމަށް މިހާތަނަށް ހެދިފައި ހުރި ރިޕޯޓުތަކުން ދައްކައެވެ. ފަހަރެއްގައި އެއަށްވުރެ ތަންކޮޅެއް އަވަސް، ނޫނީ ލަސްވެސް ވެދާނެއެވެ.\nApple will always makeadifference. Good article


Send Anywhere: Konme thanevves varihama | Mihaaru\nސެންޑް އެނީވެއާ: ފައިލެއް އަދި ޕްރެޒެންޓޭޝަން ސްލައިޑެއް ޑިވައިސްއަކަށް ފޮނުވުމަށްޓަކައި އެެއް އެޕްލިކޭޝަނަކުން ގިނަ އިޚްތިޔާރުތަކެއް\n"ސެންޑް އެނީވެއާ": ޑިވައިސްތަކުގެ މެދުގައި ފައިލްތައް ޝެއާކުރުމަށް\n27 ޑިސެމްބަރ 2017 - 06:43 1 comment\nއެއް ކަމެއް ކުރުމަށް ބޭނުންހިފިދާނެ އެތައް އެޕްލިކޭޝަނެކެވެ. ތަފާތު ވަކިކޮށް، އިޚުތިޔާރުކުރަން އުނދަގޫހާ ގިނަ އެވެ. އެ މީހަކަށް ކަމުދާ އެޕްލިކޭޝަނެއް އެ މީހެއްގެ ފޯނަށް އަޅާނީ އެވެ. މި އުޅެނީ އެއް ފޯނުން އަނެއް ފޯނަށް އަދި ފޯނުން ކޮމްޕިއުޓަރަށް ފައިލްތައް ފޮނުވާނެ އެޕްލިކޭޝަނެއް ހޯދާށެވެ.\nއަހަންނަށް އިޚުތިޔާރުކުރީ "ސެންޑް އެނީވެއާ" އެވެ. މި އަށް ވުރެ ފައްކާ މި ޒާތުގެ އެހެން އެޕްލިކޭޝަން ލިބެންދެން ގެންގުޅޭނީ އެވެ. ގޮތް ބަލާލަން ބުނަމެވެ.\n"ސެންޑް އެނީވެއާ" ބޭނުންކުރުމަށް ވަކި ނަމެއް ކިޔާ ފޯނެއް މުހިންމެއް ނޫނެވެ. އައިފޯނެއް އަދި އެންޑްރޮއިޑް ފޯނެއް ތަފާތެއް ނެތެވެ. ކޮމްޕިއުޓަރު، ލެޕްޓޮޕް އަދި ޓެބްލެޓްގައި ވެސް ބޭނުންކުރެވެ އެވެ. ވިންޑޯޒް އަދި މެކް ކޮމްޕިއުޓަރު ވެސް ވަރިހަމަ އެވެ.\nސެންޑް އެނީވެއާ: މި އެޕްލިކޭޝަން ބޭނުންކުރެވޭ ޕްލެޓްފޯމްތައް\nސްމާޓްފޯނުތަކަށް ހުންނަ މި ޒާތުގެ އެހެން އެޕްލިކޭޝަންތަކާ ޚިލާފަށް، ފޮޓޯއެއް، ސްލައިޑެއް އަދި ފައިލެއް ފޮނުވައި ލިބިގަތުމަށް "ސެންޑް އެނީވެއާ" އެޕްލިކޭޝަން އެ ޑިވައިސްތަކަށް އިންްސްޓޯލްކުރުން ކޮންމެހެން މުހިންމެއް ނޫނެވެ. އިންޓަނެޓް ލިބޭ ނަމަ "ވެބް ބްރައުޒާ" މެދުވެރިކޮށް ވެސް، ފޮނުވަން ބޭނުން އެއްޗެއް ފޮނުވެ އެވެ. އެ ގޮތުގައި ފޯނެއް އަދި ކޮމްޕިއުޓަރެއް އެއްވެސް ތަފާތެއް ނެތެވެ.\nފޯނަކުން އެހެން ފޯނަކަށް ނުވަތަ އެހެން ޑިވައިސްއަކަށް ފައިލެއް ފޮނުވާ ނަމަ އިޚުތިޔާރުކުރެވެން ހުރި ގޮތްތައް ވެސް އެހާ ގިނަ އެވެ. "ވައިފައި ޑައިރެކްޓް"، "ކިޔުއާރު ކޯޑް"، "ސެކިޔުރިޓީ ނަންބަރު" އަދި "ވެބް ލިންކް" ހިމެނެ އެވެ. ހާލަތާ ގުޅޭ ގޮތެއް ބޭނުންހިފަންވީ އެވެ.\n"ސެންޑް އެނީވެއާ" ސީރިއަސްކޮށް ބޭނުންކުރާ ނަމަ ދެން އޮތް ފަސޭހަ އަކީ، "ސެންޑް އެނީވެއާ" އޮންލައިން އެވެ. ބޮޑެތި ފައިލްތައް، "4ޖީބީ"އާ ހަމައަށް ހިއްސާކުރެވެ އެވެ. ބޭނުން ނަމަ އެެކައުންޓެއް ހަދައި ފައިލްތައް އަދި ލިންކްތައް މެނޭޖްކުރަންވީ އެވެ.\nސެންޑް އެނީވެއާ: އެންޑްރޮއިޑް އަދި އައިފޯނަށް ފައިލެއް ފޮނުން އެދޭ ނަމަވެސް އުނދަގުލެއް ނެތް\nއިތުރު ލިޔުންތައް އެޕްލިކޭޝަން ސްޓޯރު އެންޑްރޮއިޑް އެޕްލިކޭޝަން ސްޓޯރު ސްމާޓް ފޯން މޮބައިލް އެޕްލިކޭޝަންސް\nބޭނުންނުކުރާ އެޕްލިކޭޝަނެއް ފޯނުގައި އެބަ އިންތަ؟\nއެންޑްރޮއިޑް އެޕްތަކުން އަހަރީ ފީއެއް ނަގަނީ


މިމަގުން ޤުރްއާން ކިޔަވާށެވެ! ބަލިތަކާ މާލީ ދަތިތަކުން ސަލާމަތްވެވޭނެއެވެ! އިން ޝާ ﷲ: މުފްތީ މެންކް\nއާރޓިކަލްކިޔުމަށް ހޭދަވާނެކަމަށް ބެލެވެނީ :2މިނެޓް,6ސިކުންތު\nކީރިތި ޤްރުއާން ކިޔެވުމަކީ ހިތަށް ލިބޭ ޝިފާއެކެވެ. އެއިގެ އިތުރުން ތިމާއަށް ޖެހިފައިވާ ބަލިތަކުން ސަލާމަތްވުމަށް ވެސް ކީރިތި ޤްރުއާން ކިޔެވުން ގިނަކުރާށެވެ! އެހެނީ ކީރިތި ޤްރުއާން ކިޔެވުމަކީ ހުރިހާ ބަލިތަކަށް ވެސް އޮތް ޝިފާއެކެވެ. މިއީ އަހަރެން ބުނާ ބަހެއް ނޫނެވެ. ކީރިތި ޤްރުއާނުގައި ﷲ ތަޢާލާ ވަނީ މިކަން ބަޔާން ކުރައްވަވައިފައެވެ.\nދާދިފަހުން ބައްދަލުވި މީހަކު ބުނީ އޭނާއަށް މާލީ ގޮތުން ދަތިތައް ކުރިމަތިވެ ދިރިއުޅޭ ފްލެޓްގެ ކުލި ނުދެއްކިގެން ގެއިން ނުކުންނަން ޖެހޭ ހިސާބަށް ކަންކަން ދިއުމުން ކީރިތި ޤްރުއާން ކިޔެވުން އިތުރުކުރި ކަމަށާއި އޭނާއަށް ކުރިމަތިވި މައްސަލަތައް ދާދި އަވަހަށް ހައްލުކުރެވި ކުލި ދެއްކޭނެ ގޮތް ހަމަޖެހުނު ކަމަށެވެ. މިފަދަ ވާހަކަތަކަކީ އައު ވާހަކަތަކެއް ނޫނެވެ. އެތައް ބައަކު ތަޖުރިބާކުރަމުން ގެންދާ ކަމެކެވެ.\nކީރިތި ޤްރްއާން ކިޔަވާ މީހަކަށް ޙާޞިލު ނުވާނެ އެއްވެސް ކަމެއް ނެތެވެ. ނަމަވެސް ބައެއް މީހުންނަށް އެކަން ޤަބޫލުކުރެވޭ ގޮތް ތަފާތުވަނީއެވެ. އެހެންކަމުން ހީކުރެވިފައި އޮންނަނީ އެއީ ހަމައެކަނި އަޅުކަމެއް ކަމަށެވެ. ނަމަވެސް އެއީ އެންމެ ރަނގަޅު ވިސްނުމެއް ނޫނެވެ.\nއެއްވެސް ޝައްކެއް ނެތް ގޮތުގައި ކީރިތި ޤްރުއާން ކިޔެވުމަކީ އަޅުކަމެކެވެ. ވަރަށް މަތިވެރި އަޅުކަމެކެވެ. ކޮންމެ މުސްލިމަކު ކޮންމެހެން ކުރަން ޖެހޭ ކަމެކެވެ. ކީރިތި ޤްރުއާނުގެ އެންމެ އަކުރެއް ކިޔެވުމަކީވެސް އަޅުކަމެކެވެ.\nކޮންމެ އަހަރަކުވެސް ރަމަޟާން މަސް އައުމުން މުސްލިމުން ކީރިތި ޤްރުއާން ކިޔެވުން އިތުރުކުރެއެވެ. ނަމަވެސް އެކަމުން ލިބެން އޮތް ހަޤީޤީ ފައިދާތަކަށް ވިސްނައިގެން ކިޔަވަނީ މަދު މީހެކެވެ. ނަތީޖާއަކީ ލިބެންޖެހޭ ފައިދާ ފުރިހަމައަށް ނުލިބުމެވެ.\nރަމަޟާން މަސް ކައިރިވަމުން އައިއިރު ބުނި ފަދައިން ބަލަންވީ ވީހައި ގިނަ ޚަޠިމް ކުރުމަކަށް ނޫނެވެ. މަސައްކަތްކުރަންވީ ތިމާގެ ހިތަށް އަސަރުކުރާނެ ގޮތަށް ކިޔެވުމަށެވެ. އެގޮތަށް ކިޔެވުމުން އެކަމުގެ ހިތްހަމަ ޖެހުން އެމީހަކަށް ލިބޭނެއެވެ. ކިޔަވައި ނިމިގެން ތެދުވާއިރު އެކަން އެމީހަކަށް އިޙްޞާޞްވެސް ކުރެވޭނެއެވެ! ވީމާ ވީހައި ގިނަ ފައިދާ ލިބޭނެ ގޮތަށް ކިޔަވަން މަސައްކަތްކުރާށެވެ! ކިޔަވައި ނިމިގެން ދުޢާކުރަން ހަނދާން ނައްތައިނުލާށެވެ! ތިމާ ކިޔެވި ކިޔެވުން ޤަބޫލުފުޅު ކުރެއްވެވުން އެދިވެސް ދުޢާކުރާށެވެ! އެކަމަށް އެދި ދުޢާ ކުރެވޭނެ ފެންވަރުގައި ކިޔަވާށެވެ!\nމަޑުމައިތިރިކަމާއި ވިސްނުންތެރިކަމާއިއެކު ކިޔަވާށެވެ. ނަތީޖާ ފެންނާނެއެވެ. އިން ޝާ ﷲ\nއެއްގޮތަކަށްވެސް ކޮށްގެން ނުވާނެ ދުޢާ އާ ދުޢާގަ ހިމަނައިގެން ނުވާނެ ބައިތައް-: މުފްތީ މެންކް\nކައިވެނި ކުރެވުން ލަސްވާތީ ކަންބޮޑުވެގެން ކައިވެނިކުރެވޭނެ ނަމަ ގިނަ ބައެއްގެ4އަނބިން ތިބޭނެ!: މުފްތީ މެންކް\nކައިވެންޏަށްފަހު ހިތާމަކުރަންޖެހޭ އެންމެ ބޮޑު އެއްސަބަބަކީ ކައިވެނިކުރުމުގެ ކުރިން ދެމަފިރިންގެ ގޮތުގަ އުޅެވޭކަމެވެ!: މުފްތީ މެންކް\nސްކޫލްތައް ހުޅުވައި ކިޔަވައިދޭންފެށިތާ ހަފްތާއެއްވީއިރުވެސް ދަރިން ސްކޫލަށް ދާންޖެހޭކަން ނޭނގޭ ބައްޕައިންނަށް އޮތް މުފްތީ މެންކުގެ ބަސްފުޅު!\nކައިވެނިކުރާތަނުން ދަރިން ހޯދުން މިހާރަކު ރަނގަޅެއް ނޫން!: މުފްތީ މެންކް\n8 ޖެނުއަރީ 2021


University govaigen Iyaz Tribunal ah\nދީނީ އިލްމުވެރިޔާ ޑރ. މުހައްމަދު އިޔާޒް އަބްދުލްލަތީފް: ސަސްޕެންޝަނާބެހޭ މައްސަލާގައި ޓްރައިބިއުނަލަަށް ވަޑައިގެންނެވި -- އަވަސް ފޮޓޯ\nދީނީ އިލްމުވެރިޔާ ޑރ. މުހައްމަދު އިޔާޒް އަބްދުލްލަތީފް، ގައުމީ ޔުނިވާސިޓީގައި އަދާ ކުރަމުން އައި ވަޒީފާއިން ސަސްޕެންޑްކުރި މައްސަލަ، ވަޒީފާއާބެހޭ ޓްރައިބިއުނަލަށް އޭނާ ހުށައަޅުއްވައިފި އެވެ.\nއިޔާޒަކީ އެ ޔުނިވާސިޓީގެ ފެކަލްޓީ އޮފް ޝަރީއާ އެންޑް ލޯގެ އެސިސްޓެންޓް ޕްރޮފެސަރު / ސީނިއާ ލެކްޗަރާ އެކެވެ. އިޔާޒު ސަސްޕެންޑް ކުރިކަން އެންގީ މިދިއަ މާޗް ހަތަރުވަނަ ދުވަހު އެވެ. ސަސްޕެންޑް ކުރީ 14 ދުވަހަށެވެ. ސަސްޕެންޑް ކުރުމުގެ ކުރީން ވެސް އެކި ފަހަރު މަތިން ޔުނިވާސިޓީން ވަނީ އިޔާޒަށް އިންޒާރުކޮށްފަ އެވެ.\nއިޔާޒަށް އިންޒާރުދީ ސަސްޕެންޑް ކޮށްފައި ވަނީ އޭނާ ކުރައްވާ ޓްވީޓްތަކާއި ގުޅިގެން ޔުނިވާސިޓީގެ ތަސައްވުރަށް ގެއްލުން ލިބޭ ކަމަށް ބުނެ އެވެ. ނަމަވެސް ޔުނިވަސިޓީން ކުރާ އެ ތުހުމަތުތައް އިޔާޒް ދޮގު ކުރައްވަ އެވެ.\nޔުނިވާސިޓީން އަޅާފައިވާ ފިޔަވަޅުތަކާއި ގުޅިގެން އިޔާޒު ވަނީ ވަޒީފާއާބެހޭ ޓްރައިބިއުނަލަށް މިހާރު އެ މައްސަލަ ހުށައަޅާފަ އެވެ. މައްސަލައިގެ އަޑުއެހުމެއް އިއްޔެ ބާއްވަން ނިންމި ނަމަވެސް ޔުނިވާސިޓީން އެދިގެން އެ އަޑުއެހުން ވަނީ ކެންސަލް ކޮށްފަ އެވެ.\nއެކަމާއި ގުޅޭގޮތުން ވެސް އަދި މައްސަލައާ ބެހޭ ގޮތުން ވެސް އިޔާޒް އެއްޗެއް ވިދާޅުވެފައެއް ނުވެއެވެ.\nއިޔާޒް ސަސްޕެންޝަން އައީ ޖަމާއަތުގެ ނަމާދު ހުއްޓާލުމާ ގުޅޭގޮތުންނާއި ގައިދުރުކޮށް ނަމާދު ކުރުމާ ދެކޮޅު ހައްދަވާ އިޔާޒް ވަރަށް ބޮޑަށް ވާހަކަ ދައްކަވަމުން ގެންދަވަނިކޮށެވެ.\nއިޔާޒް ފާހަގަ ކުރެވިފައި ވަނީ މި ސަރުކާރާ ރައީސް ސޯލިހަށް ވަރަށް ބޮޑަށް ތާއީދު ކުރައްވާ އަދި ދިފާއު ކުރައްވާ ބޭފުޅެއްފެ ގޮތުގައެވެ. އިޔާޒަކީ މި ސަރުކާރު ހިންގާ ކޯލިޝަންގައި ހިމެނޭ އަދާލަތު ޕާޓީގެ އިލްމުވެރިންގެ މަޖިލީހުގެ ނާއިބު ރައީސެވެ. ނަމަވެސް ނަމާދުގެ މައްސަލާގައި އިޔާޒު ގެންދަވަނީ ކަން އޮތްގޮތް ބަޔާންކޮށް އިލްމުވެރިންގެ ފަރާތުން ވަރަށް ވަރުގަދައަށް ވަކާލާތު ކުރައްވަމުންނެވެ.\nގައުމީ ޔުނިވާސިޓީ ވަޒީފާއާބެހޭ ޓްރައިބިއުނަލް ޑރ. މުހައްމަދު އިޔާޒް + ދީނީ އިލްމުވެރިން


Mohamed Siruhan: ވަކިން ކިޔަވައިދޭށޭ ބުނުމުން ތިއީ ހާބީންނޭ\nވަކިން ކިޔަވައިދޭށޭ ބުނުމުން ތިއީ ހާބީންނޭ\nއަޅުގަނޑުވެސް ބޮޑުވީ މިކްސްކޮށް ކިޔަވައިދޭ ސިސްޓަމަކުންނެވެ. އަންހެން ފިރިހެން އެއްކޮށް ކިޔަވައިދިނީމާ ލިބެންޏާ ލިބޭ ފައިދާއަކާއި ގެއްލުން ރާއްޖެތެރެއިންނާއި މާލޭގައިވެސް ތަޖުރިބާކޮށް ރަނގަޅަށް އެނގެއެވެ. ގްރޭޑް 8 ން ފެށިގެން 10 ހަމަޔަށް ކިޔަވަން އުޅުންއިރު އެތައް އެތައް މޮޅެތި ކުދިންނެއް ހަލާކުވެގެން ކިޔެވުމާއިދުރުވެގެން ދިޔަ މަންޒަރު ކައިރިން ދުށީ ވަރަށް އަސަރާއިއެކުގައެވެ. ކިޔެވުމުގެ އަގުހުރި ވަގުތުގައި އިޝްގީ ލޯތްބާއިހެދި ވަގުތު ބޭކާރުކުރީ ގާތް ރައްޓެހިން އެކަންޏެއް ނޫނެވެ. އަޅުގަނޑު ކިޔެވި ސުކޫލުގެ ގިނަ ކުދިން އަޅުގަނޑު ދަންނަމެވެ. އޭގެ ތެރެއިން އެފަދަ ކަމެއްގައި ނުޖެހޭ މީހަކު މަދެވެ. ކީއްކުރަންތޯއެވެ. އަޅުގަނޑު ކައިރީ ގުރޭޑް5ށް ވުރެ މަތިނޫން ގްރޭޑެއްގެ ކުއްޖަކު އިނދެފައި ސްޓޭޖައް އެރި ކުޑަ އަންހެން ކުއްޖެއް ދައްކާފައި އެއީ މަގޭ ބިޓޭ ބުނި ހަނދާން ވަރަށް ރަނގަޅަށް އެބަ ހުއްޓެވެ.\n"އަހަރެންގެ ރެޒަލްޓް ކަލޭމެނަށްވުރެ ރަނގަޅަސް މަގޭ ހާލު ކަލޭމެނަށްވުރެ ދަށޭ!". މިއީ އަޅުގަނޑުގެ މަދު ރައްޓެއްސެއްގެ އަޑެވެ. ބަހެވެ. އެހެނަސް ގިނަ ރައްޓެހިންގެ ބަހަކީ "ހާދަ ދެރައޭ، ދެކޮޅުން ކެހި". މިއެވެ. އިބާރާތް ތަފާތަސް މާނަ އެކައްޗެކެވެ. ބުނަން މިއުޅޭ އެއްޗެއް އަދި ނުވިސްނުނަސް ހަމަ އެންމެ ރަނގަޅެވެ. އަދި ވިސްނޭނެއެވެ.\nއެތައް ކުދިން ލިޔުނު ސިޓީ ބިޓީ ވެސް އަޅުގަނޑު ދުށީމެވެ. އެތައް ކުދިން ކުރި ބައްދަލުވުންތައް ގަޑިޔާއި އެކުވެސް އަޅުގަނޑަށް އެނގެއެވެ. އެކުދީން ކުދީން މީޓިން އެއްގައި ހޭވިއްޔާ ހޭވި ހަޑިއެއްވެސް ކިޔައިދިން ކުދިން މަދެއް ނުވާނެއެވެ. ސިއްރޭ ކިޔާފައި ކިޔައިދިން އިރު އަޅުގަނޑަށް އެއީ ނުބައި ގޯސް ގޮތްކަން އެނގެއެވެ. އެހެނަސް ފަސް ނަމާދެއް ނުދަންނަމެވެ. ދީނެއް ނޭންގެއެވެ. ވީމާ އެކަންކަން ހުއްޓުވާކަށް ބަހެއް ނުބުނަމެވެ. ބުނެވުނިއްޔާވެސް ބުނެވިފައިހުންނާނީ "ތީ ހާދަ ނުބައި ގޮ..ކެވެ".\nލޯބީގެ ސަބަބަން ކުރި ޒުވާބުވެސް އަޑުއެހީމެވެ. ހިނގި ހަމަނުޖެހުން އެކަކު އަނެކަކު ގަޔައް އަތްލާ ހިސާބަށް ދިޔަކަންވެސް ހަނދާން އެބަހުއްޓެވެ. ބިޓެއް ނެތް ކުއްޖެއް ނެތް އިރު މިހެން ނުވާންވީ ކީއްވެ ހެއްޔެވެ. މައިންބަފައިން އެމީހުންގެ ދަރީންނާއި ރައްޓެހިވެގެން އުޅޭކުއްޖާއާ ދިމާލަށް "ހެޓަކަށް ބަވާލި" ކަންވެސް އެނގެއެވެ. މިއިން ކޮންމެ ކަމެއްގެ އަސްލާއި ބައިވެރިވި މީހުންނާއި ފެށުމާއި ނިމުން އަދި އަދުގެ ހާލަތު އަޅުގަނޑު ރަނގަޅަށް ދަންނަމެވެ.\nއަބުރުވެރިއެއް ވިހި ތިރީސް މީހުނާއި ރައްޓެހިވެފައިހުރި މީހަކާއި އިންނަން ބޭނުން ނުވާނޭކަމީ އަޅުގަނޑު ގެރެންޓީދޭނެ ކަމެކެވެ. ސުކޫލުގައި އުޅެމުން ރައްޓެހިވީ ބަޔަކު ކައިވެނި ކުރިތަން ފެންނާނީ ހާހަކުންފަހަރަކުއެވެ. އަދި އިނިއްޔާވެސް ވަރިނުކޮށް ތިބޭނީވެސް އޭގެ ތެރެއިން މަދު ބައެކެވެ. މިއީ އެންމެން ދަންނަ ހަގީގަތެވެ. މިއަޑު އަހާފައި ކަންކަން ދެކެފައި ހުންނާނީ އަޅުގަނޑު އެކަންޏެއް ނޫނެވެ.\nތަންތަނުން ދިރާސާތަކުންނާއި ހޯދުންތަކުންނާއި ރިޕޯޓްތަކުންވެސް ދެޖިންސުވަކިން ކިޔަވައިދިނުމުގެ ފައިދާ އެޔޮށް ފެންނަން އޮތީއެވެ. އާއެކެވެ. ވަކިން ކިޔަވައިދޭށޭ ބުނުމުން ތިއީ ހާބީންނޭވެ. ޒަމާނީ ކިޔެވުމަށް ހުރަސްނާޅާށޭ ބުނަނީ ކަނޑުކޮސް ކަމުންނެވެ. އެހެން ބުނާ މީހުން ފޮލޯ ކުރާ އެމެރިކާވެސް އެ ގެންގުޅެނީ ތިޔަބުނާ ހާބީންގެ ގޮތެވެ. އެބައިމީހުންވެސް އުނބައްޖަހައި ދެޖިންސު ވަކިކުރަން މަސައްކަތް ކުރަނީއެވެ. އެބައިމީހުންގެ ބޭނުމަކީ އިސްލާމީ ގައުމުތައް ހަލާކުރުމެވެ. އެމީހުން ބޭނުންވަނީ މިތަނުގައި މިކްސްކޮށް ކިޔަވައިދީފައި އެބައިމީހުންގެ ގައުމުގައި ވަކިން ކިޔަވައިދޭންށެވެ.\nﷲގެ ގާނުނަށްވުރެ އެކަލާނގެ ބާއްވާލެއްވި ގޮތައްވުރެ މޮޅުގޮތެއް މީހަކަށް ގެނެވޭނެބާއެވެ؟ ނުގެނެވޭނެކަން ކަށަވަރެވެ. ވީމާ މިކްސް ކުރުމާއި މާއްދާތައް އޮޕްޝަނަލް ކުރުމާއި ކަންކަން ކުރާއިރު ވިސްނާލުން ބުއްދިވެރިއެވެ. ތިޔަ އުޅެނީ ދިވެހިން ސަނގޯރުންނަށް ހެދުމުގެ ބާބުން ސަފުހާތައް އުކަންފަށައިގެންތާއެވެ. ބުނަން އޮތްވާހަކައަކީ ޖާހިލުބައެއްގެ މައްޗަށް ވެރިކަންކުރަން ފަސޭހަވާނޭ ހިތައް ނާރުވާށެވެ. އަދި ވިސްނޭ ބައެއް ތިއްބައި ތަން ޖާހިލު މަގައް ދީލާލެވޭނޭވެސް ހީނުކުރާށެވެ. އެންމެ ރަނގަޅުވާނީ ލިބިފައި އޮތް އަމާނާތައް އަމާނާތްތެރި ވިއްޔާއެވެ. ނޫނީ ފޭބިއްޔާއެވެ.\nމާތް ﷲ މި ގައުމުގެ މީހުންނަށް ހެޔޮވިސްނުންދެއްވައި ހެޔޮލަފާ ސާލިހު ބައެއްކަމުގައި ލައްވާށިއެވެ. އާމީން! MURAASIL.COM\nPosted by Mohamed Siruhan at 8:52 AM\namerica meehun goas kameh kuranyaa copy kuraane sarukaarun. Emyhun rangalheh kameh koffiyyaa ekameh namoonaa akah nubala. siyaasee meehunge dhekolhu nujeheykan dho???


WDC ah Shaugu verikanq kuda\nއަންހެންުންގެ ކޮމެޓީއަށް އެމްޑީޕީގެ ކެންޑިޑޭތުން 2020\nއަންހެނުން ކޮމެޓީއަށް ޝައުގުވެރިކަން ކުޑަ\n14 ފެބުރުއަރީ 2020, 22:32 |\nކުރިޔަށް އޮތް ލޯކަލް ކައުންސިލް އިންތިޚާބާއެކު ކުރިޔަށްގެންދާ އަންހެނުންގެ ތަރައްގީއަށް މަސައްކަތް ކުރާ ކޮމެޓީގެ މެމްބަރު ކަމަށް ކުރިމަތިލުމުގެ ފުރުސަތު އިލެކްޝަންސް ކަމިޝަނުން ވަނީ ހުޅުވާލަފައެވެ. މި ފެބްރުއަރީ މަހު5ވަނަ ދުވަހުން ފެށިގެން 24 ވާ ހޯމަ ދުވަހުގެ ނިޔަލަށް ހުޅުވާލާފާއި ވާ ފުރުސަތުގައި ފުވައްމުލައް ސިޓީން6މެމްބަރުން އިންތިޚާބު ކުރާނެއެވެ.\nސިޔާސީ ޕާޓީތަކުން ލޯކަލް ކައުންސިލް އިންތިޚާބާއެކު އަންހެނުންގެ ތަރައްގީއަށް މަސައްކަތް ކުރާ ކޮމެޓީގެ އިންތިޚާބަށް އަންނަނީ ތައްޔާރުވަމުންނެވެ. އެގޮތުން ވެރިކަން ކުރާ އެމްޑީޕީން ވަނީ އެޕާޓީގެ އަންހެނުންގެ ކޮމެޓީގެ ގޮނޑިއަށް ވާދަކުރާ ކެންޑިޑެޓުންގެ ޕްރައިމަރީ އަންނަ ހޯމަ، 17 ފެބްރުއަރީގައި ބޭއްވުމަށް ނިންމާފައެވެ.\nފުވައްމުލައް ސިޓީގެ6ދާއިރާއިން އަންހެނުންގެ ތަރައްގީއަށް މަސައްކަތް ކުރާ ކޮމެޓީއަށް ކުރިމަތިލާފައި ވަނީ5ކެންޑިޑޭޓުން ކަމަށް އެމްޑީޕީގެ ކެންޑިޑޭޓް ލިސްޓުން އެނގެއެވެ. އެމްޑީޕީގެ ކެންޑިޭޓަކު ވާދަނުކުރަނީ ފުވައްމުލައް ސިޓީ ހުޅަނގު އުތުރު ދާއިރާ، 1 އަށެވެ. އެއީ ވާދަވެރި ޕީޕީއެމްގެ ބޮޑު އަޣުލަބިއްޔަތެއް އޮންނަ ދާއިރާއެކެވެ.\nއެމްޑީޕީގެ އަންހެނުންގެ ތަރައްގީއަށް މަސައްކަތް ކުރާ ކޮމެޓީގެ ޕްރައިމަރީ ބާއްވާނީ ކޮންމެ ދާއިރާއަކަށް ވެސް 1 ކެންޑިޑޭޓަށް ވުރެ ގިނައިން ކުރިމަތިލާނަމައެވެ. ވުމާއެކު ބެލެވޭ ގޮތުން ފުވައްމުލައް ސިޓީގައި މިފަހަރު އަންހެނުންގެ ތަރައްގީއަށް މަސައްކަތް ކުރާ ކޮމެޓީގެ ޕްރައިމަރީ އެއް ނުބާއްވާނެއެވެ. އެއީ ޕީޕީއެމްގެ ކެންޑިޑޭޓުން ވެސް ދާއިރާކުން 1 އަށް ވުރެ ގިނަވާނެ ކަމަށް ނުބެލެވޭތީއެވެ.\nނިސްބަތުން ބަލާއިރު ލޯކަލް ކައުންސިލް އިންތިޚާބަށް ކެންޑިޑެޓުންގެ ޝައުގުވެރިކަން ހުރިވާރާ ގާތަކަށް ވެސް އަންހެނުންގެ ކޮމެޓީއަށް ޝައުގުވެރިކަން ނެތްކަން ފާހަގަ ވެއެވެ.\nއިދިކޮޅު ޕީޕީއެމްއިން ވެސް އަންހެނުންގެ ތަރައްގީއަށް މަސައްކަތް ކުރާ ކޮމެޓީއަށް ކުރިމަތިލާނެކަން ހާމަކުރާ ކެންޑިޑޭޓުުން ވަރަށް މަދެވެ.\nޕީޕީއެމްއިން އަންހެނުންގެ ކޮމެޓީއަށް ވާދަކުރާ ދެ ކެންޑިޑޭޓުން\nއިތުރު ލިޔުންއަންހެނުންގެ ތަރައްގީއަށް މަސައްކަތް ކުރާ ކޮމެޓީ 2019\nTags: އަންހެނުންގެ ތަރައްގީއަށް މަސައްކަތް ކުރާ ކޮމެޓީ 2019